הוועדה המסדרת, כנסת 25, פרוטוקול מספר 11, 2022-12-15 00:00

יואב קיש: אני פותח את הדיון, ואני רוצה להגיד במה מדובר

יואב קיש:  אנחנו בשעת לילה לא ממש מאוחרת אבל בשעת לילה, עדיין יש דיון במליאה, ואנחנו עוד לקראת הצבעה על חוק בקריאה ראשונה

יואב קיש:  בוועדת הכספים הזמנית הושלמה ברגעים אלה ממש הכנה לקריאה שנייה ושלישית של החוק של - - -     

בועז טופורובסקי: עוד לא

יואב קיש: ברגעים אלו ממש

יואב קיש:  הרוויזיה הייתה צריכה להיות ב-17, ההצבעה האחרונה למעשה

בועז טופורובסקי: כן, הייתה צריכה להיות, אבל היא עדיין

יואב קיש: ברגעים אלו ממש, כדבריי, הנושא הזה

יואב קיש:  ויש כמובן עוד ועדה נוספת שדנה בתיקון פקודת המשטרה, ויש ועדה של שלמה קרעי, שלדעתי הפסיקה - - -     

גלעד קריב: הפסיקה את עבודתה

יואב קיש: כן, הפסיקה את עבודתה

חנוך דב מילביצקי: היא לא הפסיקה

חנוך דב מילביצקי:  זה עולה לראשונה

יואב קיש: הדיון עכשיו בראשונה במליאה

יואב קיש:      ולכן הסיטואציה היא שיש עומס גדול של חקיקה

יואב קיש:  ואני מצרף לזה שני נושאים נוספים: אחד, מי יודע מה קורה ביום ראשון הקרוב? חנוכה בראשון

בועז טופורובסקי: איפה הייעוץ המשפטי, דרך אגב?     

יואב קיש: הייעוץ המשפטי לא פה כרגע, הם תכף יגיעו

רון כץ: הם עוד נרגעים מהצעקות שם

יואב קיש: לא צעקתי על אף אחד

רון כץ: אני אומר לך, זה מה שאמרו לי הרגע

יואב קיש: אז שיקרו לך

גלעד קריב: מה, יואב צעק?     

רון כץ: כן

יואב קיש: על ייעוץ משפטי לא צעקתי

רון כץ: ככה אמרו

יואב קיש: אני אומר כזה דבר: שבוע הבא זה חנוכה

יואב קיש:  וכנהוג בכנסת, בחנוכה הדיונים מפסיקים ב-16:00 ולא מחודשים עד ליום למוחרת

יואב קיש:  עכשיו, אני אומר בצורה כנה: ככה אנחנו גם רוצים להמשיך הפעם, אם יתאפשר

יואב קיש:  אני מאוד עוד פעם: אם יתאפשר

יואב קיש:  אבל זה נושא מאוד משמעותי, שאנחנו צריכים לראות איך אנחנו פותרים אותו

בועז טופורובסקי: תדחו את כל הדיונים על ההצבעות האלה שמשנות את פני המשטר

בועז טופורובסקי:  זה תלוי בכם, אתם שולטים בזה

יואב קיש: אבל הן לא משנות את פני המשטר

יואב קיש:  אני חושב שהן הולכות בתקינות עם פני המשטר

בועז טופורובסקי: לא משנה, אתם שולטים בזה

משה טור פז: אין בעיה, שתהיה אחרי שתוכרז ממשלה

בועז טופורובסקי: תעשו את זה אחרי חנוכה

יואב קיש: קודם כול זו אופציה, ואנחנו נשקול אותה - - -     

רון כץ: רק שתדע, שבפקודת המשטרה מתחילים להשתכנע שלא צריך אותה

יואב קיש: ייתכן

יואב קיש:  ייתכן

יואב קיש:  אני רק אומר שזו אופציה

יואב קיש:  אבל מצד שני, אם נחליט שכן רוצים, אנחנו נצטרך למצוא מתווה שיאפשר מצד אחד, ככל האפשר, מינימום פגיעה בהתנהלות הכנסת בחנוכה

יואב קיש:  אני אומר את זה בכנות, אנחנו לא רוצים לשנות את הנוהג שקיים פה בבית

יואב קיש:       ומצד שני, אנחנו גם נמצאים בעוד אירוע בעייתי שמתרחש ברגעים אלו

יואב קיש:  האם מישהו יודע לומר מה האירוע הבעייתי שמתרחש ברגעים אלו?     

משה טור פז: דני דנון בבנגקוק

יואב קיש: חוץ מזה

משה טור פז: אה, חוץ מזה? לא, אין שום דבר בעייתי חוץ מזה

שלמה קרעי: פיליבסטר

יואב קיש: יש לנו למעשה אירוע, שבו הממשלה היא לעומתית לרוב בכנסת, כי היא ממשלת מעבר

גלעד קריב: אתם לא מצליחים להקים ממשלה

בועז טופורובסקי: תקימו ממשלה

יואב קיש: אבל סליחה, אני הפרעתי לך? תן לי לסיים - - -     

גלעד קריב: יום ראשון בבוקר תעשו הצבעת אמון

יואב קיש: אמרתי שבאמת הדאגה הכנה של חברי האופוזיציה העתידית להקמה זריזה של הממשלה נוגעת לליבי

יואב קיש:  מה שאני רק רוצה לומר, שוב, זה שאירוע כזה, שבו ממשלת מעבר מכהנת מתנגדת לחקיקה בכנסת, שבואו לא נהיה תמימים, זה המצב שאנחנו רואים לנגד עיננו, מתבטא בכך ששרים מגויסים לעשות פיליבסטר במליאה

מיכל מרים וולדיגר: במקום לעבוד

שלמה קרעי: במקום לעבוד

שלמה קרעי:  אורנה ברביבאי, שרת הכלכלה - - -     

בועז טופורובסקי: אנחנו מגינים על המדינה, על מה שאתם עושים

גלעד קריב: אתם מדברים על עבודה? שנה וחצי לא עבדתם

בועז טופורובסקי: זה בידיים שלכם, יש לכם רוב, תקימו ממשלה

בועז טופורובסקי:  אתם רבים אחד עם השני

יואב קיש: אתה יודע מה? אני מעדיף שיעשו פיליבסטר במליאה במקום שיבואו לעבוד

מיכל מרים וולדיגר: זה נכון

שלמה קרעי: לפחות שלא יתלוננו על הכלכלה הקורסת

בועז טופורובסקי: עובדים להוציא אחד את השני מהכלא במקום לעבוד

בועז טופורובסקי:  יכולתם להתחיל לפני חודש

יוראי להב-הרצנו: מי מונע הקמת ממשלה, אנחנו?     

יואב קיש: חבר'ה, אני לא מרשה להתפרץ

יואב קיש:  ואני מסכים שעדיף שהם יבואו לעשות פה פיליבסטר מאשר יעבדו

יואב קיש:  אני מסכים

יואב קיש:      זה האירוע

יואב קיש:  לאור זה שזה האירוע, אנחנו צריכים לקחת מספר החלטות פה בוועדה הזו על ניהול כל השבוע

יואב קיש:  ואני חייב לומר, שלפחות כרגע אני לא רואה הסכמות כלשהן בין קואליציה לאופוזיציה

יואב קיש:  היו לנו שתי החלטות של קביעת שעת דיון להצבעה ולא מעבר לכך

יואב קיש:  ואני מניח שהאופוזיציה תפעל כמו שהיא פועלת, לסכל את חקיקת הרוב בכנסת

משה טור פז: זה לא לסכל, לדחות לאחרי הקמת הממשלה

יואב קיש: זה תפקידה באופן בסיסי

יואב קיש:       אבל לאור כל מורכבות התנאים של חנוכה, ושל האירוע שיש פה ממשלה שעושה פיליבסטר בעצמה, אנחנו נצטרך לחשוב היטב איך אנחנו מנהלים את הזמנים בשבוע הבא

יואב קיש:  ועכשיו, מכיוון שאני רוצה כן להמתין ליועצת המשפטית, ולקבל בצורה מסודרת את לוחות הזמנים של סיום ההכנה של השנייה והשלישית של הקריאה של גפני, אני עושה הפסקה, והדיון ייפתח ברגע שנקבל מהם

קריאה: אפשר לפני כן

יואב קיש: אני לא מצביע עכשיו

יואב קיש:  באופן עקרוני מתי להערכתם בכספים יגמרו?     

מיכל מרים וולדיגר: די, גמרו

קריאות: סיימנו

יואב קיש: אוקיי

יואב קיש:  אז עשר דקות מעכשיו, ב-21:35, שזה 12, 13 דקות מעכשיו נפתח שוב את הדיון, אחרי שהסברתי לכם את הרקע לדיון

יואב קיש:  תודה

יואב קיש: אני פותח את הדיון של הוועדה המסדרת

יואב קיש:  ואני רוצה לציין שני דברים

יואב קיש:  קיבלנו בקשה מהיו"ר, אני אקריא את זה בקצרה

בועז טופורובסקי: למה לא מחלקים?     

יואב קיש: כי זה הגיע עכשיו

יואב קיש:  אתה רוצה? נצלם לך, זה לא סיפור

בועז טופורובסקי: אנחנו היינו מחלקים, אבל לא משנה

נועה בירן-דדון: זה לא משהו שבדרך כלל מחלקים

יואב קיש: הינה, בדרך כלל לא מחלקים

יוראי להב-הרצנו: יש טאבלטים אולי? אפשר לחלק לנו במקום לצלם? יותר סביבתי, ונוכל לראות את זה מולנו

יואב קיש: קיבלתי מכתב מיושב-ראש הכנסת, בנוגע להוספת ישיבת כנסת ביום ראשון, 18 בדצמבר 2022, כ"ד כסלו

יואב קיש:  כידוע, בשבוע הבא יחול חג החנוכה, שבו יהיה צורך להתאים את שעות ישיבות המליאה ולקצרן, בדרך שתתאפשר לחברי הכנסת לצאת מהמשכן ולהדליק נרות

יואב קיש:  לנוכח האמור, בהתאם לסעיף 19(א)(1) לתקנון הכנסת, אבקש את אישורה של הוועדה המסדרת להוספת ישיבת כנסת ביום ראשון, כ"ד בכסלו התשפ"ג, 18 בדצמבר 2022, ישיבה אשר תחל בשעה 09:00 ותסתיים בשעה 15:00

יואב קיש:  אני חייב לומר, שהיו"ר ביקש ממני, במידה שניתן לצמצם גם את השעות האלה, כך לפעול

יואב קיש:  זאת אומרת, יש בפירוש בקשה לכמה שניתן פחות שעות, לאור זה שאנחנו בחג החנוכה

זאב אלקין: אפשר שאלה?     

יואב קיש: לא, אי-אפשר עכשיו שאלה

זאב אלקין: על זה

יואב קיש: אי-אפשר

בועז טופורובסקי: רגע, זה נושא הדיון? הישיבה או סעיף 98? לא הבנתי

יואב קיש: אז אני מדבר ואתה תשמע תוך כדי

יואב קיש:  זו הייתה הבקשה

יואב קיש:      עכשיו, כל זה מתנקז לאירוע של החוק של הקריאה שנייה והשלישית, שדיברתי עליו קודם

יואב קיש:  בדיוק מטרת הדיון היום בוועדה, ותכף אתם תשמעו את ההצעה, ועליה נתחיל דיון, ועל זה נקיים בדיוק את כל הדיון שאתם רוצים, ובסוף גם נקבע

יואב קיש:  ובסוף נצא עם החלטה מה הולך להיות במליאה במהלך הימים ראשון ושני הקרובים

יואב קיש:  ואנחנו נראה מה עושים עם שעות המליאה

יואב קיש:  ובהמשך לזה, מן הסתם ביום ראשון גם יהיה דיון מה קורה בשלישי, רביעי, וחמישי

יואב קיש:  אבל זה בגדול המעטפת שעליה אנחנו מדברים

בועז טופורובסקי: אבל אז זה שני דיונים? אני רק מנסה להבין

יואב קיש: לא, היה חשוב לי להבהיר את המעטפת

יואב קיש:  עכשיו אני מוכן לשמוע אם יש שאלות הבהרה במעטפת

זאב אלקין: בוודאי שיש

יואב קיש: עוד לא אמרתי, דרך אגב, על מה אנחנו מדברים

זאב אלקין: לא, יש פה, בעיניי לפחות - - -     

יואב קיש: רגע, אבל בועז היה לפניך

בועז טופורובסקי: לא, אני נותן למר אלקין

יואב קיש: בבקשה, זאב

זאב אלקין: יש לי שאלה אליך וליועצת המשפטית של הוועדה בהקשר הזה

זאב אלקין:  אם אני מבין נכון, אלה שני נושאים, שעל שניהם הוועדה תצטרך לדון ולהצביע

זאב אלקין:  נושא אחד זה בקשת היו"ר לפתיחת ישיבה מיוחדת ביום ראשון, ושעות מיוחדות לגבי יום ראשון ויום שני

זאב אלקין:  זה נושא א'

זאב אלקין:       הנושא השני הוא נושא של בקשה, ככה אני מבין מהכותרת, לסדרי דיון מיוחדים - - - 98

יואב קיש: אז אני אענה לך על השאלה, כי דנו בזה גם בהחלטה על קביעת הדיון

יואב קיש:  מדובר בדיון משולב

יואב קיש:  מדוע? כי ההשפעה על השעות של מה ייפתח ומה לא, בכפוף למה קורה ב-98

יואב קיש:  ולכן הא בהא תליא, ואני לא יכול לעשות דיון על זה ולעשות את זה אחר כך

יואב קיש:  זה דיון שיהיה ביחד וייתן מענה - - -     

זאב אלקין: - - - שני סעיפים תקנוניים

יואב קיש: אבל הוא דן ביכולת הכנסת לחוקק את החוק הזה ביום ראשון ושני לאור החנוכה

זאב אלקין: פעם ראשונה שאני רואה - - - לחוק ולא הפוך - - -     

יואב קיש: בסדר

יואב קיש:  אני חוזר על דבריי שאמרתי בפתיחת הדיון – אני לא זוכר אם היית, אני חושב שהיית פה, השר זאב אלקין

בועז טופורובסקי: הוא לא היה

יואב קיש: לא היה

יואב קיש:  אז אני חוזר על דבריי בפתיחת הדיון

יואב קיש:  אנחנו לקראת שבוע הבא באירוע של חג החנוכה

יואב קיש:  בחג החנוכה, בטח אתה מוותיקי הבית, יודע שהיה פה נוהג שב-16:00 המליאה נסגרת ואין דיונים לאחר 16:00

יואב קיש:  זו מטרתנו באופן עקרוני

זאב אלקין: אפשר לקבל על זה החלטה כבר עכשיו, להצביע

יואב קיש: אני יודע שאתה רוצה לקבל

זאב אלקין: אני רוצה? דווקא בדרך כלל המפלגות החרדיות - - -      

משה ארבל: חנוכה הוא לא חג חרדי, חנוכה הוא חג ישראלי, של כולנו

יואב קיש: זאב, אתה לא ברשות דיבור עכשיו

יואב קיש:  ולכן מן הסתם, גם לאור העניין הזה, וגם לאור העניין שאנחנו בהליכי חקיקה במספר חוקים, ודיברתי עליהם, וגם לאור העניין שיש לנו פה אירוע שלא קורה כל הזמן – יש פה ממשלת מעבר שמתנגדת לחקיקה של הכנסת, של הרוב בכנסת

יואב קיש:  זה האירוע

יואב קיש:  דרך אגב, הוא מתנהל ברגע זה במליאה

יואב קיש:  זאת אומרת, שר עולה - - -      

נעמה לזימי: וואו, אופוזיציה מתנגדת - - -     

יוראי להב-הרצנו: תקימו ממשלה

יוראי להב-הרצנו:  מי מפריע לכם להקים ממשלה?     

משה ארבל: מי מפריע לכם להתנגד?     

יואב קיש: אני לא אמרתי שמותר או אסור, בוודאי שמותר

יואב קיש:  אני רק אומר, שבדרך כלל ממשלה תומכת בהליכי חקיקה של הרוב בכנסת

יואב קיש:  הפעם קורה ההפך

יוראי להב-הרצנו: שהרוב בכנסת יקימו את הממשלה

יואב קיש: טוב, חברים, אתם רוצים להפריע? אני לא מנהל פה שיחה עם כל אחד

יואב קיש:  אנחנו נסביר רגע, ואחרי זה יהיה גם זמן דיון

יואב קיש:  אתם מוזמנים להירשם לדיון, דרך אגב, תעשי רשימה לכולם

יואב קיש:       אני רוצה להסביר: לאור האילוצים הרבים האלו – ואני אומר פעם: יש פה אירוע מיוחד, כן, הוא שונה – שהשרים בוחרים בזכותם התקנונית לעשות פיליבסטר במליאה

יואב קיש:  בזמן שאנחנו מדברים, ברגעים אלה, זה מה שקורה

יואב קיש:  אני לא יודע מתי יסתיים הדיון במליאה

יואב קיש:  אין לי שום מושג

יואב קיש:  הוא יכול להיגמר גם בכל שעה שהיא

יואב קיש:  אנחנו נצטרך להריץ את הח"כים שנמצאים פה, ולקוות שלא יתעכבו ושבאמת מספיקים

משה טור פז: יחזרו מחו"ל

יואב קיש: החלק שבחו"ל לא יוכלו להצביע

יוראי להב-הרצנו: אבל הם ישתו מים

יואב קיש: אבל הם לא יישארו צמאים

יבגני סובה: פתחת את משטרת הגבולות?     

זאב אלקין: אדוני היושב-ראש, אפשר להשיא לך עצה?      

יואב קיש: לא, לא, לא, אני מפחד

זאב אלקין: עצה ידידותית

זאב אלקין:  פעם הבאה כשנעלם לך ח"כ ואתה לא יודע איפה הוא, תשאל אותי, בדרך כלל אני קיזזתי אותו 24 שעות קודם

זאב אלקין:  אז תשאל אותי

משה ארבל: זה נקרא חיבוק זאב, לא חיבוק דב

בועז טופורובסקי: יכול להיות שהוא עם ביבי בקטאר?     

יואב קיש: אני חייב לומר לך, זאב, שאתה יודע שקיזוז זה קיזוז סיעתי, זאת אומרת סיעה נותנת אישור לקיזוז

זאב אלקין: לא, הקיזוז הוא קיזוז אישי

זאב אלקין:  יש בסיעות לפעמים נוהג שהיא מבקשת מח"כ, זו החלטה אישית שלו

זאב אלקין:  הקיזוז הוא אירוע אישי - - - הוא לא אירוע סיעתי

יואב קיש: נכון, הקיזוז הוא אישי, אבל אני הייתי פה בכנסת הקודמת במקרים שבהן הסיעות מגדירות שאין קיזוזים

זאב אלקין: הוא יכול לא להקשיב לה

יואב קיש: עכשיו, אם ח"כ מחליט לא להקשיב לסיעה, וזה מה שקרה במקרה דנן - - -     

משה טור פז: הוא כנראה ימונה

משה טור פז:  הרי אנחנו יודעים איך זה ייגמר

יוראי להב-הרצנו: או לשגריר

יואב קיש: זה האירוע

זאב אלקין: אני אמרתי את זה כעצה

יואב קיש: אני רוצה לומר מה לוחות הזמנים הצפויים לנו, לפחות בימים ראשון ושני

בועז טופורובסקי: סליחה, קודם כול בתקווה שיבוא המשיח

יואב קיש: תמיד אנחנו בתקווה שיבוא המשיח

מיכל מרים וולדיגר: הוא יכול לבוא עכשיו

משה טור פז: זה יעצור את החקיקה?     

יואב קיש: אני רוצה לומר כך: אנחנו קיבלנו מיו"ר ועדת הכספים הזמנית את לוחות הזמנים הסופיים של זמן המליאה של האופוזיציה, מלבד השר, שכמו שאמרתי, אינו מוגבל ויכול לדבר ככל רצונו

יואב קיש:  זמן ההסתייגויות כולו בכללותו הוא כחמש שעות

זאב אלקין: כולל בקשות דיבור?     

יואב קיש: כולל הכול

יואב קיש:  חמש שעות

יואב קיש:  ברור שבאירוע שבו הייתה ממשלה שתומכת ולא מנהלת - - -     

שגית אפיק: כותבת לי היועצת המשפטית של ועדת הכספים: עוד 2

שגית אפיק: 4 שעות של בקשות דיבור

זאב אלקין: חמש זה כולל

זאב אלקין:  זה שלוש בלי זה

יואב קיש: בוא נגיד שש שעות לאופוזיציה

ולדימיר בליאק: 5

ולדימיר בליאק: 4     

יואב קיש: אני מעגל את זה לשש לחומרא

ולדימיר בליאק: בין חמש לשש

יואב קיש: בין חמש לשש, זה כנראה הכי מדויק

יואב קיש:       וברור שאין בכוונתנו בכמות זמן שכזו – למרות שהחוק הוא באמת סעיף אחד, אבל בסדר – אנחנו את זמן הדיבור של האופוזיציה מכבדים באירוע הזה ולא רוצים לקצר, למרות שהיו פה, ואני מחזיק את החלטות ועדת הכנסת מהכנסת הקודמת, עם הרבה מאוד חוקים שבהם קיצצו את הזמן אפילו לשלוש שעות דיבור

זאב אלקין: לא, אבל כמה הסתייגויות היו שם?     

יואב קיש: לא, בסדר

זאב אלקין: לא, זה הכי חשוב

זאב אלקין:  הסיבה העיקרית - - -     

מיכל מרים וולדיגר: ביחס לגודל החוק

מיכל מרים וולדיגר:  יש סעיף אחד בחוק

יואב קיש: אני רוצה לומר מה אני מציע ומה אני הולך לעשות

יואב קיש:  אנחנו נפתח את המליאה בשעה 09:00 ביום ראשון, בשביל לאפשר את הדיון על החוק בקריאה שנייה ושלישית

יואב קיש:  אנחנו ניתן את החמש-שש שעות לאופוזיציה

יואב קיש:  דרך אגב, עוד דבר שצריך לשים לב, אני רוצה שתבינו את המשמעות של חנוכה

יואב קיש:  כשאני אומר חנוכה יש פה משמעות, כי אם אני רוצה ב-16:00, שזו השעה הכי מאוחרת, לעצור את הדיונים במליאה, זה אומר שבאופן טבעי אם ההצבעה לוקחת כשלוש שעות, עם השמיות שאני רוצה לתת, שלוש שמיות לכל אחד נגיד, אז אני אצטרך ב-13:00 לוודא שהסתיים הדיון, כי אחרת אני יכול למצוא את עצמי שהתחלתי הצבעה, נגיד ב-15:00, ואני חורג לחנוכה, שאני לא רוצה להיות במקום

זאב אלקין: אפשר לעשות הפסקה בהצבעה

יואב קיש: אתה רוצה לעשות הפסקה בהצבעה? אני חושב שהפסקה בהצבעה זה דבר רע מאוד

זאב אלקין: היה

קריאה: או לא להעביר כל כך הרבה חוקים

שלמה קרעי: מה עם יום שני, קיש?     

יואב קיש: אני לא רוצה להיות באירוע של הפסקה בהצבעה באופן עקרוני

יואב קיש:  זאת אומרת, אני בסוף צריך לבחור בין דברים לא מושלמים, כי אני באירוע של חנוכה, באירוע של הצבעות, שאני אצטרך להתחיל למעשה ב-13:00

יואב קיש:  אני לא יכול להתחיל הצבעות יותר מאוחר, כי אז אני אצטרך הפסקה בהצבעה, מה שאמרת – ברור שאני יכול, אני לא רוצה

יואב קיש:  אני לא רוצה לפגוע בזמן האופוזיציה, שהוא סביר, במקרה הזה כחמש שעות לסעיף אחד

יואב קיש:  בסדר, חוק אחד, חמש שעות הוא זמן סביר

יואב קיש:  אבל יש לי אירוע של שר שלמעשה הוא לא מוגבל, תיאורטית הוא יכול גם 20 שעות לדבר

זאב אלקין: הוא לא אירוע, הוא סעיף בתקנון הכנסת

יואב קיש: אירוע מבחינתי, כי זו ממשלה לעומתית לכנסת, כי זו ממשלת מעבר שפועלת בניגוד להחלטות הרוב בכנסת, וזה לגיטימי

יואב קיש:  מותר

יואב קיש:  מותר

יואב קיש:  מותר

יואב קיש:  אנחנו ממשלת מעבר, אין לה אמון של הכנסת, זה בסדר לפעול - - -     

שלמה קרעי: קיש, אל תגיד סביר, זה תלוי באיזה קנה מידה

מיכל מרים וולדיגר: בדיוק, למה זה סביר? ארבע שעות זה סביר?     

שלמה קרעי: בקנה המידה של הכנסת הקודמת זה היה שעתיים, שלוש לחוק

יואב קיש: אז אני, דרך אגב, מעדיף שהשרים שלכם יהיו פה בפיליבסטר מאשר שיעשו נזק במשרדים שלהם

יואב קיש:  אז מהצד הזה דווקא אין לי בעיה

יוראי להב-הרצנו: אז הינה

יואב קיש: הינה, אני דואג

יואב קיש:  ההצעה היא כזו: הכנסת תתכנס לדיון ב-09:00

עאידה תומא סלימאן: ביום ראשון?     

יואב קיש: ביום ראשון

יואב קיש:  הדיון על החוק ביום ראשון ב-09:00 בבוקר

יואב קיש:  בכל מקרה, כמו שכתב היו"ר - - -     

מתן כהנא: חוק הפיצול?     

יואב קיש: חוק הפיצול, כן

עאידה תומא סלימאן: לא מקובל

עאידה תומא סלימאן:  כמו לעשות בשבת

מיכל מרים וולדיגר: חנוכה זה לא

בועז טופורובסקי: לא חנוכה, זה יום קדוש לנוצרים

בועז טופורובסקי:  אני זוכר שלכם זה מאוד הפריע

נעמה לזימי: לא כולנו אותה דת, מה לעשות

מיכל מרים וולדיגר: חשבתי שמדברים רק על חנוכה

יואב קיש: בסדר, יש לי הצעה

יואב קיש:  אתם רואים? התווסף לנו עוד אילוץ

יואב קיש:  ויש לי הצעה גם לגבי יום ראשון

שלמה קרעי: אבל יום ראשון רק עוד שבוע - - -     

יוראי להב-הרצנו: זה לא מדאורייתא, אתה לא חייב להעביר ארבעה חוקים עובר להקמת הממשלה

יוראי להב-הרצנו:  לא חייבים להעביר ארבעה חוקים

עאידה תומא סלימאן: סליחה, אנחנו כבר שבוע פה, יש אירועים ציבוריים - - -     

שלמה קרעי: אה, זה משהו אחר

שלמה קרעי:  זה לא חג

יואב קיש: חבר'ה, אני שומע

יואב קיש:  עאידה, אני מקשיב, אני שומע

יואב קיש:  כמה הסתייגויות הגישה הסיעה של עאידה? כמה זמן מליאה?     

ארבל אסטרחן: רק בקשות רשות דיבור

יואב קיש: רק בקשות רשות דיבור

יואב קיש:  כמה בקשות?     

ארבל אסטרחן: כל חברי הסיעה

יואב קיש: אז חצי שעה

יואב קיש:  אז אתם תקבלו חצי שעה בסוף ביום שני

יואב קיש:  לפני ההצבעה תקבלו חצי שעה, תוכלו לדבר ביום שני, ולא תצטרכו לבוא ביום ראשון

בועז טופורובסקי: אבל הם לא ישמעו אותנו בדיון

קריאה: לא, יש בערוץ הכנסת

בועז טופורובסקי: אז בוא נעשה ביום שבת, ואנחנו היהודים נמשיך את זה ביום ראשון

בועז טופורובסקי:  מה זה הדבר הזה?     

מיכל מרים וולדיגר: בועז, החג שלה זה שבוע אחרי זה, אתה מתבלבל

בועז טופורובסקי: מה חג? זה יום מנוחה יום ראשון

שלמה קרעי: אנחנו מדינה נוצרית? אין ועדות ביום ראשון?     

בועז טופורובסקי: מה הקשר? אתה לא מתחשב ברגשות אחרים? זה יהודי?     

מיכל מרים וולדיגר: כן, זה יהודי

שלמה קרעי: אתם חבורה של בטלנים, רוצים שלושה ימי חופש בשבוע?     

נעמה לזימי: וואו, בטלנים

מיכל מרים וולדיגר: ביום ראשון עובדים בכנסת, נקודה

יואב קיש: אני לא אוהב את הרעש הזה, ואני מתחיל לקרוא לסדר

יואב קיש:  הבא שמפריע ייקרא לסדר

ולדימיר בליאק: אגב, היום הייתה הצעה של חבר כנסת מהליכוד

יואב קיש: ולדימיר בליאק, קריאה ראשונה לסדר

יואב קיש:  אמרתי שאני קורא

עאידה תומא סלימאן: - - -      

יואב קיש: עאידה, אני קורא לך לסדר פעם ראשונה

יואב קיש:  אין סיבה להפריע עכשיו

יואב קיש:  אני פותר את הבעיה

בועז טופורובסקי: אתה לא פותר את הבעיה

עאידה תומא סלימאן: לפחות כשמתדיינים תידיינו בכבוד

יואב קיש: אני אומר דבר נוסף, זה לא שבכנסת ישראל מעולם לא היו דיונים ביום ראשון שאינו חג

מיכל מרים וולדיגר: יש ועדות

זאב אלקין: במליאה? נדיר ביותר

בועז טופורובסקי: במליאה מתי היה?     

יבגני סובה: תחדד את הנקודה, מתי התכנסה המליאה ביום ראשון?     

נעמה לזימי: אבל תנו לנו תאריכים, מתי הייתה מליאה בראשון?     

יואב קיש: אני עכשיו לא מדבר עם אף אחד, ואני מציע את ההצעה, ואחרי זה אני פותח את הדיון

יואב קיש:  אני רואה שאתם עושים עליי יופי של פיליבסטר

יואב קיש:  לא מדברים עכשיו, שומעים את ההצעה, ורק לפי רשימה ידברו, ומי שעכשיו מפריע ייקרא לסדר ויצא

יואב קיש:  נא לרשום רשימת דוברים

יואב קיש:  ההצעה היא כזו והיא פשוטה: ב-09:00 ביום ראשון ייפתח הדיון, ניתן את השש-שעות – אמרנו 05:40 – עד שחברי האופוזיציה יסיימו את הדברים, ואז המליאה תינעל

יואב קיש:  היא תיפתח שוב ב-24:00, כדי שהשר יוכל לנאום כמה שהוא רוצה, ואנחנו נתכנס בשעה 09:00 ביום שני, שבה תיפתח המליאה, לחצי שעה לדוברים של סיעת חד"ש-תע"ל, וב-09:30 תהיה שעת ההצבעה ביום שני

יואב קיש:  זו ההצעה שאנחנו עושים

זאב אלקין: לא הבנתי

זאב אלקין:  אפשר להסביר?     

יואב קיש: אני אסביר עוד פעם

בועז טופורובסקי: מה זה הדבר הזה?     

יואב קיש: יש לי פה מגוון אילוצים

יואב קיש:  אני חוזר על האילוצים: חנוכה, שאני רוצה הפסקה במליאה בין 16:00 ל-24:00, לאפשר לאנשים לצאת הביתה, להדליק נרות ולחזור

יואב קיש:  זו הסיבה להפסקה בין 16:00 ל-24:00

יואב קיש:  ב-24:00 אני רוצה שהשר יוכל לדבר, עד 09:00 יש לו זמן ללא הפסקה

זאב אלקין: "עד 09:00" ו"ללא הפסקה" זה תרתי דסתרי

יואב קיש: אז ב-09:00, אם הוא דיבר עד 09:00 הוא סיים, כי זה סעיף 98 ואנחנו קוצבים את זה

יואב קיש:  ב-09:00 יעלו חצי שעה – אם זה 25 דקות אז ב-09:05 – יעלו חמשת דוברי סיעת חד"ש-תע"ל – תמצאו איזה שם קצר כמו המשותפת לעניין הזה

יואב קיש:  ואז ב-09:30 תיקבע השעה להצבעה במליאה

יואב קיש:  ב-09:30 יתחילו ההצבעות במליאה

גלעד קריב: שכולם יבואו ב-24:00, למה רק השר? למה אתם קובעים כבר שעת הצבעה?     

בועז טופורובסקי: אני חייב להתייחס לזה

יואב קיש: עכשיו, לגבי ההצבעות השמיות, למרות שמדובר בסעיף אחד ואפשר לצמצם, אנחנו נפעל בשלוש שמיות לכל צד, כפי שהיה נהוג בהרבה מאוד הצבעות חוק

יואב קיש:  זה יהיה המקסימום שנאפשר

יואב קיש:  אתה יכול להסתכל

יואב קיש:  ולאחר מכן ביום שני ימשיך סדר-היום עד השעה 16:00

יואב קיש:  ב-16:00 תיסגר המליאה

גלעד קריב: מה ההצדקה ל-98 כאן?     

יואב קיש: עד אז ביום ראשון נצטרך לדון מה קורה בשלישי, רביעי, חמישי

נעמה לזימי: אתם מאריכים את המנדט, אתם לא - - -     

גלעד קריב: שכולם יבואו ב-24:00, ואנחנו נחליט מתי אנחנו מפסיקים לדבר

יואב קיש: אנחנו עוברים לפי סדר הדוברים

נעמה לזימי: רגע, יואב, חג חנוכה לא משמעותו - - -     

יואב קיש: נעמה, את מתפרצת

יואב קיש:  סדר הדוברים זה יבגני סובה, בועז טופורובסקי, יוראי להב הרצנו, עאידה ונעמה לזימי

גלעד קריב: גם אני מבקש

זאב אלקין: מה עם השר המקשר?     

יואב קיש: זאב אלקין כמובן

יבגני סובה: השר המקשר, אתה רוצה להתחיל את רשימת הדוברים?     

זאב אלקין: הייתי שמח אם אפשר לפתוח

יבגני סובה: אז בוא ניתן לו את הכבוד, ואז נמשיך לפי הסדר

זאב אלקין: היות שההצעה הזאת בעיקר רלוונטית למעמד השר, הייתי שמח לפתוח

יואב קיש: אז גלעד קריב, אפרת רייטן, ווליד טאהא

זאב אלקין: אבל אני צריך את ארבל בפנים

בועז טופורובסקי: גם אני חייב את הייעוץ המשפטי

יואב קיש: שגית, אני חוזר לסכם את הצעתי, כדי שיהיה ברור

יואב קיש:  אתם יכולים גם להעלות את זה על כתב, כדי שיהיה ברור

יואב קיש:  ביום ראשון בשעה 09:00 ייפתח הדיון במליאה

יואב קיש:  עד השעה 15:00 לכל המאוחר – זה שש שעות שנותנות לאופוזיציה את מלוא זמן הדיבור

יואב קיש:  ברור שבכל שלב כזה שבו המליאה יוצאת להפסקה, אם משום מה מישהו לא הגיע, אז זה עובר לשלב הבא

יואב קיש:  זאת אומרת, נגיד היו חמישה דוברים שרצו לדבר, ועכשיו פתאום לא הגיעו, עובר

קריאה: מה זה עובר?     

יואב קיש: אני אסביר

יואב קיש:  מצד שני, בניגוד להצבעות שהולכים בהן לפי סדר הדוברים, אני כן אאפשר לאופוזיציה לחלק את הזמן בהתאם למה שהם רצו

יואב קיש:  זאת אומרת, אין לי אינטרס - - -     

שגית אפיק: תאפשר לאחד הסתייגויות

יואב קיש: כן, לאחד

שגית אפיק: - - -     

יואב קיש: לא

יואב קיש:  ברור

יואב קיש:  אני לא מקווה גם בזה לעשות להם – ביקשו חמש-שש שעות

שלמה קרעי: הם עשו את זה לעצמם, יואב

יואב קיש: שלמה, תן לי לסיים את ההצעה

בועז טופורובסקי: תקרא אותו לסדר

יואב קיש: אני אעשה שיטת טלי גוטליב

שלמה קרעי: נהיית בית הלל על סטרואידים

גלעד קריב: - - - עוד פעם למנוע פיליבסטר

יואב קיש: אני אומר עוד פעם: הם יכולים לקבוע את סדר הדוברים מבחינתם, הם קיבלו את כל זמן המליאה שהם ביקשו

יואב קיש:  עכשיו יש לי את אירוע השר

יואב קיש:  השר, אם יבחר לדבר, הוא יעדכן, בחצות נפתח מליאה לטובת נאום השר, שאינו מוגבל בזמן, אבל פה הוא מוגבל, זה סעיף 98

יואב קיש:  למעשה הוא מסיים ב-09:05

דן מרזוק: ב-15:00 יוצאים להפסקה

יואב קיש: ב-15:00 הפסקה עד חצות, בדיוק

בועז טופורובסקי: על המכבים זה לא היה מקובל אפילו

משה ארבל: נעמה לזימי מבקשת קיזוז עם דני דנון

יואב קיש: אם יצאנו להפסקה קודם, בכל מקרה ב-24:00 מתחדש, אלא אם יגידו השרים, שהם לא מתכוונים לדבר ולכן הם לא יעלו, ואז ב-09:00 יתחדש הדיון, ייתן את החמש דקות לכל חברי הכנסת מסיעת חד"ש-תע"ל

מיכל מרים וולדיגר: עברנו ליום שני?     

יואב קיש: יום שני

יואב קיש:  וב-09:30 תחל ההצבעה במליאה

יואב קיש:  שלוש שמיות לכל צד, לפי הנוסח שיש, הידוע, שהיו"ר יכול להוסיף

יואב קיש:  אני יכול להקריא אותו

יואב קיש:  אני לוקח נוסח סטנדרט: לעניין בקשה להצבעה שמית לתקנון, יתקיימו לא יותר משלוש הצבעות שהתבקשו על ידי הממשלה או הקואליציה, ולא יותר משלוש הצבעות על ידי חברי כנסת מהאופוזיציה

יואב קיש:  כיוון שאין לנו הגדרה של אופוזיציה-קואליציה כל כך, אז - - -     

קריאה: רסיטל

יואב קיש: אני כמעט כבר קורא לסדר

בועז טופורובסקי: אתה חוזר על זה פעם עשירית

בועז טופורובסקי:  אני כבר הבנתי

יואב קיש: אוקיי, אני שמח שהבנתם

יואב קיש:  ולכן הקואליציה בכנסת הקודמת כולה זכאית לשלוש הצבעות והאופוזיציה לשלוש הצבעות שמיות, לפי הנוסח

יואב קיש:  יושב-ראש הכנסת רשאי לאשר מספר גדול יותר, ובתנאי שזה יהיה זהה לאופוזיציה ולקואליציה

יואב קיש:  עד כאן ההצעה

יואב קיש:  זאב אלקין, בבקשה

בועז טופורובסקי: ההזויה הזאת

גלעד קריב: אפשר התייחסות של הייעוץ המשפטי, אדוני?     

יואב קיש: תהיה כמובן התייחסות - - -     

גלעד קריב: בסוף?     

יואב קיש: כן

גלעד קריב: אבל אז איך אנחנו יכולים להתייחס לעמדה שלהם?     

יואב קיש: כי אתם שואלים שאלות - - -     

נעמה לזימי: אבל למה תמיד בסוף?     

יואב קיש: ככה

יואב קיש:  כי אני כך נוהג

יואב קיש:  זאב, בבקשה

גלעד קריב: אנחנו יודעים שאתה נוהג ככה

גלעד קריב:  אנחנו מבקשים ממך לאפשר ליועצת המשפטית לדבר לפני, להסביר את הרקע בתקנון

יואב קיש: אני רוצה קודם לשמוע את זאב אלקין, ואני אחליט אחר כך

קריאה: הם הרי רוצים לדרוס את הייעוץ המשפטי

זאב אלקין: אני, כמו חלק מחבריי, באמת הייתי רוצה לפנות לייעוץ המשפטי לפני שנתחיל את הדיון, ולהבין מספר סוגיות פה

זאב אלקין:  הסוגיה הכי משמעותית זה הנסיבות להפעלה של סדרי דיון בסעיף 98

זאב אלקין:  אני עברתי גם על הסעיף הרלוונטי בתקנון, וכל הערת השוליים שם שמביאה את התקדימים, עברתי על ההחלטות של ועדת הכנסת והוועדה המסדרת מהכנסות הקודמות

זאב אלקין:  לי לא זכור חוק עם חמש, שש שעות של הסתייגויות ובקשות רשות דיבור – הסתייגויות אפילו פחות – שהפעילו עליו סדרי דיון בסעיף 98

זאב אלקין:  הצבעות אני עוד יכול להבין

זאב אלקין:  לא ברור לי על סמך מה בכלל ניתנת פה אפשרות להפעיל סעיף 98

זאב אלקין:  ואני חושב שלפני שדנים על זה צריך לשמוע את העמדה של הייעוץ המשפטי לגבי עצם היכולת להפעיל – שוב, אני מפריד בין סדרי דיון לסדרי הצבעה – את סדרי הדיון ל-98

יואב קיש: אוקיי, יש לך טענה

יואב קיש:  הבנו

יואב קיש:  אנחנו נשמע כמובן את הייעוץ המשפטי בסיום הדברים

גלעד קריב: למה בסיום הדברים? פשוט סתימת פיות של הייעוץ המשפטי

זאב אלקין: הגבלת זמן דיבור של שר זה בדיוק הפעלה של סדרי דיון לכל דבר ועניין

זאב אלקין:  גם אם אתה לא נוגע בזמן של ההסתייגויות, יש סעיף מאוד ברור, זה סעיף 31 לתקנון הכנסת, שמדבר על זכותו של השר לדבר, והוא לא מגביל אותו בזמן

זאב אלקין:  אגב, אני גם לא רואה את הנסיבות

זאב אלקין:  הרי כמה שר יכול לדבר?     

שלמה קרעי: יואב, אז אל תגביל אותו, שיתחיל מ-21:00 עד שהוא יגמור

זאב אלקין: אם הוא מיקי איתן אז הוא ידבר עשר שעות

זאב אלקין:  אז מה?     

יואב קיש: אבל זה כל הרעיון, אני מגביל

יואב קיש:  השר לא מוגבל, הוא יכול לדבר גם שלושה ימים אם הוא מצליח

זאב אלקין: אבל כולנו מבינים שלא

זאב אלקין:  ולכן בנסיבות האלה אין לזה הצדקה, זה פותח תקדים מסוכן ביותר בהפעלה של סעיף 98 על חוק של חמש שעות

זאב אלקין:  הרי זה דבר שאחר כך לא משנה מי יהיה בקואליציה, מי יהיה באופוזיציה, ישתמשו בתקדים כזה לדורות, כי לא היה כזה

מיכל מרים וולדיגר: תקדים 98 אתם עשיתם

בועז טופורובסקי: לא

בועז טופורובסקי:  ממש לא

זאב אלקין: חברת הכנסת וולדיגר, את יכולה לבדוק, החוק - - - הופעל סעיף 98

יואב קיש: זאב, אתה לא היית פה בכנסת הקודמת

זאב אלקין: אבל אני בדקתי את כל ההחלטות של הוועדה הזאת

זאב אלקין:  קראתי את כולן

זאב אלקין:  כולן מתויקים אצלי בחדר

בועז טופורובסקי: ואני הייתי

זאב אלקין: והכי קצר שהיה, אני אחסוך לכם את הזמן – 15 שעות

זאב אלקין:  רוב מוחלט של החוקים שעליהם הופעל סעיף 98 היה זמן דיבור והסתייגויות של 20 שעות - - -     

בועז טופורובסקי: והייעוץ המשפטי הסביר לנו: פחות מ-15 שעות אין הפעלת 98

מיכל מרים וולדיגר: ועדיין זה לא היה בתקציב ולא בנסיבות מיוחדות

מיכל מרים וולדיגר:  הרחבתם את התקדימים

גלעד קריב: איזה תקדים את מרחיבה?     

יואב קיש: שנייה, אני מבקש שקט

יואב קיש:  זאב, תעצור רגע

יואב קיש:  אני רוצה לומר לך, זאב, שאתה צודק, ייווצר פה תקדים במקרה שבו יש ממשלת מעבר, שפועלת לפיליבסטר נגד הרוב בכנסת

בועז טופורובסקי: זה לא נכון

בועז טופורובסקי:  למה אתה משקר? גם זה תקדים שאתם עשיתם

יוראי להב-הרצנו: תקימו ממשלה

יוראי להב-הרצנו:  מי מונע ממכם להקים ממשלה?     

יואב קיש: יוראי, אתה בקריאה ראשונה

גלעד קריב: אתם לא מקימים ממשלה, ואנחנו צריכים לשלם על זה

יואב קיש: בועז, אתה בקריאה ראשונה

בועז טופורובסקי: על מה קריאה ראשונה? זה שקר

בועז טופורובסקי:  אתם עשיתם את התקדים

גלעד קריב: לא ייאמן, אתם לא מצליחים להקים ממשלה, אז לנו אין זכויות

יואב קיש: גלעד בקריאה ראשונה

יוראי להב-הרצנו: למה אתם - - -      

יואב קיש: יוראי, אתה בשנייה

גלעד קריב: לא צריך לדפוק בפטיש כל פעם

יואב קיש: אני צועק כשאני קורא

יואב קיש:  גלעד בקריאה שנייה

גלעד קריב: יפה

גלעד קריב:  רוץ אל השלישית

יואב קיש: אני תכף רץ

יואב קיש:  אני רוצה לשמוע את השר אלקין, לא אף אחד אחר מהאופוזיציה

גלעד קריב: אני הולך לאכול פלאפל בינתיים

יואב קיש: בשמחה

יואב קיש:  לא רצית שאני אוציא אותך?     

יואב קיש: אלקין, בבקשה

זאב אלקין: קודם כול אני חושב שהתפיסה הזאת שכל פעם, גם כשיש ממשלה שהכנסת הזאת תצביע עליה, בכל הצעת חוק הכנסת תלך בעקבות עמדת הממשלה, אני חושב שהיא מנוגדת לכל תפיסה פרלמנטרית

זאב אלקין:  היו מצבים בכנסת שבהם - - -      

יואב קיש: ממשלת מעבר, אלקין

יואב קיש:  אתה לא בממשלה

יואב קיש:  אתה בממשלת מעבר שפועלת נחרצות נגד הרוב של העם שנבחר, וזה החלטה שלכם להתנהג ככה

בועז טופורובסקי: קיש, אתה רוצה שאני אזכיר לך שאתם החלטתם?     

יואב קיש: בועז, קריאה שנייה

בועז טופורובסקי: למה? אתה צועק שקר

אפרת רייטן: אבל אתם יכולים להקים את הממשלה

יואב קיש: אפרת רייטן, קריאה ראשונה

אפרת רייטן: אין בעיה, אבל אתם יכולים להקים את הממשלה

אפרת רייטן:  זה תלוי בחוקים האלה?     

יואב קיש: לא להפריע

יואב קיש:  אני לא רוצה לשמוע אתכם עכשיו

יואב קיש:  אתם תצאו החוצה

אפרת רייטן: למה אנחנו עובדים נגד?     

יואב קיש: אפרת רייטן, קריאה שנייה

יואב קיש:  עכשיו, בקריאות שניות יש לי את אפרת רייטן, גלעד שהלך לאכול, בועז בקריאה שנייה אולי גם רוצה לאכול ויוראי

יואב קיש:  אז אתם תכף הולכים לאכול

יואב קיש:  כן, בבקשה

שלמה קרעי: גם אצלי זה אותם אנשים, אגב

זאב אלקין: אדוני היושב-ראש, קודם כול המצבים שבהם יש ויכוח בין ממשלה לרוב בכנסת, הם צריכים להיות מצבים פרלמנטריים שקורים, בלי שום קשר לממשלת מעבר או לא ממשלת מעבר

זאב אלקין:  מחר יהיה רוב בכנסת לנושא מסוים, הממשלה תחשוב אחרת, יש לה כלים משלה, ולכן זה לא רלוונטי אם ממשלת מעבר או לא ממשלת מעבר

יואב קיש: לתפיסתך

יואב קיש:  לתפיסתי כן

משה טור פז: אז בוא נשאל את הייעוץ המשפטי

זאב אלקין: יכול להיות

זאב אלקין:  אבל בלי שום קשר לעניין הזה, דבר ראשון, כנציג הממשלה אני חושב שהפעלה של סעיף 98 פה חורגת מכל התקדימים, מהנסיבות שבשבילן נוצר הסעיף הזה

זאב אלקין:  אני מבקש לפני הדיון לשמוע את הייעוץ המשפטי לכנסת, מה הוא חושב על עצם היכולת להפעיל פה, שוב, אני מפריד בין סדרי ההצבעה לסדרי הדיון

יואב קיש: תודה, זאב

זאב אלקין: רגע

זאב אלקין:  הנקודה השנייה

יואב קיש: אני מבקש שתמצה את הטיעון שלך

יואב קיש:  כמה זמן אתה עוד צריך לדבר?     

נעמה לזימי: רגע, מעלים כמה נקודות

זאב אלקין: לא הרבה

זאב אלקין:  אין טעם לעשות פיליבסטר, אבל אני רוצה להעיר את עיניך לעוד נושא אחד

זאב אלקין:  אתה כרגע קבעת ששר ידבר בזמן מסוים, אחריו ידברו עוד חברי כנסת ואחר כך תתקיים הצבעה

זאב אלקין:  סעיף 31 לתקנון הכנסת אומר מפורשות: שר אחד המדבר בשם הממשלה רשאי לקבל את רשות הדיבור בכל שלב משלבי הדיון - - -     

יואב קיש: אבל עושים סעיף 98

זאב אלקין: שנייה

זאב אלקין:  ובטרם החלה ההצבעה

יואב קיש: בסדר

יואב קיש:  אבל זה סעיף 98, זה סדרי דיון

זאב אלקין: ולכן זכותו של השר לדבר אחרי שהוא שמע את כל המסתייגים בסיום ההסתייגויות

יואב קיש: אבל אתה יכול להגיד לי את אותו דבר בכל סעיף 98 שאני אפעיל

יואב קיש:  אני עושה סדרי דיון בסעיף 98, פעלתי בשיקול דעת לעשות את הדבר הזה, ולכן אני לא מקבל את האמירה שלך

יואב קיש:  אם אני מפעיל סעיף 98, אני יכול להתחיל עם השר, לשים את החמש-שעות של האופוזיציה ולהגיד: אם תרצו להפסיק אני – יש פה אירוע מורכב, שכולל חנוכה

בועז טופורובסקי: לא לזה קם 98

בועז טופורובסקי:  לא נכון

זאב אלקין: לא להגיד שלא מדברים

זאב אלקין:  אתה יכול - - -     

יואב קיש: לא, אני נותן את כל זמן הדיבור

יואב קיש:  ההפך

בועז טופורובסקי: אתם פוגעים בקדושת החג

בועז טופורובסקי:  השימוש הזה בחג בשביל להעביר חוקים דורסניים זה איום ונורא

יואב קיש: בועז, בקריאה שלישית

יואב קיש:  תוציאו את בועז

בועז טופורובסקי: מה קריאה שלישית? לא תיתן לי להעביר את הדברים?      

יואב קיש: סדרן, בועז בקריאה שלישית

יואב קיש:  תוציא אותו

בועז טופורובסקי: אני לא אשמע את הייעוץ המשפטי?     

יואב קיש: לא, אתה לא תשמע

יואב קיש:  אני אקרא לך

יואב קיש:  עשר דקות תצא

בועז טופורובסקי: אבל בלי לשמוע את הייעוץ המשפטי?     

יואב קיש: עוד עשר דקות אתה תשמע

יואב קיש:  צא לעשר דקות

יואב קיש:  כן, בבקשה

יואב קיש:      (חבר הכנסת בועז טופורובסקי יוצא מאולם הוועדה

יואב קיש: )     

זאב אלקין: אני חוזר ואומר: אני כופר בנסיבות האלה, במסגרת סדרי דיון מיוחדים, להגביל זמן דיבור

זאב אלקין:  לקחת משר את הסמכות שלו, המוקנית לו בתקנון, לדבר אחרי שהוא שמע את כל חברי הכנסת ולהגיב על זה בשם הממשלה, זו פגיעה שאני לא זוכר תקדים לה

זאב אלקין:  אני חושב שזה למעשה פוגע בשורש הסעיף הזה, בשביל מה שהוא נועד

זאב אלקין:  הוא נועד, בין השאר, כדי שהממשלה תשיב, בעקבות דברי המסתייגים כולם ותחווה את דעתה

זאב אלקין:  ולכן מבחינה זאת זה חטא על פשע

יואב קיש: תודה

זאב אלקין: עכשיו, הנקודה השלישית

יואב קיש: לא, אני רוצה להתייחס לזה

יואב קיש:  תעצור

שלמה קרעי: תן לו עוד חמש דקות - - -     

יואב קיש: לא, אני רוצה להתייחס לזה

יואב קיש:  אני לא מקבל את הסעיף השני שלך בצורה מובהקת, מהסיבה שאם אני מפעיל סעיף 98 אני יכול להכתיב את הזמנים

זאב אלקין: אבל אתה מכתיב לא רק זמנים, אתה לוקח מהממשלה זכות - - -     

יואב קיש: השר אלקין, אני שמעתי מה אמרת

יואב קיש:  אני רוצה לענות לך

יואב קיש:  אני לא הפרעתי לך, אני עונה לך

יואב קיש:  אני לא מסכים עם האמירה שלך

יואב קיש:  אם לא הפעלתי סעיף 98, אז למעשה דבריך נכונים לאור מה שקורה עכשיו במליאה

יואב קיש:  אם הפעלתי סעיף 98, אני קובע סדרי דיון

יואב קיש:  לצורך העניין, הייתי יכול להגדיר בכל מקרה דיון משעה כך וכך והצבעה בשעה כזו, ואז היית אומר לי: רגע, אבל אני עכשיו רוצה שהשר יעלה וידבר לא מוגבל – זה לא עובד, אי-אפשר לאחוז במקל משני צדדיו

יואב קיש:  הפעלנו סעיף 98, הטיעון הזה הספציפי לא רלוונטי לאירוע

יואב קיש:  עכשיו תמשיך בטיעון הבא שלך

זאב אלקין: עוד פעם, אני חושב שאתה - - -     

יואב קיש: לא, אז יש בינינו ויכוח

יואב קיש:  בסדר, תמשיך לטיעון הבא

זאב אלקין: כי אתה לא רק מגביל את הזמן, אתה מגביל את נקודת הזמן שבה השר מדבר לפני שהוא שמע את כל - - -     

יואב קיש: אוקיי

יואב קיש:  במקרה הזה, דרך אגב, אני יכול לשנות את ההחלטה, ולהגיד שב-24:00, לחצי שעה הראשונה, שזה כבר יום שני, ידברו, אם נחליט – באמת זה אפשרי, אם זה כל כך מפריע לך – אז ידברו חברי הסיעה - - -     

עאידה תומא סלימאן: מתי?     

יואב קיש: ב-24:00 אתם תתחילו, כדי שזה לא יהיה ביום ראשון, כי זה מפריע לך

עאידה תומא סלימאן: מה שתרצו

יואב קיש: ואז השר יבוא חצי שעה אחריהם וידבר ב-24:30

יואב קיש:  ואז את הבעיה הזו שלך פתרנו

עאידה תומא סלימאן: אדליק נר חנוכה ואגיע

מיכאל מלכיאלי: תדליקי נר חנוכה ותבואי לפה

יואב קיש: אז אני מסביר לך למה זה מגוחך

יואב קיש:  אם הפעלנו 98, המשמעות שיש סדרי דיון

זאב אלקין: ואני מסביר לך מה עוצמת הפגיעה שלך - - -     

יואב קיש: אנחנו מתחשבים בחברי הסיעה – דרך אגב, הנוצרים מן הסתם, לא מוסלמים – שלא רוצים לבוא ביום ראשון

יואב קיש:  ואנחנו מתחשבים בהם ועושים מהלך מיוחד לטובתם, ואתה נאחז במשהו שאין לו שום עניין ושום מהות, וחושב שבסעיף 98 צריך להתחשב בו

זאב אלקין: אני חושב שכן, אבל תכף נשמע

יואב קיש: נא לסיים

זאב אלקין: עכשיו, הערות נוספות

זאב אלקין:  הערות נוספות קשורות לגבי המועדים בשתי נקודות

זאב אלקין:  אחת, כבר העירה לפניי חברת הכנסת עאידה תומא סלימאן, שכינוס הכנסת ביום ראשון הוא אירוע סופר חריג ודורש נסיבות מיוחדות, ואני לא מבין מהן הנסיבות המיוחדות במקרה הזה

שלמה קרעי: ב-29 בינואר 2021 אתם העברתם כאן בקריאה שנייה ושלישית את חוק הקנסות ביום ראשון

שלמה קרעי:  אז אל תבלבל את המוח, לא חריג ולא בטיח

מיכאל מלכיאלי: לא נשכח את היום הזה

מיכאל מלכיאלי:  זה היה יום דרמטי

מיכל מרים וולדיגר: זה ה-1 בפברואר

יואב קיש: סליחה, לא להפריע

יבגני סובה: ינואר 2021 – איזו ממשלה בדיוק הייתה?     

שלמה קרעי: של אלקין

מיכל מרים וולדיגר: שלכם

יואב קיש: בבקשה, גם אנחנו יודעים לעשות תקדימים

יבגני סובה: הממשלה קמה ב-13 ביוני 2021

מיכאל מלכיאלי: באותו יום אמרנו: יום שחור לדמוקרטיה

מיכל מרים וולדיגר: 1 בפברואר 2021

יואב קיש: אני מבקש לא להפריע

זאב אלקין: חבר הכנסת קרעי, צר לי לאכזב אותך, ב-1 בפברואר 2021 הייתי אזרח

שלמה קרעי: ב-29 בינואר

זאב אלקין: ב-29 בינואר 2021 הייתי אזרח, כי התפטרתי מכהונתי בממשלה ובכנסת כשעזבתי את הליכוד, אבל בסדר

זאב אלקין:  פדיחה

יבגני סובה: מה קורה לכם? תבדקו את עצמכם

יבגני סובה:  מה זה?      

מיכל מרים וולדיגר: 1 בפברואר

מיכל מרים וולדיגר:  תבדוק

זאב אלקין: לכן מי שעשה את זה הייתה ממשלת בנימין נתניהו

יואב קיש: אלקין, אבל היה תקדים

מיכל מרים וולדיגר: עדיין זה נעשה, זה לא משנה

יואב קיש: טוב, אלקין, אתה מסיים את דבריך, יש לך דקה לסיים

זאב אלקין: הנקודה האחרונה היא חנוכה

זאב אלקין:  אני בבית הזה משנת 2006

זאב אלקין:  אני לא זוכר חג חנוכה שבו הכנסת לא ננעלה ב-16:00 וחזרה בבוקר למוחרת

קארין אלהרר: ב-16:00 בול

יבגני סובה: ב-24:00 הוא רוצה להחזיר

זאב אלקין: לא היה תקדים לאירוע הזה

זאב אלקין:  הינה, חבר הכנסת גפני כאן, הוא יותר ותיק ממני, גם הוא בטח לא זוכר מתי בחנוכה הכנסת לא נעלה את שערי המליאה ב-16:00 אלא חזרה בלילה בחנוכה לקיים - - -     

יבגני סובה: בושה

יבגני סובה:  אחרי הנרות

משה גפני: אף פעם

זאב אלקין: אף פעם זה לא היה

זאב אלקין:  הינה, אומר חבר הכנסת גפני

יבגני סובה: לא, הוא רוצה ב-24:00 לחזור - - -     

אתה דואג לחנוכה? תפסיק את הנאום שלך עכשיו, אפשר יהיה להדליק נרות, לאכול סופגניות, ואפילו ספינג'

מיכאל מלכיאלי: סביבונים

זאב אלקין: זה אירוע דרמטי

זאב אלקין:  פעם ראשונה בהיסטוריה של הכנסת הולכים לקיים סדרי דיון שלא מכבדים את חנוכה, ויהיה פה דיון בלילה

יואב קיש: זאב, תודה רבה

זאב אלקין: עכשיו, כל דבר שקורה פעם אחת, קורה אחר כך פעם שנייה ופעם שלישית

יואב קיש: זאב, תודה

יואב קיש:  אני רוצה לחזור לחבריי

קארין אלהרר: יואב, אפשר?     

יואב קיש: לא, אי-אפשר להפריע עכשיו

נעמה לזימי: אם היינו עושים לכם את זה - - -     

יואב קיש: נעמה לזימי בקריאה שנייה

שלמה קרעי: "אילו היינו עושים לכם" – איזו תמימות

מיכל מרים וולדיגר: נעמה, זה מצחיק

מיכל מרים וולדיגר:  יש לך חוש הומור

נעמה לזימי: מה את אומרת? - - -     

יואב קיש: נעמה לזימי, את בקריאה שנייה

יואב קיש:  אל תדברי יותר

יוראי להב-הרצנו: חבר הכנסת קיש, באיזה קריאה מיכל?      

יואב קיש: יוראי, אתה בשנייה

יוראי להב-הרצנו: רק לאופוזיציה אתה מעיר?     

יואב קיש: אני מעיר למי שאני מחליט

יוראי להב-הרצנו: זו צביעות

נעמה לזימי: הם מדברים חופשי, מה שהם רוצים

יואב קיש: חבר הכנסת יעקב אשר, אתה בקריאה ראשונה

יוראי להב-הרצנו: באיזה קריאה מיכל?     

נעמה לזימי: מה עם מיכל וקרעי?     

יואב קיש: נעמה לזימי, קריאה שלישית, תוציא אותה החוצה בבקשה

יוראי להב-הרצנו: רק חברי האופוזיציה יוצאים פה החוצה

יואב קיש: עשר דקות בחוץ

יואב קיש:  ותכף אתה גם

יואב קיש:  אני רוצה להסביר לחברים

בועז טופורובסקי: זה לא סביר - - -     

יואב קיש: אתה רק נכנסת אתה מפריע עוד פעם? אני אומר עוד פעם לחבריי שרק הגיעו עכשיו: אנחנו באירוע מורכב

ולדימיר בליאק: מה מורכב בזה? מאוד פשוט

קארין אלהרר: מה מורכב? סופר פשוט, תקימו ממשלה

יואב קיש: אני מבקש ממך לא להפריע, השרה קארין אלהרר

קארין אלהרר: תגידו היום: עלה בידי

קארין אלהרר:  חאלס, אכלתם את הראס

יואב קיש: חבר הכנסת גפני, אנחנו באירוע מורכב: אנחנו בחנוכה, אנחנו בממשלת מעבר, שפועלת בניגוד לרוב הכנסת

יואב קיש:  היא מתנגדת למה שקורה בכנסת

עאידה תומא סלימאן: וגם יש נוצרים

יבגני סובה: אתם לא מצליחים להקים ממשלה

יבגני סובה:  מה אתה מאשים אותנו?     

יואב קיש: עכשיו, האירוע הוא שהשר יכול לדבר ללא מגבלה, כמו שקורה עכשיו במליאה

קארין אלהרר: תקים ממשלה

יבגני סובה: תקימו כבר ממשלה, פחדנים

יואב קיש: ולמעשה אם לא נפעיל נוהל 98 על משך זמן הדיבור של השר הוא יכול לדבר עד לא ידע

מיכל מרים וולדיגר: עד נר שמיני

יואב קיש: ולכן אנחנו סיכמנו שאת כל זמן הדיבור של האופוזיציה הם יקבלו ביום ראשון בבוקר מ-09:00 עד 15:00

יואב קיש:  זה הזמן

יואב קיש:  נצא להפסקה, נחזור ב-24:00 לדברי השר, שיכול לדבר עד 09:00

קארין אלהרר: אתם לא נורמליים

יואב קיש: ב-09:00 ידברו חברי הכנסת הנוצרים עד 09:30, וב-09:30 הצבעה ביום שני

יואב קיש:  ולכן אני באמת לא הייתי רוצה להגיע למצב שאנחנו מכנסים מליאה בלילה של חנוכה, אבל לאור המצב, שאנחנו באירוע של ממשלת מעבר, ואני מציין את זה, שהממשלה פועלת בניגוד לרוב בכנסת, ומנצלת את זכותה התקנונית להעלות את השר ללא הפסק, אני מפעיל נוהל 98 לדיון

זאב אלקין: ודורס את חנוכה פעם ראשונה בהיסטוריה של - - -     

אוה, חנוכה

שלמה קרעי: יואב, שיבינו אזרחי ישראל, שיש כאן שר שרוצה - - -     

בועז טופורובסקי: זה שימוש בחנוכה בשביל עניינים של חול

בועז טופורובסקי:  זה איום ונורא

שלמה קרעי: לא יאומן שאתם רוצים להביא לכאן את כל עובדי הכנסת - - -     

בועז טופורובסקי: אם הייתי אדם דתי, הייתי רוצה להיות נוצרי, כדי שאני אוכל לבקש מחילה

יוראי להב-הרצנו: מיכאל, תדע, לחברי קואליציה מותר להתפרץ, ואז הם לא נרשמים לסדר ולא נקראים, אבל חברי אופוזיציה תכף יוצאים

מיכאל מלכיאלי: זה תורתו של מיקי לוי על רגל אחת

מיכאל מלכיאלי:  תורתו של מיקי לוי על רגל אחת, לחלק מותר לחלק אסור

מיכל מרים וולדיגר: יוראי, בינתיים אתה קואליציה, אנחנו עוד אופוזיציה

יוראי להב-הרצנו: זאת כבר בעיה שלכם - - -     

מיכל מרים וולדיגר: אני לא מחפשת אשמים, אני אומרת שזה המצב

בועז טופורובסקי: אני בחיים לא העזתי לפגוע בקדושת חג

בועז טופורובסקי:  בחיים

בועז טופורובסקי:  אתם עושים את זה, זו החלטה שלכם

בועז טופורובסקי:  אני מתנגד לזה

ינון אזולאי: פגעתם כל השנה בקדושת השבת

תזכיר לי מתי זרקת מישהו מהוועדה שלך מהקואליציה?     

ינון אזולאי: את הטפל עשיתם עיקר ואת העיקר עשיתם טפל, בועז

ולדימיר בליאק: ממשלה לאומית יהודית לא פוגעת בקדושת החג

קריאות: - - -     

באנו חושך לגרש

יואב קיש: תודה רבה לכולם

יואב קיש:  עכשיו אני מעביר את הניהול לשלמה קרעי, והוא ינהל את הוועדה

קארין אלהרר: מה קרה?     

יואב קיש: שגית, בואי רגע בבקשה

אפרת רייטן: לא

אפרת רייטן:  יואב, אנחנו רוצים לשמוע את שגית

בועז טופורובסקי: לא יכול להיות דיון בלי יועצת משפטית לסעיף 98

בועז טופורובסקי:  זה לא היה

בועז טופורובסקי:  זה לא היה אף פעם

יוראי להב-הרצנו: מה זה הדבר הזה? לא, זה לא יעבוד ככה

יוראי להב-הרצנו:  זה לא יעבוד ככה בלי יועצת משפטית

יוראי להב-הרצנו:  שגית, לאן את הולכת?     

זאב אלקין: אי-אפשר לקיים - - -     

קריאה: בניגוד לעמדת ממשלה - - -     

יוראי להב-הרצנו: אנחנו לא מדברים

מיכל מרים וולדיגר: שלמה, תעביר את זה כמו שבועז - - -     

שלמה קרעי: אני רוצה לצלם לאזרחי ישראל

שלמה קרעי:  תמשיכו, תמשיכו, אתם בשידור

וליד טאהא: קרעי, תצא להפסקה

יוראי להב-הרצנו: למה היועצת המשפטית לא כאן?     

מיכאל מלכיאלי: אתם, שרמסתם את השבת נזעקים על חנוכה פתאום

שלמה קרעי: בושה וחרפה

שלמה קרעי:  כמו לול תרנגולות אתם

בועז טופורובסקי: בושה

בועז טופורובסקי:  הורסים לנו את חנוכה

בועז טופורובסקי:  הורסים את חנוכה

יוראי להב-הרצנו: דורסים את הכנסת

בועז טופורובסקי: הורסים את חנוכה ואת כריסטמס

אפרת רייטן: אנחנו לא נקיים את הדיון הזה בלי יועצת משפטית של הכנסת

ינון אזולאי: בועז, חנוכה זה לא איזה סופגנייה

בועז טופורובסקי: עצוב לי השימוש בחנוכה כדי להכניס - - -     

אפרת רייטן: רגע, בלי היועצת המשפטית של הכנסת אי-אפשר לקיים את הדיון

מיכל מרים וולדיגר: אפרת, תחכי - - -     

אפרת רייטן: לא שאלתי אותך

מיכל מרים וולדיגר: גם לי מותר לדבר, לא רק לך

אפרת רייטן: תדברי כמה שאת רוצה - - -     

מיכל מרים וולדיגר: מאה אחוז

מיכל מרים וולדיגר:  אז חכי רגע

שלמה קרעי: תסתכלו על עצמכם במראה

יוראי להב-הרצנו: למה אין פה יועצת משפטית בדיון?     

אפרת רייטן: קרעי, אני מבקשת שהדיון לא יתקיים בלי היועצת המשפטית של הכנסת

אפרת רייטן:  זה הכרחי, היא חייבת להיות כאן

שלמה קרעי: חברת הכנסת רייטן, תסתכלו על עצמכם במראה, אתם פשוט חרפה למעמד של חבר כנסת

אפרת רייטן: אל תדאג, אנחנו מסתכלים מצוין

אפרת רייטן:  מי שהיום עושה כאן פשוט מעשים שלא ייעשו זה אתם

בועז טופורובסקי: תסתכל על עצמך, תראה מה אתה עושה

שלמה קרעי: תלמדו מחבר הכנסת איזנקוט, מהשר אלקין, תראו איזה תרבות דיון, תראו איזה דרך ארץ, תראו איזה נימוס

שלמה קרעי:  תלמדו קצת דרך ארץ

שלמה קרעי:  תתבייש לך

יוראי להב-הרצנו: איפה היועצת המשפטית? איך ניתן לקיים פה דיון ללא יועצת משפטית? זה מחטף מכוער

יוראי להב-הרצנו:  זה מחטף מכוער שאתם עושים, תוך דריסת הייעוץ המשפטי

אפרת רייטן: מנסים לחטוף, ועכשיו לוקחים את היועצת המשפטית החוצה

אפרת רייטן:  מאה אחוז

אפרת רייטן:  אתם תלמדו אותנו להילחם ולדבר

אפרת רייטן:  למדנו מכם שנה וחצי טוב טוב טוב מה לעשות

שלמה קרעי: כן, בבקשה, חבר הכנסת טופורובסקי

בועז טופורובסקי: אבל אני מעוניין לדבר כשיש ייעוץ משפטי

שלמה קרעי: תודה

אפרת רייטן: לא, אי-אפשר לדבר בלי יועצת משפטית

זאב אלקין: אי-אפשר לקיים דיון - - -     

יוראי להב-הרצנו: איך אפשר לקיים דיון על הנושא הזה, שהוא דיון תקנוני - - -     

שלמה קרעי: חבר הכנסת הרצנו, יש לי הודעה חשובה

שלמה קרעי:  תהיו בשקט בבקשה, הודעה חשובה בשבילכם: אנחנו יוצאים לחמש דקות הפסקה

יואב קיש: אנחנו מחדשים את הדיון

יואב קיש:  אנחנו נשנה מעט בהצעה, בעקבות ההערה של השר אלקין, שהוא חושב ששר יכול לעלות גם אחרי הנואמים שהתחשבנו בהם של חד"ש-תע"ל

זאב אלקין: אפילו אחרי יושב-ראש ועדה שסיכם

יואב קיש: ברור

יואב קיש:  זה קורה ברגע זה

יואב קיש:  מי שלא שם לב, המליאה ברגע זה מתנהלת בדיוק באותו אירוע

מרב מיכאלי: שזאת כשלעצמה תקלה כמובן

יואב קיש: אוה, התפרצות ראשונה של השרה מרב מיכאלי, איזה יופי

מרב מיכאלי: בשמחה

שלמה קרעי: החלטת להתחיל לעבוד? טוב שנזכרת

גלעד קריב: קרעי, תרגיע

יואב קיש: לא קריאה

יואב קיש:  אני לא קראתי לה לסדר

יואב קיש:  כולי התרגשות מההתפרצות הראשונה שלה

גלעד קריב: אנחנו שמחים שאתם מתרגשים

יואב קיש: כמובן, גלעד חייב להגן

גלעד קריב: אנחנו נרגשים מההתרגשות שלך

יואב קיש: אני לא חושב שאתה צריך להגן עליה, היא יודעת להגן על עצמה

גלעד קריב: אל תדאג

גלעד קריב:  הכול בסדר

גלעד קריב:  תתעסק בשאלה למה ועדות בזמן מליאה, והצבעות בוועדות בזמן מליאה

מיכאל מלכיאלי: זו תורתו של מיקי לוי

מיכאל מלכיאלי:  אנחנו תלמידים של מיקי לוי

יואב קיש: גלעד, אכלת?     

גלעד קריב: כן

יואב קיש: תודה

יואב קיש:  אז בוא נחזור לדיון

גלעד קריב: היה טעים דווקא המרק, אני ממליץ

גלעד קריב:  בפרסה

גלעד קריב:  אני ממליץ עוד הפסקה, יש מרק טעים בפרסה

יואב קיש: אז אני מסכם את הצעתי בעקבות השינוי, והוא מאוד פשוט, הוא לא כזה משמעותי

יואב קיש:  ואנחנו ממשיכים את הדיון אחרי ששמענו גם את השר זאב אלקין

יואב קיש:  אני אתן ליועצת המשפטית להתייחס אחרי דבריי, כי האנשים רוצים גם לשמוע לפני, ואנחנו נמשיך משם את הדיון

יואב קיש:      אז אני אומר בקצרה: ההצעה עומדת על כך שב-09:00 ביום ראשון תיפתח המליאה לפי סדרי דיון 98

יואב קיש:  האופוזיציה שהגישה קרוב לשש שעות תוכל לנצל את כל הזמן כרצונה, לפי בחירתה, בחלוקה שהיא בוחרת לעצמה עד השעה 15:00, ואז המליאה תצא להפסקה

יואב קיש:  המליאה תחזור אחרי שהאופוזיציה גמרה לדבר בשעה 24:00, על מנת ששר יוכל לדבר עד השעה 09:00

יואב קיש:  משעה 09:00 עד 09:30 – או 09:25 לצורך העניין – יקבלו זמן סיעת חד"ש-תע"ל – תמצאו שם קצר, כמו המשותפת, משהו שיהיה לי קל לזכור

שלמה קרעי: הזוגית, הזוגית

יואב קיש: ואחרי זה אנחנו ניתן עוד חצי שעה לשר לסכם סיכום סופי, וההצבעה תתחיל בשעה 10:00

יואב קיש:  זה הנוהל עד 10:00

יואב קיש:  מ-10:00, כפי שהקראתי, נוהל הצבעות

יואב קיש:  בבקשה, היועצת המשפטית, התייחסותך

משה גפני: אנחנו לא נהיה ביום ראשון בלילה, שזה כבר חנוכה, בדיון שיתקיים

יואב קיש: לשמוע את השר

בועז טופורובסקי: אז אי-אפשר

זאב אלקין: אז איך אני אשכנע אתכם?     

יואב קיש: בועז, אני אוציא אתכם

יואב קיש:  אני אומר בצורה מאוד ברורה: יצרנו פה תקדים לא טוב, שקורה בגלל ממשלת מעבר, שאין לה את אמון הציבור

גלעד קריב: בגלל כישלון בהרכבת ממשלה, כי סוחטים את נתניהו כל הקיצוניים

קריאות: - - -     

יואב קיש: והשר - - - יקבל את זמן הדיבור

יואב קיש:  הוא לא מוגבל

יואב קיש:  תודה

יואב קיש:  היועצת המשפטית, זמן הדיבור שלך

גלעד קריב: כי עושים לכם קרקס

יואב קיש: גלעד קריב, קריאה ראשונה

אפרת רייטן: אז תקימו ממשלה

אפרת רייטן:  תקימו

גלעד קריב: תודה

ולדימיר בליאק: - - -     

בועז טופורובסקי: קיש, אתה תיתן לי להתייחס אחריה?     

יבגני סובה: בואו נשמע את שגית

יואב קיש: בבקשה, היועצת המשפטית

יואב קיש:  חשבתם שאתם רוצים לשמוע אותה

יואב קיש:  בבקשה

ולדימיר בליאק: מאוד רוצים

עאידה תומא סלימאן: אפשר רק שאלה נוספת?     

יואב קיש: לא עכשיו

יואב קיש:  שאלנו הכול

יואב קיש:  דיברנו, היא מדברת עכשיו

עאידה תומא סלימאן: לא, יש משהו שלא שאלנו

יואב קיש: לא, אני מבקש שהיא תדבר

יואב קיש:  יהיה לך זמן דיבור אחר כך

עאידה תומא סלימאן: אני רוצה שהיא תתייחס לשאלה

יואב קיש: אבל כבר היו הרבה שאלות, ואני רוצה שיתייחסו אליהן

בועז טופורובסקי: גם לי יש שאלות

בועז טופורובסקי:  יש הרבה שאלות שהיא תישאל

עאידה תומא סלימאן: טוב, מה ששאלתי אותך, שגית, בעניין הוועדות

שגית אפיק: יש שלושה נימוקים שעד היום הצדיקו שימוש בסעיף 98

שגית אפיק:  הנימוק הראשון הוא זמן הנמקה רב, כשבדרך כלל זה היה זמן הנמקה של 15 שעות ומעלה; מספר הסתייגויות רב, שזה בדרך כלל היה 60 הסתייגויות ומעלה

שגית אפיק:  אצלנו אין לא את זה ולא את זה

שגית אפיק:  יש 37 הסתייגויות, וזמן ההנמקה קצר מ-15 שעות

יואב קיש: אבל את לא מתייחסת לזמן השר, הוא גם יכול לנמק

שגית אפיק: אני אתייחס

שגית אפיק:  הנימוק השלישי שהצדיק סעיף 98, ואולי הוא גם הנימוק שמופיע בסעיף 98 כפי שהוא מופיע בתקנון, התקנון מדבר על מקרים אחרים יוצאים מן הכלל, והנימוק השלישי היה דחיפות מיוחדת, כשלדחיפות מיוחדת נכנס תקציב וחוק הסדרים שמופיע מפורשות בסעיף; כינון ממשלה לאורך השנים כן איפשר שימוש בסעיף 98; פקיעות תוקף של חוקים שהייתה דחיפות מיוחדת לסיים אותם; מניעת התפזרות הכנסת וכיוצא בזה, נימוקים של סעיף 98

שגית אפיק:  גם לגבי סעיף 98 עצמו יש כל מיני סוגים של שימושים שניתן לעשות, כשהשימוש החריף ביותר הוא קביעת שעת הצבעה

שגית אפיק:  זה למעשה השימוש הקשה ביותר לסעיף 98

יואב קיש: הפסקה בהצבעות זה לא יותר חמור לדעתך?     

שגית אפיק: הפסקה בהצבעות זה לא יותר חמור

שגית אפיק:  זה שימוש שאפשר לעשות אותו - - -     

יואב קיש: מה עדיף?     

שגית אפיק: למשל לאורך השנים היה שימוש בסעיף 98 לצורך צום הרמדאן

שגית אפיק:  אז אפשר לומר שחנוכה זה דבר שדומה לזה, ואפשר לקבוע - - -     

יואב קיש: אני יצאתי מהנחה שאני לא רוצה לעשות הפסקה בהצבעות

יואב קיש:  אם תגידי לי: אתה יכול וזה עדיף – אז לא יודע, אני מתלבט מה עדיף

שגית אפיק: הפסקה בהצבעות לא, אבל הפסקה בהנמקת הסתייגויות אתה יכול

יואב קיש: לא, זה ברור, אנחנו עושים הפסקות

יואב קיש:  אבל אני שואל: אם אני עושה הצבעה ואני עושה הפסקה, כי הגעתי ל-16:00, זה עדיף על אירוע שבו אני עושה הצבעה - - -     

זאב אלקין: זה מה שעשינו ברמדאן

זאב אלקין:  בוודאי שזה עדיף

יואב קיש: לא בטוח שזה עדיף

זאב אלקין: בוודאי שזה עדיף

יואב קיש: אני חושב שהפסקה בהצבעה זה אירוע קשה

שגית אפיק: אז זה שימוש שנעשה ברמדאן לאורך השנים, לא פעם אחת

שגית אפיק:  זה פחות תקדימי

זאב אלקין: בוודאי שזה עדיף

זאב אלקין:  אבל אם אתה מחזיר את הכנסת בחצות, אז אתה חוזר להצביע, אם נתקעת באמצע ההצבעות

זאב אלקין:  אתה חוזר לנקודה איפה שהיית

שגית אפיק: נכון

אפרת רייטן: בדיוק

אפרת רייטן:  זה מקובל

עאידה תומא סלימאן: אבל זה לא מתאים לאירוע הספציפי של יום ראשון

מתן כהנא: - - -     

יואב קיש: לא, אבל אם השר מדבר עוד לא התחלת להצביע

יואב קיש:  אני יכול לעשות הפסקה אחרי שהשר מסיים את דבריו? כי אני לא יודע, זו הבעיה שלי

זאב אלקין: אתה עושה הפסקה בשעה מסוימת

שגית אפיק: בשעה מסוימת

זאב אלקין: אם השר היה באמצע דיבור, אז הוא ממשיך אחרי ההפסקה

שלמה קרעי: מי קבע את זה, שגית?     

יואב קיש: עזבו, זה לא על הפרק כרגע

זאב אלקין: ככה זה עבד ברמדאן

שלמה קרעי: אפשר לעשות הפסקה בהצבעה - - - יסיים לדבר את אומרת שאנחנו בעיצומו של תהליך ההצבעה, עושים הפסקה

שלמה קרעי:  מה הבעיה?     

שגית אפיק: ההפסקה היא בשעה מסוימת - - - אתה יוצא להפסקה בגלל חנוכה - - -     

זאב אלקין: ככה זה עבד ברמדאן

בועז טופורובסקי: בחיים לא היה כזה דבר

יואב קיש: שגית, אני מצטער שהוצאתי מהלופ

יואב קיש:  תחזרי בבקשה

יואב קיש:  אני רואה שההפסקה בהצבעה במקרה הזה לא רלוונטית

זאב אלקין: אבל מכל הסיבות שהבאתי - - -     

יואב קיש: רגע, זאב, תן לה לדבר

יואב קיש:  אבל היא לא סיימה את דבריה

שגית אפיק: אז אמרתי ששתי הסיבות הראשונות לא מתקיימות

שגית אפיק:  הסיבה השלישית של דחיפות מיוחדת היא סיבה שיכול שמתקיימת - - -     

זאב אלקין: איזו דחיפות? מדובר על חוק פיצול סיעה של ארבע

זאב אלקין:  מה הדחיפות?     

יואב קיש: אתה גם טענת את זה בפטור מחובת הנחה, והוועדה לא קיבלה

מיכל שיר סגמן: איפה הדחיפות? מה ה-SOS?     

יואב קיש: יחליטו חברי הכנסת

קריאות: - - -     

יואב קיש: אם אתם מפריעים לה, אני אפסיק אותה, ויתחיל הדיון, כי אתם רוצים לדבר אני רואה

מיכל שיר סגמן: לא, אנחנו מבקשים מהיועצת המשפטית שתסביר את הדחיפות

יואב קיש: שקט רגע

יואב קיש:  היא תסיים את דבריה, ואז אתם תבקשו

יואב קיש:  בבקשה

שגית אפיק: אמרתי שנטען כאן שביחס להצעת החוק הזו מתקיימת הסיבה של דחיפות

אפרת רייטן: מי טען?     

שגית אפיק: מגישי הצעת החוק

יואב קיש: כולל בדיון לטרומית

שגית אפיק: והוועדה המסדרת שנתנה לזה פטור מחובת הנחה

בועז טופורובסקי: והאם את מסכימה לזה? את חושבת שזה - - -     

שגית אפיק: לא, אני לא חושבת שזו הצעה דחופה

שגית אפיק:  יחד עם זאת, יש פה הצעה, שמגישי ההצעה והוועדה הזו, שנתנה לה פטור מחובת הנחה, והוועדה שדנה בה, רואה בה דחיפות

קארין אלהרר: מה דחוף?     

זאב אלקין: אבל אם מבחינה משפטית - - -     

בועז טופורובסקי: היא אומרת שזה לא דחוף

יואב קיש: אני אומר לכולם: נגמרו השאלות ליועצת המשפטית, היא מדברת

יואב קיש:  אם עוד פעם שואלים אותה, היא מפסיקה ואנחנו פותחים את הדיון

יואב קיש:  אז תחליטו אם אתם רוצים לשמוע אותה

יואב קיש:  אני רוצה להתחיל את הדיון, נתתי לה לדבר לפני, תחליטו

יואב קיש:  אני לא יכול לנהל דיון בצורה - - -     

זאב אלקין: אבל יש שורה תחתונה

יואב קיש: אז אין בעיה

יוראי להב-הרצנו: אני מציע לדחות את הדיון ליום ראשון

יואב קיש: אז אני אסביר איך זה הולך לעבוד

יואב קיש:  יושבת פה היועצת המשפטית, היא תגיד את מה שהיא רוצה

יואב קיש:  אם ימשיכו להפריע לה, אני אפסיק אותה, ואז אני אתן לדיון ללכת, כי כנראה שאנשים רוצים קודם לדבר

יואב קיש:  ההצעה שלי, וככה הסדר יתבצע, זה שהיא תסיים את דבריה, ואז כולם יעלו בעקבות דבריה את כל השאלות שהם רוצים

יואב קיש:  ייגמר זמן הדיון, היא תענה לכל השאלות, ובזה נמצה את הדיון

יואב קיש:  עכשיו מדברת היועצת המשפטית, ואם תמשיכו להציק לה ותעשו לה פיליבסטר בשאלות - - -     

בועז טופורובסקי: אתה תוציא

יואב קיש: אני לא אוציא, אני פשוט אגיד לה: תעצרי, ואנחנו נתחיל את הדיון, כי כנראה חברי האופוזיציה רוצים את הדיון יותר מאשר לשמוע את דברי היועצת המשפטית

יואב קיש:  בבקשה

לא מאמין

שגית אפיק: למעשה יש פה טענה להתקיימות שתי עילות

שגית אפיק:  העילה האחת היא דחיפות לגישת מציעי הצעת החוק, יושב-ראש הוועדה המסדרת שגם הביא פטור מחובת הנחה ביחס להצעת החוק הזאת

שגית אפיק:  והסיבה השנייה היא שהוא רואה זמן ההנמקה ארוך, מכיוון שבמקרה הזה, בניגוד לרוב רובם של המקרים שבהם מגיעה הצעת חוק למליאה ושר מדבר, ולפי התקנון באמת, כפי שאמר חבר הכנסת אלקין, מותר לו לדבר ככל שהוא רוצה כדי לבטא את עמדת הממשלה ביחס להצעת החוק, כן מתקיים כאן מצב חריג באופן מסוים שהשר ככל הנראה צפוי לדבר יותר ממה שהוא היה מדבר במצב הרגיל ברוב רובם של הצעות החוק שהיו מגיעות למליאה

שר שהוא אופוזיציה

יואב קיש: יעקב אשר, נא לא להפריע

שגית אפיק: האם בעיניי יש פה הצדקה להשתמש בסעיף 98? התשובה היא לא

שגית אפיק:  אני חושבת שזה מקרה שייצור תקדים, שייצור חריג, שלא נכון לעשות בו שימוש בסעיף 98

שגית אפיק:  זה יהיה גם סעיף 98 הראשון של הכנסת הזאת

שגית אפיק:  בכנסות קודמות אנחנו גם הגבלנו את מספר הפעמים שניתן היה להשתמש בסעיף 98, ובשלב מסוים עצרנו אותו

שגית אפיק:  ברגע שתשתמשו פה בסעיף 98 זאת תהיה ספירה ראשונה, שאולי נספור אותה אפילו כפעמיים, בשל התקדימיות שלה

שגית אפיק:  יחד עם זאת, אני לא יכולה להגיד לכם שסעיף 98 שהוא רך יותר, בגלל הנסיבות של חנוכה, בגלל הנסיבות הנוספות שעלו כאן, הוא בלתי אפשרי לחלוטין

שגית אפיק:  אבל צריך למצוא הסדר שהוא באמת ייצר סעיף 98 רך, שנותן פתרונות אחרים

רם בן ברק: חוסר האמון

יואב קיש: תודה רבה

יואב קיש:  הדובר יבגני סובה, בבקשה, שלוש דקות לרשותך

זאב אלקין: אני רק אעיר, מעולם לא אושר סעיף 98 כשהייעוץ המשפטי אמר שלא מתקיימות - - -     

שלמה קרעי: אושר, אושר

שלמה קרעי:  היה גם היה

שגית אפיק: אושר פעם אחת בחוק החשמל, למרות עמדתנו

שגית אפיק:  התנגדנו לשימוש בסעיף 98 וזה אושר פעם אחת למרות עמדתנו

יואב קיש: בבקשה, וזה רק היה בכנסת האחרונה בלי להסתכל הרבה אחורה

שלמה קרעי: תחזור על מה שהיא אמרה, הם לא שמעו

יואב קיש: שזה היה גם בחוק החשמל

יואב קיש:  עשו את זה בניגוד להמלצתם

יואב קיש:  עוד לא ביררתי את הכול אבל כבר על הדרך, רק בממשלה שלך, עשיתם את זה

יואב קיש:  בבקשה חבר הכנסת יבגני סובה

יבגני סובה: כפי ששמענו את היועצת המשפטית, לאור הדברים שלה, גם בנושא שעות הדיבור, גם בנושא של מספר הסתייגויות וגם ביחס לחוות דעתה כרגע שהושמעה  - -       

משה גפני: אבל גם אתם עשיתם בניגוד לדעתה

יבגני סובה:  - - אני קורא לך לחזור משימוש בסעיף 98 ואולי בכל זאת להגיע להסכמה כלשהי, גם בגלל חנוכה וגם, אני חייב להגיד, אתה כל  הזמן חוזר על המשפט שאתה רוצה לקעקע בתודעת הציבור שכאילו אנחנו אלה שעושים את זה, אבל תקימו ממשלה ולא יהיה שום צורך להעביר את החוקים האלה ויהיה לכם את כל הזמן בכנסת

יבגני סובה:  הרי אם יש לכם ממשלה אתם משביעים אותה בכנסת ואז נפעיל את כל הכלים הפרלמנטריים כאופוזיציה

יבגני סובה:       אבל כרגע מה שאתה עושה, אתה מעביר אלינו את האחריות כשאפילו השר המקשר, השר אלקין אומר לך שהוא מתנגד לפגוע בחנוכה

יבגני סובה:  אתה לא שומע אותו וממשיך עם הדברים האלה

יבגני סובה:  אז לדעתי, אם לפני כמה שעות היה פה דיון על נושא חדש ואני בטוח שרוב הציבור כלל לא הבין בכלל מה הסיפור, מי שצופה בנו כרגע צריך להבין שאתה מנסה להעביר את האחריות על הממשלה היוצאת, שזו האופוזיציה המסתמנת, בכל שאתה מנסה לחוקק את החוקים לפני שהממשלה הושבעה ולא היה תקדים כזה

שלמה קרעי: בוודאי שהיה

יואב קיש: נא לסיים

יבגני סובה: דבר נוסף, אנחנו לא כינסנו את הכנסת ביום ראשון

יואב קיש: גם זה היה

יואב קיש:  גם זה היה

קריאה: היה

קריאה:  הביאו דוגמאות

יבגני סובה: לא בשנה וחצי, לא מינואר 2021 ולא בממשלה הקודמת, עם כל הכבוד זה לא היה בממשלה הקודמת

יואב קיש: נא לסיים

יבגני סובה: לכן אני מבקש ממך, אל תחזור על הדברים האלה, אל תעביר אלינו את האחריות כשאתה יודע בדיוק מה המצב  ולאור מה שאמרה היועצת המשפטית, סעיף 98 פשוט לא רלוונטי למקרה

יואב קיש: תודה רבה

יואב קיש:  חבר הכנסת בועז טופורובסקי בבקשה

בועז טופורובסקי: אני אשמח אם תקשיבו עד הסוף, גם הייעוץ המשפטי

בועז טופורובסקי:  קודם כל אני רוצה להגיד שהקואליציה המסתמנת, שמסתמנת כקואליציה הדתית ביותר, היהודית הדתית ביותר

יואב קיש: אולי זה טוב?        

מיכאל מלכיאלי: ערב חנוכה זה גם מתאים

בועז טופורובסקי: הקואליציה הזאת, שמסתמנת כיהודית הדתית ביותר הולכת לעשות את הפגיעה הגדולה ביותר - --       

אוי כמה קשה לך עם זה

שלמה קרעי: גם יום הזיכרון לרבין ויום הזיכרון לגנדי היו בימי ראשון

יואב קיש: הוא מקבל עוד דקה בגלל ההפרעות שלכם

אפרת רייטן: אתה לא חייב לבוא

שלמה קרעי: גם פה אתה לא חייבת לבוא

בועז טופורובסקי: אני אשמח שתקרא לסדר את האנשים אצלך, אני קראתי לסדר גם אנשים מהקואליציה שהפריעו

מיכאל מלכיאלי: אבל לא הוצאת אותם

מיכאל מלכיאלי:  אותנו העפת אחד אחרי השני

עוד לא הספקתי לשבת והיית מעיף אותי

בועז טופורובסקי: הקואליציה המסתמנת, שהיא הדתית היהודית ביותר שהייתה במדינת ישראל הולכת לעשות את הפגיעה החמורה ביותר בחג יהודי במדינת ישראל ואני הולך להסביר, הולכים להשתמש בקודש כדי להשיג דברים שהם לא דחופים בחול

בועז טופורובסקי:       אני אסביר גם את זה כדי שתחיו עם הצביעות שלכם, מה יש לנו מול העיניים? יש שלוש ועדות שמתכנסות במקביל, מליאת כנסת שמתכנסת במקביל, כל זה על חקיקה סופר מהותית, שיש סכנה ויש הרבה מאוד אנשים שמזהירים, לא רק אנשים מהאופוזיציה, אנשים מקצועיים אומרים שהיא הולכת לשנות את המהות ואת דרך הנראות של מדינת ישראל

מיכאל מלכיאלי: זו מורשתו של מיקי לוי

אפרת רייטן: ולא בימים של כנסת

בועז טופורובסקי: אני מחכה שתקרא אותם לסדר

שלמה קרעי: מה זה לא  בימים של כנסת? את רוצה לעבוד שלושה ימים בשבוע?     

אפרת רייטן: אני מכירה את התקנון

שלמה קרעי: לא באת לשרת את הציבור?     

אפרת רייטן: ידידי, אל תטיף לי מוסר

אפרת רייטן:  אתה לא - - -  לא לקיש ולא לקהל שרואה אותך בבית

יואב קיש: למה אתה מחמם אותם?      

זאב אלקין: הוא יודע שאתה התחייבת שאין ישיבות ועדות אחרי חצות, אז הוא מנסה שלא תספיק לקבל החלטה

יואב קיש: אף אחד לא מדבר יותר מהקואליציה, בבקשה חבר הכנסת טופורובסקי

בועז טופורובסקי: אני בא ואומר שוב, יש פה אנשים שקוראים לעצמם דתיים וחרדים והם הולכים להיות שותפים לעשיית שימוש בקודש כדי להשיג הישגים של חול

בועז טופורובסקי:  אמרתי, יש שלוש ועדות במקביל, מליאה במקביל, חקיקה מהותית, הליך דורסני

בועז טופורובסקי:  צריך להחליט על מה לוותר ואתם מחליטים לוותר על קדושת החג כדי להשיג חוק של פיצול וזה למה? כי יכולתם

בועז טופורובסקי:  ידעתם מה-1 לנובמבר, שעת הבחירות, ידעתם את התוצאות, חיכיתם עד עכשיו, 15 לדצמבר וחיכיתם עד שנגיע לחנוכה ואתם אומרים לא נדחה את הדברים האלה, שהם דברי חול, אחרי חנוכה, אלא נבוא ונעשה סדרי דיון מיוחדים ונשנה את הדיונים בחנוכה ונגיד לסדרנים ולאלף העובדים בכנסת שיעבדו כל לילה בחנוכה מ-24:00 בלילה עד 09:00 בבוקר והם לא ייהנו מחג החנוכה ולא יזכו לחגוג את חג החנוכה

בועז טופורובסקי:       אתם הולכים לעשות מעשה שגם הייעוץ המשפטי של הכנסת אומרים שהוא לא יעשה

בועז טופורובסקי:  אתם גם משקרים כי אמרתם שלא היה כזה דבר עם ממשלה לעומתית, אז אני רוצה להזכיר את הכנסת העשרים ואחת, קיבלתם תוצאות וניסיתם לעשות משא ומתן, לא היה לכם רוב ואז אותה ממשלה בראשות בנימין נתניהו החליטה לעשות חוק לפיזור הכנסת ועשתה את זה נגד רצון הכנסת והיא הכפיפה את זה ולא נתנה להעביר את המנדט

יואב קיש: למה? היה רוב, זה לא נכון

בועז טופורובסקי: אנחנו הצבענו בעד פיזור הכנסת אבל רצינו את המנדט

בועז טופורובסקי:  עשיתם את זה בניגוד להליך הדמוקרטי

בועז טופורובסקי:  אני מסכם, יש כאן תהליך דורסני, כל הדברים הראשוניים האלה שאתם עושים יחזרו אליכם ואתם יודעים שהם יחזרו אליכם

בועז טופורובסקי:  אני מפציר בכם לא לפגוע בקדושת החג ובסדרי העדיפויות שלכם לשים את חגי ישראל קצת יותר גבוה בסדרי העדיפויות, אני חושב שזה מה שהבוחרים שלכם מצפים מכם

יואב קיש: תודה רבה

יואב קיש:  חבר הכנסת יוראי להב הרצנו, שלוש דקות, נא לא להפריע לו

יואב קיש:  מי שיפריע ייקרא לסדר, כולל קואליציה

מיכאל מלכיאלי: אני חייב להגיד לך בועז - - -      

יואב קיש: מלכיאלי, קריאה ראשונה

בועז טופורובסקי: על חוק פיצול ארבע, זה יותר חשוב מחנוכה

בועז טופורובסקי:  אתם מצביעים, אתם צריכים להיות עם האלוהים שלכם, עם הרב שלכם ועם המוסר שלכם

יואב קיש: סליחה בועז, קריאה ראשונה

עודד פורר:  - - -  נס חנוכה זה שהרב גפני - - -      

יואב קיש: עודד פורר אתה בקריאה ראשונה

יואב קיש:  אני מתנצל שאני קורא לסדר לשרים, אבל גם שרים צריכים - - -      

בועז טופורובסקי: כל זה כי ביבי מפחד מארבעה חברי כנסת

יואב קיש: בועז, אתה בקריאה שנייה

בועז טופורובסקי: כולם מחפפים את הדת

יואב קיש: בועז אתה בקריאה שלישית, נא להוציא אותו

יואב קיש:  עכשיו 20 דקות עד שאתה חוזר

קריאה: עשר דקות, הגזמת

יואב קיש: הוא רצה לצאת

יואב קיש:  20 דקות

שלמה קרעי: מותר לו גם עד סיום הישיבה לפי התקנון

שלמה קרעי:      (חבר הכנסת בועז טופורובסקי יוצא מאולם הוועדה

שלמה קרעי: )     

יואב קיש: חבר הכנסת יוראי להב הרצנו בבקשה

יוראי להב-הרצנו: אדוני יושב הראש, אתה מבקש ליישם צעדים מאוד מאוד חריגים

יוראי להב-הרצנו:  איפה היועצת המשפטית לכנסת? אני רוצה שהיא תהיה כאן

יואב קיש: דבר

יוראי להב-הרצנו: אדוני היושב-ראש, איפה היועצת המשפטית לכנסת? אתה מבקש ליישם צעדים מאוד חריגים, להפעיל סעיף 98 על דיון של חמש שעות, על שרים בממשלה, בניגוד לזכות שקנויה להם בתקנון

יוראי להב-הרצנו:  אתה מבקש לכנס את מליאת הכנסת ביום ראשון והסיבה שאתה עושה את זה כי אתה מציין דחיפות, קוריוליס, שכאילו מוכתב לנו מדאורייתא, אבל למעשה אתה מציין שלושה משתנים, אחד מהם בלבד - - -      

קריאה: דרבנן

יוראי להב-הרצנו: לגמרי בידי דרבנן

שלמה קרעי: בור ועם הארץ

יוראי להב-הרצנו: סליחה? אני בור ועם הארץ?     

שלמה קרעי: כן, אתה

אפרת רייטן: מה? מה זה?      

שלמה קרעי: בור ועם הארץ

שלמה קרעי:  מה הקשר מוכתב מדאורייתא? מה אתה מבלבל מושגים

שלמה קרעי:  דבר עקבי, דבר הגיוני - - -          

רם בן ברק: קואליציה דתית עלתה לך לראש? אתה קורא לחבר כנסת בור ועם הארץ? תתבייש לך

אפרת רייטן: אני מבקשת שיקבל קריאה שנייה ושלישית

יואב קיש: חבר הכנסת שלמה קרעי בקריאה ראשונה

יוראי להב-הרצנו: כאילו רק לחברי כנסת דתיים יש אפשרות להשתמש - - -      

יואב קיש: זה הזמן שלך

יוראי להב-הרצנו: סליחה, כשמעליבים אותי תוך כדי זכות הדיבור שלי ואתה לא מגן על זכותי להמשיך לדבר - - -      

יואב קיש: הגנתי, קראתי לו לסדר     

שלמה קרעי: מה זה דאורייתא? אתה יודע מה זה דאורייתא? תסביר לנו מה זה דאורייתא

שלמה קרעי:  אין לו מושג מה זה דאורייתא

אפרת רייטן: קריאה שנייה

אפרת רייטן:  קריאה שנייה

יוראי להב-הרצנו: אני אסביר לך מה זה מדאורייתא ומה ההבדל דאורייתא מדרבנן על חשבון זכות הדיבור שלך ועל הזמן שלך, לא על הזמן שלי

יוראי להב-הרצנו:  אדוני היושב-ראש, אתה כאילו משרטט דחיפות שלא  - - -      

מיכל מרים וולדיגר: שלמה, תעבור לפה

רם בן ברק: הוא לא יכול לעבור - - -         

יואב קיש: רם, אתה בקריאה ראשונה

יואב קיש:  אני מבקש, אף אחד לא מפריע לחבר הכנסת יוראי עכשיו

יוראי להב-הרצנו: אתה כאילו משרטט דחיפות שלא קשורה אליך

יואב קיש: קבלת עוד דקה בגלל שהפריעו לך

יוראי להב-הרצנו: יש רק משתנה אחד באירוע של שבוע הבא שלא תלוי בך וזה חג החנוכה

יוראי להב-הרצנו:  אבל העובדה שכרגע מכהנת בישראל ממשלת מעבר ולא ממשלה שנהנית מהרוב בכנסת היא רק עליכם

יוראי להב-הרצנו:  אתם היום יכולים להגיש הצעת אי-אמון או להגיד לנשיא שעלה בידיכם, יש בידיכם 64 מנדטים לפי מה שמסרתם לנשיא המדינה

יואב קיש: מה זה להגיש אי-אמון?     

יוראי להב-הרצנו: אי-אמון קונסטרוקטיבי בממשלה הנוכחית

יואב קיש: מה פתאום, אי אפשר להגיש

יוראי להב-הרצנו: אתם יכולים היום להקים ממשלה בישראל שנהנית מרוב של 64 חברי כנסת

תתייעץ עם אלקין

יואב קיש: מה זה קשור?     

יוראי להב-הרצנו: היום אתם 63

יוראי להב-הרצנו:  אתם יכולים להקים ממשלה של 63 חברי כנסת ולמנוע את מה שאתה מתאר בתור פיליבסטר של השר

יואב קיש: משפט סיום

יוראי להב-הרצנו: אתה לא חייב, אתה כאילו מתייחס למצב העניינים הנוכחי כאילו לבטל את חוק פיצול סיעות לפי ארבע מנדטים כאילו זה מדאורייתא, כאילו זה מחויב המציאות

יוראי להב-הרצנו:  אתם מבקשים להביא את החוק הזה, שהיועצת המשפטית לכנסת קבעה - - -       

אם מהיום והלאה כל דבר מדאורייתא הוא מחויב המציאות, אני עובר ליש עתיד

יואב קיש: משפט סיום

יוראי להב-הרצנו: אתה קובע שהחוק הזה שאתם מביאים היום לכנסת יש בו מן הדחיפות, אבל הוא לא מחויב המציאות

יוראי להב-הרצנו:  היועצת המשפטית לכנסת קבעה שאין בו דחיפות

יוראי להב-הרצנו:  היא קבעה שכל הפעלת סעיף 98 לעניין דיון של חמש שעות - - -  הוא לא מקשיב לי - - -      

יואב קיש: משפט סיום

יוראי להב-הרצנו: אתה, במקום ללכת ולדרוס את תקנון הכנסת ולדרוס את הזכות שלנו לדבר ואת הזכות של השרים לדבר בכוח תקנון הכנסת, יש בכוחך, בכוח 64 חברי כנסת שאתה מלין שנדרסים כאן, יש לכם יכולת מבלי לפתור את זה בלי לדרוס את תקנון הכנסת

יוראי להב-הרצנו:  לכו ותקימו ממשלה

יואב קיש: תודה יוראי, הסתיים הזמן

יואב קיש:  עאידה תומא סלימאן, הזמן שלך מתחיל, אני מבקש לא להפריע

עודד פורר: אמרת שתיתן לי להגיד משפט

יואב קיש: משפט אחד

יוראי להב-הרצנו: את כל הקורסים של משפט עברי לקחתי באוניברסיטה והצטיינתי בהם - - -     

יואב קיש: אתה לא בזכות דיבור

יואב קיש:  בבקשה עודד פורר

יוראי להב-הרצנו:  אז אל תגיד לי בור ועם הארץ

יואב קיש: יוראי, אתה בקריאה ראשונה

יוראי להב-הרצנו: אני גם יכול בקריאה שלישית

יואב קיש: אז שלישית

שלמה קרעי: עוד לא הסברת לנו מה זה דאורייתא

יוראי להב-הרצנו: בזמן שלך אני אסביר לך

יואב קיש: יוראי, הייתה בקריאה שנייה, אני לא רוצה להוציא אותך

קארין אלהרר: למה לשלמה אתה לא נותן קריאות?     

עודד פורר: אני חושב, חבר הכנסת קיש, חנוכה זה זמן של ניסים ואם אנחנו רוצים לראות נס, אל תפעילו את סעיף 98 ונראה במהלך הדיונים בחנוכה את הרב גפני מגיע לכאן וחוגג כאן את חג חנוכה בשביל לחוקק את חוקי אריה דרעי, זה נס חנוכה

יואב קיש: תודה רבה לשר עודד פורר

ולראות את ליברמן מחוקק למנסור עבאס זה נס פורים שחל בחנוכה

יואב קיש: חברת הכנסת תומא סלימאן, הזמן שלך רץ

עאידה תומא סלימאן: קודם כל אני מודה לניסיון להתחשב במה שהעליתי בעניין יום ראשון וקיום ישיבת כנסת ביום ראשון, דבר שהוא לא מן השגרה ודווקא נופל בשבוע של חג, שמי שלא מכיר את החג ומה קורה מסביב לחג הזה, לא יודע מה זה שבוע חג

עאידה תומא סלימאן:  גם לנו יש משפחות, גם לנו יש נכדים וגם לנו יש הרבה דברים שעיכבנו אותנו שבוע שלם בתוך הכנסת ולא יכולתי לעשות כלום ממה שהייתי צריכה לעשות

אורנה ברביבאי: ואת חברת ועדה

עאידה תומא סלימאן: ואני חברת ועדה

יואב קיש: לא, חבר ועדה רואה את המונדיאל

קריאה: השאלה אם זה מדרבנן?     

עאידה תומא סלימאן: אני לא רואה את המונדיאל

עאידה תומא סלימאן:  אדוני היושב-ראש, עצם העובדה שהתחשבת ונתת לשר להתייחס אחרי הדיון שלנו במליאה ביום שני, מעיד על זה שאתה גם מבין שהדיון שלנו לא סתם דיון ולא עושים אותו כדי לצאת מידי חובה ואנחנו רוצים תשובות על הטיעונים שאנחנו מביאים

עאידה תומא סלימאן:  זאת אומרת יש חשיבות להשתתפות שלנו בדיונים

עאידה תומא סלימאן:      עצם העובדה שביום ראשון בתשע בבוקר יש אנשים שצריכים להגיע מהצפון, אני חברת ועדה וחבר הכנסת קרעי, יושב-ראש הוועדה מכנס אותה לדיון להכנה ביום ראשון בתשע בבוקר - - -    

יואב קיש: בוועדה הזו, אני רק רוצה לדייק, חבר הכנסת אחמד טיבי מייצג את המפלגה שלך

עאידה תומא סלימאן: לא במסדרת

יואב קיש: כן במסדרת

עאידה תומא סלימאן: אני מדברת על הוועדה של חבר הכנסת שלמה קרעי

שלמה קרעי: חברת הכנסת תומא סלימאן, את פנית אליי ואמרתי לך שלא תהיינה הצבעות באותו יום בגלל זה

שלמה קרעי:  אי אפשר לבקש את זה

מיכל שיר סגמן: זו זכותה הדמוקרטית, היא חברת ועדה

יואב קיש: אני מתנצל, חשבתי שדיברת על הוועדה שלנו

יואב קיש:  אבל את הדיון ההוא תנהלי שם, אנחנו מנהלים כרגע דיון על מה שקורה - - -    

מיכל שיר סגמן: היא לא יכולה, אבל יום ראשון זה יום שקדוש לנוצרים

יואב קיש: מיכל שיר קריאה ראשונה

עאידה תומא סלימאן: אתה יושב-ראש הוועדה המסדרת, שהיא במקום ועדת הכנסת, אני טוענת על זמני הדיונים ועל מניעה ממני להשתתף בדיון ולשמוע את הדיונים של חברי הוועדה ולהגיש הסתייגויות לאורך יום ראשון

עאידה תומא סלימאן:  אני שם מייצגת את הסיעה שלי ואני החברה שנוכחת בדיונים

יואב קיש: משפט סיום, יש לך עשר שניות לסיום, מה לעשות שבחרת למשוך את הזמן

עאידה תומא סלימאן: לא משכתי שום זמן, אני דיברתי לעניין

יואב קיש: אז נא לסיים בבקשה, תגידי נימוק אחרון ותסיימי

עאידה תומא סלימאן: אני רוצה שהיועצת המשפטית תתייחס לעניין הוועדה

עאידה תומא סלימאן:  דבר שני, בעניין הפעלת  סעיף 98 שמענו בצורה הכי ברורה שהייעוץ המשפטי לא רואה שום דחיפות

עאידה תומא סלימאן:  אף אחד משלושת הסעיפים לא מתלבש על העניין הפעם

עאידה תומא סלימאן:  אני חושבת שזה תקדים מסוכן

עאידה תומא סלימאן:  אי אפשר לשבור את כל הכלים

עאידה תומא סלימאן:  אם אתם ממהרים כל כך ואם כל כך דחוף לכם, תביאו את הממשלה להצבעה ואנחנו נתנגד, אתם תצביעו ויהיה לכם רוב של 63, תקימו ממשלה ונעשה את זה בנחת

עאידה תומא סלימאן:      הערה אחרונה, בדרך לפה פגשתי את אחת העובדות שדוחפת עגלה מהבוקר, מלאה בבקבוקי מים, היא אומרת לי, אתם חושבים שזה דבר טבעי שאני צריכה לעבוד כל כך הרבה שעות

עאידה תומא סלימאן:  אנחנו דוחפים את האנשים האלה

מיכל מרים וולדיגר: קודם כל שתהיה עובדת מן המניין ולא עובדת קבלן

עאידה תומא סלימאן: הם צריכים לעבוד כל עוד אנחנו עובדים

יואב קיש: תודה

יואב קיש:  חברת הכנסת נעמה לזימי בבקשה, איננה

יואב קיש:  חבר הכנסת גלעד קריב, איננו

יואב קיש:  חברת הכנסת אפרת רייטן, בבקשה

שלמה קרעי: תפסיקו לעשות פיליבסטרים מיותרים היא לא תעבוד כל כך הרבה

אפרת רייטן: תפסיקו לעשות כל כך הרבה ועדות במקביל ומליאה ביום חמישי בערב

אפרת רייטן:  באמת, אתה כל פעם מרים לנו להנחתה

יואב קיש: שלמה קרעי קריאה שלישית

יואב קיש:  חברת הכנסת רייטן התחיל הזמן שלך

יואב קיש:       (חבר הכנסת שלמה קרעי יוצא מאולם הוועדה

יואב קיש: )     

אפרת רייטן: קודם כל תודה שהוצאת אותו בזמן שאני מדברת

מירב בן ארי: תמצא מקום לאירוניה - - -      

קארין אלהרר: האירוניה קפצה מהחלון

אפרת רייטן: תודה רבה על זכות הדיבור אדוני יושב הראש

זאב אלקין: אתה יכול להוסיף לה את הזמן של מרב מיכאלי

אפרת רייטן: נכון

אפרת רייטן:  גם של נעמה וגם של גלעד

אפרת רייטן:  הקשבתי ליועצת המשפטית, דברת על שלושת הנימוקים להפעלת הסעיף החריג

אפרת רייטן:  כולנו מסכימים שמדובר בהפעלת סעיף חריג, בנסיבות מיוחדות וחריגות

אפרת רייטן:  אמרת שהנימוק הראשון והסיבה השנייה, לא מתאימים לנו

אפרת רייטן:  דברנו על הנימוק השלישי, מנית שם את העילות שעד היום הקנו לכאורה את האפשרות שנעשה בזה שימוש

אפרת רייטן:  לא שמעתי, גם במסגרת הנימוקים של הסעיף השלישי שמנית, איזושהי הצדקה, לא קשור לחנוכה שבעיני זה טיעון אחר, שקשור לזהות היהודית שעליה כולכם דברתם כל השנה, שלממשלה לא הייתה זהות יהודית ועכשיו אתם עוזרים לנו להתרחק מהזהות היהודית

אפרת רייטן:       גם כשטענת ונימקת שיש כאן מניעה של הקמת ממשלה, אולי לזה התכוונת, כי לא שמעתי שום דבר מהסיבות שאמרת שזה נכנס בגדר הסעיף הזה

זאב אלקין: את לא צריכה לשכנע אותה, היא אמרה לך שאין הצדקה לשימוש בסעיף

אפרת רייטן: אבל הסיפא הייתה שאפשר למצוא כאן סיבות

שגית אפיק: לא אמרתי שאפשר למצוא כאן סיבות, התייחסתי גם לנושא זמן ההנמקה שמשלבים בזמן ההנמקה גם את שעות הדיבור שיכול השר לדבר, אמרתי שזה יכול להגיע לזמן ארוך יותר ממה שיש בהסתייגויות כשאנחנו סופרים אותן כרגע

זאב אלקין: אבל זה נכון על כל חוק

שגית אפיק: אבל זה בדרך כלל לא קורה

שגית אפיק:  אני מסכימה שזה נכון על כל חוק, אבל בדרך כלל לא קורה

יואב קיש: הדיון הוא על זמן הדיבור של חברת הכנסת רייטן

יואב קיש:  נא לסיים, יש לך דקה לסיום

אפרת רייטן: אבל אני לוקחת את הזמן של חברת הכנסת לזימי

יואב קיש: יש לך דקה

אפרת רייטן: אני לוקחת את הזמן של נעמה

אפרת רייטן:  אלה דברים מהותיים, אני לא מבלבלת את השכל

אפרת רייטן:  אני רוצה לומר שאם אני טעיתי להבין את דבריך, היועצת המשפטית והסיום של דבריך, בהם היה נשמע שיש כאן אפשרות למצוא כאן איזה שהן הסכמות כדי להפעיל את הסעיף בצורה יותר עדינה, אני עדיין לא מבינה איך אפשר להגיע למקום הזה

אפרת רייטן:  כל הדברים שנאמרו כאן לא מצדיקים גם הסכמה יותר עדינה או יותר גמישה כדי להפעיל את סעיף 98

יואב קיש: תודה, נא לסיים

אפרת רייטן: יש לי עוד שני טיעונים קטנים

יואב קיש: משפט סיום, קבלת 4 דקות

יואב קיש:  תודה רבה אפרת רייטן

אפרת רייטן: לא, עם כל הכבוד, אולי זה לא נעים לשמוע - - -      

יואב קיש: את מושכת את הזמן

אפרת רייטן: אני לא מושכת את הזמן, יש לי נושא אחר

יואב קיש: אני נותן לך חצי דקה למצות את דברייך ולסיים

אפרת רייטן: תודה רבה

אפרת רייטן:  דברת על חוק החשמל - - -      

יואב קיש: את לא עונה

יואב קיש:  אלה לא שאלות ליועצת המשפטית

אפרת רייטן: למה?      

קריאה: מה הפניקה?     

אפרת רייטן: מה הלחץ? אני שואלת פה משהו לא תקין?      

יואב קיש: סיימת לדבר, אני אסביר שוב את האירוע

אפרת רייטן: אני רוצה לסיים את דברי

יואב קיש: לא, את לא רוצה, את מושכת לי זמן

אפרת רייטן: אני ממש לא מושכת זמן

אפרת רייטן:  אני חוזרת על עצמי?      

יואב קיש: את קבלת את הזמן שלך

יואב קיש:  אל תעני לי, אני אקרא אותך לסדר, את לא בזכות דיבור

אפרת רייטן: אני שואלת שאלה

יוראי להב-הרצנו: זה לא  - - - אני לא מבין מה - - -       

יואב קיש: את בקריאה שניה עכשיו, את לא בזכות דיבור

יואב קיש:  חבר הכנסת יוראי, אתה בקריאה שלישית, החוצה לעשר דקות

אפרת רייטן: האם היה משהו לא תקין בשאלות שאני שואלת?     

יואב קיש: אתם לא מקשיבים לי ולכן אתם מוצאים החוצה

אפרת רייטן: מה לא הקשבתי לך?      

יואב קיש: את לא עונה לי עכשיו

אפרת רייטן: אני לא מצליחה להבין

אפרת רייטן:  שאלות לגיטימיות כדי להבין את הדברים

יואב קיש: תישארי

יואב קיש:  אל תענו

יואב קיש:  תוציאו את יוראי

יואב קיש:  אל תעני לי, כי אם אתה עונה עכשיו, דווקא עכשיו אני אוציא אותך

יואב קיש:       (חבר הכנסת יוראי להב הרצנו יוצא מאולם הוועדה

יואב קיש: )     

אפרת רייטן: אני לא עושה שום דבר דווקא

יואב קיש: זה נראה ככה

אפרת רייטן: אז זה נראה ככה

יואב קיש: אז אני מסביר לך, הנה, את מתנהלת אתי בשיח ואני לא רוצה להתנהל אתך בשיח

אפרת רייטן: אני מבקשת מילה לסיום

יואב קיש: נתתי לך את זה חמש פעמים וכל פעם המשכת - - -      

אפרת רייטן: אבל זה לא נכון

קארין אלהרר: אבל אין לה אף אחד

יואב קיש: תקשיבי טוב, אני נותן לך עכשיו 30 שניות ובזה נגמר הזמן שלך

אפרת רייטן: בסדר גמור, תודה

אפרת רייטן: השאלה שלי ואת לא חייבת לענות עכשיו, אבל זו שאלה שנשאלת פה ואם לא תהיה לה תשובה אז גם לא תהיה לה תשובה

אפרת רייטן:  אבל כשאת ציינת את חוק החשמל, האם הוא היה באותן נסיבות שאנחנו נמצאים בהם היום, קרי, זו פעם ראשונה של קואליציה שמתגבשת עכשיו וזו הפעם הראשונה שהיא מפעילה את זה מיד, אפילו עוד אין ממשלה ואנחנו מדברים על נסיבות כאלה מיוחדות של חנוכה וכל מה שנאמר פה קודם לכן, האם אפשר להשוות את שני הדברים?      

יואב קיש: תודה רבה לאפרת רייטן

יואב קיש:  וואליד טאהא בזכות דיבור, נמצא? יש לך שלוש דקות, זכות הדיבור שלך

יואב קיש:  חבר הכנסת קרעי תחליף אותי בבקשה

שלמה קרעי: רק לפני כן, דאורייתא זה מהתורה, למי שלא יודע

וליד טאהא: חברים, יש פה חברי כנסת שהעלו דוגמאות למיניהן כדי להפריך או לאמת את גישת הגרסה שלו

וליד טאהא:  אני רוצה לומר ששום דבר לא דומה, לפחות למקרה של חוק החשמל, שום דבר לא דומה למה שמתרחש היום

וליד טאהא:  א'-יש לך רוב

וליד טאהא:  נבחרתם עם 64 חברי כנסת

וליד טאהא:  אם אני לא טועה יכולת מלפני שבועיים להביא את הממשלה המוצעת  - - -      

קארין אלהרר: כבר לפני חודש, לא שבועיים

וליד טאהא: להביא את הממשלה המוצעת לאישור המליאה ואז אתה לא צריך את כל הדחיפות לכאורה של הפיצול

וליד טאהא:  אני לא רואה ארבעה בליכוד שמחכים בתור כדי להתפצל ואתה רוצה למנוע מהם

וליד טאהא:  אפילו בזה אין דחיפות

שלמה קרעי: החוק הזה בשביל יש עתיד בכלל

וליד טאהא: זה נועד לליכוד והתברר שהוא חרטא ואין כזה דבר ואף אחד לא התפצל ועכשיו, כשאתה מבטל אותו, אתה גם מבטל אותו על חרטא

וליד טאהא:  זאת אומרת, אין בו שום דחיפות

וליד טאהא:  יש חמש שעות של דיבור, אין דחיפות, יש את כל הנסיבות שהועלו על ידי כמה חברי כנסת, בדרך כלל אין מליאה ביום ראשון, מה לעשות שיום ראשון הוא גם יום קדוש של אחדים מחברי הכנסת הנוצרים, שבמקרה הזה גם קבעו להם ועדות ליום ראשון, אז אפשר לומר שבוועדות אמרת שלא תקיים הצבעות, אבל לקיים מליאה ביום ראון בנושא לא דחוף עם כל התנאים שמוכיחים שהוא לא דחוף ועוד להביא דוגמאות על חוק החשמל שאין שום דמיון בין הפחד של התפצלות ארבעה חברי כנסת לבין חיבור אנשים לחשמל, מה הקשר

וליד טאהא:  מה הדמיון? על כן אני אומר, אתם באמת לא צריכים את כל הפיליבסטר שאתם עושים לעצמכם

וליד טאהא:  תביאו את הממשלה לאישור הכנסת ואז יש לכם את כל הכלים שבעולם להעביר את כל החוקים בצורה אחרת

וליד טאהא:  למה הלחץ הזה? למה להכניס את כולם לתוך קופסה ולהדליק מתחת אש? באמת למה?       

שלמה קרעי: תודה חבר הכנסת ווליד טאהא, עמדתך נשמעה באופן ברור ובהיר

שלמה קרעי:  אגב, גם במליאה אין הצבעות ביום ראשון לידיעתך

שלמה קרעי:  כמו שבוועדה אצלי לא תהיינה הצבעות ביום ראשון, גם במליאה לא תהיינה הצבעות ביום ראשון, כדי להקל על מי שצריך את היום הזה כיום חופש

שלמה קרעי:  גם לנו יש חג באותו שבוע

וליד טאהא: אבל אתה רוצה לנצל את יום ראשון לשעות הדיבור

זאב אלקין: מתי תהיה הנמקת הסתייגויות?     

שלמה קרעי: ביום שני אצלי בוועדה

זאב אלקין: אי אפשר להפריד את הנמקת ההסתייגויות?     

שלמה קרעי: אפשר, כשיש הרבה הסתייגויות, זה בנוהל שפרסמה היועצת המשפטית

שלמה קרעי:  אבל בכל מקרה אני מתכנן ביום שני ב-09:30 בבוקר להתחיל את ההנמקה

יוליה מלינובסקי:  - - -      

שלמה קרעי: את אומרת לא? את עשית לנו את זה בוועדה שלך

שלמה קרעי:  נתת לנו כל הלילה לנמק לבד ובבוקר עשית הצבעות

יוליה מלינובסקי: זה לא נכון

יוליה מלינובסקי:  אפשר לבדוק את זה, זה לא נכון

שלמה קרעי: עובדתית זה נכון

שלמה קרעי:  אני ארענן את זיכרונך

שלמה קרעי:  ישבנו מהבוקר בוועדה, הנמקה-הצבעה, הנמקה-הצבעה, ראית שלא הצלחת להתקדם, בשעה 16:00 התכנסת והוצאת נוהל חדש שנתת בו - - -      

יוליה מלינובסקי:  - - -      

שלמה קרעי: נתנה לך? יפה

שלמה קרעי:  אז כמו שאמרתי, היועצת המשפטית נתנה נוהל, תודה

שלמה קרעי:  משל, מה שהייתי צריך להוכיח, הוכחת עכשיו

יוליה מלינובסקי:  - - -      

שלמה קרעי: זה מה שאמרתי, אז מה את אומרת לא? היא נתנה נוהל לפצל

יוליה מלינובסקי: אני זוכרת שישבו חברי כנסת ועל כל  - - -      

שלמה קרעי: נכון, וכאשר אין ברירה, כאשר יש המון הסתייגויות, היא מאפשרת, תודה

שלמה קרעי:  חברת הכנסת שרון ניר, בבקשה

יוליה מלינובסקי: אתה יכול לבדוק - - -      

שלמה קרעי: זה בדיוק מה שאמרתי, זה לא המקום לדיון הזה

שלמה קרעי:  תודה יוליה

שלמה קרעי:  חברת הכנסת שרון ניר, חברת מפלגתך

יוליה מלינובסקי:  - - -      

שלמה קרעי: חברת הכנסת מלינובסקי, את בקריאה ראשונה

שרון ניר: אני יושבת פה ומקשיבה ברוב קשב לייעוץ המשפטי שהוא מאוד בהיר, תודה על ההסבר ואני אומרת לעצמי, פשוט עולם הפוך

שרון ניר:  פשוט עולם הפוך

שרון ניר:  ממשלה נבחרת עם 64 מנדטים, שאין לה שום בעיה להקים ממשלה, חודש וחצי, מגיעה לנקודת הזמן שהיא הכי מורכבת מבחינת לוח השנה לכל הדתות, בטח ליהודים שזה חג משפחתי, הכול מתכנס לשבוע הזה

שרון ניר:  אז אני באמת שואלת את עצמי, למה לא ללכת למקום הכי פשוט, לייצר אמון בין המפלגות השונות בקואליציה ולהקים ממשלה ולדחות את כל הסיבוך הזה לאחר מכן

אפרת רייטן: רעיון מצוין

שרון ניר: אני לא מצליחה להבין איך את חוסר האמון הזה משליכים על כל הצד השני של השולחן

שרון ניר:  חוסר האמון הזה מתבטא בדחיית חג, הכנסת כל הפורום כאן ללוחות זמנים בלתי הגיוני, לא ברור איך הקערה התהפכה על פיה? מאשימים את ממשלת המעבר, פוגעים בסדרי דיון, מכניסים סעיף 98, פוגעים בחוות הדעת של היועצת המשפטית, פשוט הכול מתכנס באופן בלתי סביר לליל חנוכה, לנר ראשון, לנר שני, ללילות לבנים, לא ברור לי איך הנושא הזה מגיע לידי ביטוי

שרון ניר:       אני ממש ממליצה, אדוני היושב-ראש, לעשות חשיבה מחדש, להתכנס ולחשוב איך עושים את הדברים בלי להכניס את כולם לבליץ חקיקה שהוא לא הגיוני בעליל, מה גם שהוא פוגע ברגשות של כולם

שרון ניר:  החגים של היהודים, הנצרים, של כולם, לא ברור לי איך זה מתכנס

שלמה קרעי: תודה

שלמה קרעי:  אגב, אנחנו בהחלט מוכנים להגיע להסכמה שלפיה לא נצטרך את כל הלילה בליל ראשון של חנוכה ולא נביא לכאן את כל עובדי הכנסת, אם השר יחליט שהוא מוותר על הפיליבסטר של 10 השעות שלו שאין לו מה לעשות - - -     

גלעד קריב: מה זה אם הוא יחליט?     

שלמה קרעי: חבר הכנסת קריב, לא ביקשתי את חוות דעתך לגבי עמדתי

שלמה קרעי:  עניתי לחברת הכנסת ניר

גלעד קריב: כדאי לך לעשות את זה

שלמה קרעי: אני אנסה את זה ביום ראשון בוועדה

גלעד קריב: בסדר

שלמה קרעי: יש לנו בהחלט רצון טוב להגיע להסכמות ובכל יום לסיים בשעה 15:00 או 16:00 לכל המאוחר ולפתוח רק למוחרת בבוקר את הדיונים בוועדות ובמליאה

שלמה קרעי:  אבל יש לנו כאן ממשלה לעומתית שלא מאפשרת לנו להקים את התשתית להקמת  - - -      

קארין אלהרר: לא הבנתי, אתה רוצה את החוקים במתנה?     

שלמה קרעי: השרה אלהרר, אני באמצע משפט, קצת תרבות דיון, תודה

שלמה קרעי:  יש כאן ממשלה לעומתית שלא מאפשרת לנו להקים את התשתית שאנחנו מוצאים לנכון, אתם חושבים שזו תשתית מיותרת, אנחנו רואים אותה כדחופה וקריטית להקמת הממשלה

שלמה קרעי:  אם תגיעו אתנו להסכמות כאלה שכל יום בין 09:00 ל-15:00 אנחנו מסיימים את כל הדיונים והדיבורים והפיליבסטרים אז הכול בסדר

שלמה קרעי:  אם לא, אין לנו ברירה, אתם אלו שתביאו לכאן את עובדי הכנסת ביום ראשון ב-24:00 בלילה

קריאה: לא, לא, זה אתה

שרון ניר: זה בדיוק העולם ההפוך עליו דיברתי

קריאה: בדיוק עולם הפוך וכדאי שתיקחו אחריות עליו

קריאה:  לא יאומן

יוליה מלינובסקי: תשתית עבריינית, לא ברור למה

יוליה מלינובסקי:  החוקים האלה זה בעצם תנאי - - -      

שלמה קרעי: השרה אלהרר, רשות הדיבור שלך, אני מתנצל בשם חברת הכנסת מלינובסקי שלא מאפשרת לך להתחיל

קארין אלהרר: תודה רבה אדוני היושב-ראש

קארין אלהרר:  אני רוצה לפנות לייעוץ המשפטי - - -      

שלמה קרעי: השרה, אני מתנצל, היועצת המשפטית ביקשה רשות דיבור, בבקשה

שלמה קרעי:  אני מכבד יועצים משפטיים

שגית אפיק: רציתי להשיב לחברת הכנסת אפרת רייטן שני עניינים, כיוון ששאלת על חוק החשמל, חזרתי גם אני לדיונים ולדברים שנאמרו שם, גם על ידי היועצת המשפטית ארבל אסטרחן וגם על ידי, מה שקרה באותו אירוע, שבוע קודם לכן אישרנו חמש הצעות חוק לסעיף 98, אף שחשבנו שהן לא מתאימות לסעיף 98

שגית אפיק:  אישרנו אותן כיוון שנטען, בדיוק כשם שנטען כעת, שהן דחופות

שגית אפיק:  אנחנו לא מצאנו בהן דחיפות אבל נאמר כאן שהן דחופות ובסופו של דבר הסכמנו להתפשר ולאפשר סעיף 98 ביחס לאותם חמש הצעות

שגית אפיק:  אף שהן היו דחופות בתום אותו שבוע, הן הוסרו מסדר היום ולא הובאו להצבעה

שגית אפיק:       לאחר אותו שבוע הובאו שלוש הצעות חוק נוספות שאחת מהן הייתה חוק החשמל, שהוגשו לגביו הרבבה הסתייגויות ושתיים אחרות שהיו פקיעת תוקף

שגית אפיק:  הסכמנו שביחס לפקיעת תוקף אכן יש דחיפות וביחס לחוק החשמל אין דחיפות וגם הוספנו שרק  שבוע קודם אישרנו חמש הצעות חוק שספרנו אותן כ-98 אחד, אף שבסופו של דבר לא היו דחופות

שגית אפיק:      שאלת הדחיפות כאן, כמו שאמרתי, מבחינתי לא קיימת, אבל נטען לגביה שהיא קיימת, מהסיבות שתיאר כאן יושב-ראש הוועדה המסדרת

שגית אפיק:  שאלת שעות הנמקת ההסתייגויות כשאנחנו סופרים את ההסתייגויות, כמו שאמרתי אנחנו לא מגיעים למספר גבוה של שעות

שגית אפיק:  כשמוסיפים לזה את שעות הדיבור של השר זו שאלה כבר אחרת שהיא לשיקולכם

יבגני סובה: זה קורה בכל חוק למעשה, שר לא מוגבל בזמן, צריך להבהיר את זה

שגית אפיק: נכון

שגית אפיק:  לשר לפי התקנון יש רשות לדבר בכל שלב של הדיון כמה שהוא רוצה

שגית אפיק:  בדרך כלל הזמנים האלה לא עולים על שעה

שלמה קרעי: אם אנחנו בהנמקת הסתייגויות מעל 15 שעות, כשקובעים שעת הצבעה למעשה זה כן תוחם את זמנו של השר לנמק?     

יבגני סובה: בהנחה שהשר ינמק תשע שעות ואז יגיע ל-15 שעות

שגית אפיק: אתה צודק, זו הייתה הסיבה שדיברתי על סעיף 98 רך לעומת סעיף 98 קשיח, כי אומר כאן חבר הכנסת קרעי ובצדק אולי, שכשיש 15 שעות וקובעים שעת הצבעה, למעשה גם מקצרים לכאורה את  - - -      

יבגני סובה: בוא נגיד שלא היה תקדים ששר סיכם למעלה משעתיים, שלוש והגיע לתשע שעות דיבור

יבגני סובה:  כך שהחשש לתקדים ששר ידבר וכך נגיע ל-15 שעות דיבור זה עדיין לא קיים

יבגני סובה:  אם היה שר בעבר - - -      

שלמה קרעי: נגיד שאם הייתי השר עכשיו אתכם באופוזיציה הייתי מדבר גם 12 שעות

יבגני סובה: אבל לא היה תקדים כזה, לא היה דבר כזה ששר סיכם משהו במשך תשע שעות

שלמה קרעי: תקדימים לא סתם קוראים להם כך, כי מישהו מייצר אותם

יבגני סובה: אבל לא קרה דבר כזה ובגלל זה לא נכון - - -      

מיכאל ביטון: קרעי, לא ראיתי שדיברת מעט בשנה וחצי האחרונות

יבגני סובה: אתה דיברת שעות

אפרת רייטן: לדעתי דיברת הכי הרבה במליאה

שלמה קרעי: אני חושב שבמצטבר, כן

מיכאל ביטון: אז אתה מכיר באפשרות הזאת

מירב בן ארי: אם אתה יכול לשלוח לי את כל הנאומים שלך על הנורבגים, אני אשמח

מירב בן ארי:  חבל, נוכל לעשות מזה מטעמים

מירב בן ארי:  הכול רשום ומתועד

שלמה קרעי: יש את הכול

שלמה קרעי:  תשלחו גם לדובר שלי שיהיה לו מכל מה שתכינו לארבע, חמש השנים הקרובות

שלמה קרעי:  השרה אלהרר בבקשה

קארין אלהרר: אני רוצה לפנות ליועצת המשפטית

קארין אלהרר:  הבחירות היו ב-1 לנובמבר

קארין אלהרר:  תוצאות הבחירות היו מאוד ברורות

קארין אלהרר:  יחד עם זאת, עד רגע זה לא נחתם אף הסכם קואליציוני ממשי

קארין אלהרר:  נחתמו הסכמי תפקידים, לא נחתמו הסכמים קואליציוניים

קארין אלהרר:  אני רוצה לשאול את הייעוץ המשפטי, בנסיבות האלה, מי תוקע בידינו כף ומבטיח לנו שבאמת תקום ממשלה? בהינתן הדבר הזה, אני רוצה לדעת איך קמה עילת הדחיפות? אני מבקשת מהייעוץ המשפטי לתת תשובה לדבר הזה

שלמה קרעי: תודה

שלמה קרעי:  אני אתן לך תשובה מאוד פשוטה לפני שהיא תיתן - - -      

קארין אלהרר: לא, אתה לא הייעוץ המשפטי

שלמה קרעי: תשובה מאוד פשוטה, אם תקום ממשלה אז את מסכימה שיש עילת דחיפות, אם לא תקום, אז תחגגי, ממה נפשך?     

קארין אלהרר: לא, גברתי היועצת המשפטית, את הרי יודעת שמה שעושים פה, סליחה על הביטוי הלא מנומס - - -      

שלמה קרעי: אל תגידי ביטוי לא מנומס

קארין אלהרר: מה שהם עושים כאן אלה מעשים שלא יעשו בחוקי היסוד של מדינת ישראל

מיכאל ביטון: אם יש אות הלוחמת בוועדה המסדרת, זה לשרה אלהרר בשלושת הימים האחרונים

קארין אלהרר: חוק יסוד: הממשלה הולך להשתנות כאן בצורה מאוד משמעותית

קארין אלהרר:  נותנים כשירויות לשרים שלא בדרך המלך, משנים את החלוקה של תפקידי שרים, נעשים כאן דברים מאוד משמעותיים, שלא לדבר על שינוי פקודת המשטרה

שלמה קרעי: תשאירי משהו ל-98, לחוקים האלה, יהיה 98 גם להם

קארין אלהרר: אל תדאג, אהיה יצירתית פעם הבאה

קארין אלהרר:  אני באמת שואלת, איך אפשר להגיד דחיפות בנסיבות הללו?      

שלמה קרעי: תודה לשרה אלהרר

שלמה קרעי:  היועצת המשפטית תתייחס תכף, אתן עוד סבב קטן של דוברים ואז נשמע התייחסות

שלמה קרעי:  השרה מירה מיכאלי? הספיקה לה חצי שעה פה

שלמה קרעי:  הבנתי

שלמה קרעי:  חבר הכנסת רם בן ברק

רם בן ברק: אני לא אדבר על הדחיפות, אני חושב שנאמר עליה הרבה, לא אדבר על הסיבות שהחוקים האלה כל כך דחופים לפני הקמת הממשלה, כי נאמר על זה הרבה

רם בן ברק:  אני רוצה להגיד בכל זאת, כנסת ישראל מונה 120 חברי כנסת, יש בה יהודים, מוסלמים, נוצרים והכנסת הזאת היא הכנסת של כולם

יוליה מלינובסקי: גם יהודים חילונים

רם בן ברק: יש כאן יהודים, נוצרים ומוסלמים והכנסת היא ההיכל של כל אזרחי מדינת ישראל

רם בן ברק:  לא יעלה על הדעת שייקבעו כאן דיונים חשובים, נכון, לא תהיינה הצבעות, אבל יקבעו דיונים חשובים וימנע מהאנשים להגיע כי זה יום חג שלהם

שלמה קרעי: זה לא יום חג, זה שבוע הכנה לחג

רם בן ברק: יום ראשון אצל הנוצרים זה השבת שלהם

שלמה קרעי: ביום ראשון תמיד יש דיוני ועדות, אל תיתמם

רם בן ברק: לא על עניינים כאלה חשובים ולא על עניינים שדנים בשינוי חוקי יסוד

שלמה קרעי: היא דיברה על יום ראשון כהכנה לחג

שלמה קרעי:  ביום ראשון יש כאן דיונים סדירים

רם בן ברק: אתה לא חייב להסכים אתי, אני רק אומר לפרוטוקול, שכמו שלא יעלה על הדעת שיהיו כאן דיונים ביום שישי, כי כולנו מתכוננים לשבת, כך לא יעלה על הדעת שיהיה בשבוע הזה דיונים בימי ראשון, זה חוסר התחשבות

רם בן ברק:  זה לא היה קורה אם זה היה מקביל לחג יהודי ואני מבקש ממך לשים לב לזה

רם בן ברק:      דבר שני, אני רואה מה הולכים לעשות כאן, הולכים לעבוד בין 09:00 ל-15:00 ואז ניסע הביתה ונחזור ב- 24:00

רם בן ברק:  אני רוצה להגיד לך שלא כולם גרים בירושלים

רם בן ברק:  אני למשל גר 110 ק"מ מכאן

רם בן ברק:  יש אנשים שגרים בכרמיאל

שלמה קרעי: אתה השר המסכם? רק השר המסכם צריך לבוא

רם בן ברק: מה זאת אומרת? אני רוצה להקשיב לו

שלמה קרעי: תקשיב לו בערוץ 99

רם בן ברק: אני רוצה להיות כאן

רם בן ברק:  אני חושב שהעניין הזה שאנשים ייסעו בלילות, יצטרכו לחזור לכאן הלוך ושוב, זה יכול לגרום לתאונות דרכים, יכול לסכן אנשים, העניין פשוט שערורייה שאין כדוגמתה

רם בן ברק:  אתה לא יכול להגיד שהמליאה תהיה פתוחה אבל אל תבואו

אברהם בצלאל: למה אתה מחייך? הוא מדבר על דברים רציניים מאוד

אברהם בצלאל:  גם לבוא לפה כל יום זו בעיה של תאונות דרכים, זה לא בטוח

אברהם בצלאל:  אני חושב להעביר את הכנסת 110 ק"מ ליד הבית שלו

אברהם בצלאל:  באמת, תאונות דרכים? כל יום שמגיעים לכאן יש מחשבות על תאונות דרכים

רם בן ברק: על אחת כמה וכמה אם אני צריך  לחזור לכאן ב-24:00 בלילה

מירב בן ארי: אתה לא מסכים עם זה שאם אנשים נוסעים בלילה יש יותר סיכוי לתאונות דרכים? לשלוח לך את הסטטיסטיקה

אברהם בצלאל: דווקא ביום ראשון בגלל המונדיאל הכבישים יהיו ריקים

אברהם בצלאל:  אז תאונות דרכים לא יהיו ביום ראשון

רם בן ברק: כשאתה מחבר את זה למה ששמענו כאן לגבי הדחיפות, אז אני חושב שתרדו מהעץ שטיפסתם עליו

רם בן ברק:  נעשה את הדיונים האלה בצורה מסודרת בימי עבודה רגילים ונורמאליים ונגמור את הסיפור

שלמה קרעי: תודה חבר הכנסת בן ברק על דבריך הנעימים, שלא הסכמתי אתם, אבל אמרת אותם בצורה  נעימה ובהירה

שלמה קרעי:  תודה

שלמה קרעי:  השרה ברביבאי בבקשה

אורנה ברביבאי: אני מסתכלת על ההחלטה, שאני לא יודעת מה הביסוס שלה, אבל לדעתי היא לא קבילה, זה עוד יעמוד למבחן, לבצע שלוש ועדות ביחד ובמקביל למליאה פתוחה במהלך דורסני של חוקי יסוד, כאשר חברי הכנסת לא יכולים לממש את האחריות שלהם

אורנה ברביבאי:  אני יושבת פה וחושבת מה הייתי רוצה לעשות בוועדה אחרת ואני מאוד רוצה להיות במליאה ולהביע עמדה

אורנה ברביבאי:  העבודה שהגדרתם את מסגרת האי יכולת של חברי הכנסת לממש את האחריות שלהם - - -      

שלמה קרעי: אין עוד ועדה אחרת, השרה ברביבאי

אורנה ברביבאי: אין ברגע זה

אורנה ברביבאי:  אני מדברת עד עכשיו

שלמה קרעי: היא נסגרה בהוראת היועצת המשפטית

אורנה ברביבאי: אבל עד עכשיו היא הייתה

שלמה קרעי: התפרצת לדלת פתוחה

אפרת רייטן: זה לא תקין

אפרת רייטן:  זה לא תקין

אפרת רייטן:  אתם יכולים לפחות להודות בזה

שלמה קרעי: מה הבעיה? ביום רגיל יש 15 ועדות מתנהלות במקביל

שלמה קרעי:  מה הסיפור?      

אפרת רייטן: אתה יכול להגיד "יאללה מגניב" אבל זה לא תקין

שלמה קרעי: חברת הכנסת רייטן, את רוצה יום שבתון ביום ראשון, חודש שבתון בשביל פסחא, עכשיו את רוצה - - -      

אפרת רייטן: אני לא רוצה שום יום שבתון, אני רק אומרת - - -      

שלמה קרעי: אם יש 15 ועדות מקבילות שעובדות כל יום, גם זה לא בסדר

שלמה קרעי:  אז אולי לא נעשה את זה

אפרת רייטן: זה לא מה שאמרתי, למה אתה מכניס לי דברים לפה? מה שאמרתי, שמתי את העובדות שמה שקורה עכשיו זה לא שגרתי

אפרת רייטן:  ביום חמישי, בשעה כזאת, יש שתי ועדות ומליאה, זה לא דבר שגרתי, הכנסת בדרך כלל לא עובדת ככה, זה מה שאמרתי

אפרת רייטן:  מפה והלאה תיקח את זה, תפרש את זה, תגיד מה שאתה רוצה

שלמה קרעי: זה שגרתי בהתאם לתקופה

שלמה קרעי:  תקופת כינונה של ממשלה חדשה בישראל

אפרת רייטן: אה, בהתאם לתקופה

אפרת רייטן:  כמו שאומרים אמת לשעתה

אפרת רייטן:  זה מתאים לזה

שלמה קרעי: לא היה דבר כזה? איתן גינזבורג תפס אותנו כאן תשעה ימים ותשעה לילות בלי הפסקה ובלי לנשום, עם מליאה והכול ביחד, בחייכם, תפסיקו להיתמם, כמה צביעות

מירב בן ארי: שאלתי אותך מתי היה? מתי? שלוש ועדות מקבילות למליאה, תזכיר לי מתי היה?     

שלמה קרעי: כשחוקקנו את חוק הפריטטיות

קארין אלהרר:  שאתה חוקקת

מירב בן ארי: פריטטיות? - - -      

שלמה קרעי: הייתה ועדה ומליאה, מה זה משנה כמה?     

מירב בן ארי: ברור שמשנה

שלמה קרעי: עכשיו היו שתיים לא שלוש

שלמה קרעי:  איפה את רואה שלוש? השרה ברביבאי בבקשה

מיכאל ביטון: כרכתם מין שאינו מינו

אורנה ברביבאי: אני מתחילה את דברי מהתחלה, חשוב לי לשמור על רצף

מיכאל ביטון: אני חושב שלשרה אין הגבלת זמן

שלמה קרעי: יש לה הגבלה זו לא מליאה

מיכאל ביטון: אבל היא שרה בישראל

אורנה ברביבאי: בנסיבות החדשות הכול מותר

מיכאל ביטון: אני לא שמעתי על זה

אורנה ברביבאי: שמעתי פה הסגה, אני לא יודעת מי חבר הכנסת שאמר את זה, מה, היא רוצה גם לחשוב במקביל? דווקא זה חביב עלי לחשוב במקביל לדיבור ותארו לכם שזה גם אפשרי, אפשר גם לחשוב וגם לדבר

אורנה ברביבאי:      אמרתי ועדות במקביל, לא נכון לרגע זה אלא נכון בכלל

אורנה ברביבאי:  בימים האחרונים המטורפים האלה

אורנה ברביבאי:  אני אומרת לכם שזה לא יעמוד במבחן הגיוני בעליל

אורנה ברביבאי:  אני אטען, חבריי יטענו, חברי כנסת יטענו, זו משימתם, זו שליחותם, הם לא יכולים לממש אותה

אורנה ברביבאי:  אני אטען בכל מקום, אני מקווה שיהי גם מי שיקשיב, שלא יתכן שלא אפשרתם לנו לממש את האחריות שלנו

אורנה ברביבאי:  במקביל יש מליאה כאילו זו כנסת מקבילה, כאילו אלה 120 חברי כנסת אחרים

אורנה ברביבאי:      הטיעון השני, אני יושבת בשקט ומנסה להבין את טיעון הדחיפות

אורנה ברביבאי:  גם אחרי ששמעתי את היועצת המשפטית לא הצלחתי להבין אותו

אורנה ברביבאי:  לא הצלחתי להבין על מה מדובר כשאתם אומרים דחוף

אורנה ברביבאי:  אני שואלת את היועצת המשפטית, לפי איזה פרמטרים קובעים מהו דחוף?     

שלמה קרעי: לא היא קובעת, חברי כנסת בוועדה קובעים

שלמה קרעי:  הסמכות נתונה לחברי הוועדה לקבוע האם זה דחוף ומצריך פטור מחובת הנחה או שימוש בסעיף 98

שלמה קרעי:  הייעוץ המשפטי אמר שלדעתו זה פחות דחוף, אבל הייעוץ המשפטי לא מחליט

שלמה קרעי:  הוא מייעץ

אפרת רייטן: זה לא מה שהיא אמרה

מירב בן ארי: גם פטור מחובת הנחה, גם סעיף 98, גם חנוכה, גם 23:00 בלילה וגם שלוש ועדות במקביל למליאה

מירב בן ארי:  לא היה דבר כזה שנים

קארין אלהרר: אני מזכירה שלא קיבלתי תשובה עדיין

שלמה קרעי: היועצת המשפטית רשמה, תכף תקבלי

אורנה ברביבאי: השאלה לגבי הדחיפות היא האם יש חובת הנמקה? אתה אומר שלא היועצת המשפטית מכירה, חברי הכנסת, אני אומרת, תתכבד אדוני היושב-ראש לנמק את נושא הדחיפות כדי שהוא יעמדו במבחן הסבירות

שלמה קרעי: מה זה מבחן סבירות? אנחנו לא מכירים במבחן הזה

אורנה ברביבאי: אז אין בעיה

אורנה ברביבאי:  אין סבירות ביקום

אורנה ברביבאי:  כמו שיש כנסת מקבילה במליאה אחרת אי שם ביקום, אין מבחן סבירות ביקום הזה

אורנה ברביבאי:  אין שום בעיה

אורנה ברביבאי:  רק שנדע

אורנה ברביבאי:  ידעו כולם שכאשר נשאלת מהו מבחן הסבירות להגדרת הדחיפות בעיניך כיושב-ראש הוועדה, אמרת את התשובה הזו

קריאה: הוא אמר, כי ככה בא לי

שלמה קרעי: אמרת שבעינינו יש חשיבות לחוקק את החוקים האלה טרם הקמת הממשלה

שלמה קרעי:  זו התשתית שבעינינו תאפשר את הקמת הממשלה

שלמה קרעי:  תשתית פוליטית

מיכל שיר סגמן: אבל לא סוחטים אתכם

מיכל שיר סגמן:   - - - פה במקביל, על מנת שתהיה לכם ממשלה, יש לזה שם

אפרת רייטן: מדברים על דחיפות, אלה שני דברים שונים

אפרת רייטן:  כל החוקים פה חשובים

שלמה קרעי: זה שאתם לא מסוגלים להבין את המושג, אולי אצלכם אין פוליטיקה

אפרת רייטן: בעיני כל החוקים פה חשובים

שלמה קרעי: לא נתתם 53 מיליארד לאחים המוסלמים

רון כץ: די עם השקר הזה

רון כץ:  מספיק

רון כץ:  נתניהו עצמו הודה שזה שקר

רם בן ברק: האם 32 חתימות של חברי כנסת של הליכוד שהתחייבו שהם לא פורשים בחודש הקרוב יגרמו לנו להיות בחמש בבית?     

שלמה קרעי: תחתמו אתם ואולי נשקול את זה

שלמה קרעי:  אני רוצה 24 חתימות של חברי יש עתיד שיתחייבו שלא לפרוש בחודש הקרוב ואז נשקול את זה

מירב בן ארי: אל תדאג

רון כץ: אני רוצה 32 חתימות של הליכוד שמתחייבים שלא לפרוש, זו הבעיה האמיתית שלכם, בגלל זה החוק

רון כץ:  מה קשור יש עתיד בכל פעם? אתם מנסים לסובב את זה

אפרת רייטן: בליכוד מחתימים על נאמנות

שלמה קרעי: אני רוצה שתכתבו גם אחד אלוהנו שבשמיים ואחד בארץ, יאיר לפיד

רון כץ: אם כבר מדברים על אלוהים, מה קורה עם החג? תיקח את העובדים מהטיש, תוציא אותם מהטיש לבוא לעבוד בכנסת

נעמה לזימי: אתה מדבר על נאמנות? ישבת עם פסל של ביבי באמצע ריאיון, אתה מדבר על נאמנות?     

שלמה קרעי: חצי דקה אחרונה

אורנה ברביבאי: לא דברתי שלוש דקות

שלמה קרעי: דיברת שלוש דקות

שלמה קרעי:  חצי דקה אחרונה

שלמה קרעי:  איפסתי והתחלתי מחדש את שלוש הדקות

רם בן ברק: הרב גפני כבר אמר לכם כאן לפני חמש דקות, תחליטו מה שתחליטו, אני לא מתכוון לבוא לפה, אתם עם השטויות שלכם

רם בן ברק:  זה מה שהוא אמר לפני עשר דקות

שלמה קרעי: זכותו, כי גם כך אין הצבעות, הוא לא צריך לשמוע את גיבובי ההבל ואת הנדסת התודעה שלכם שש שעות ברצף

מירב בן ארי: שנה שלמה הנדסת תודעה

מירב בן ארי:  שנה שלימה שיקרת

מיכל מרים וולדיגר: והנה הוא פה

מיכל מרים וולדיגר:  העם בחר בו ולא בך

רון כץ: הוא פה בגלל - - - לא ייקח הרבה זמן ותתחננו ליועמ"ש, מי שלא יהיה, תזכור שאני אמרתי - - -       

רם בן ברק: הוא פה בגלל הקמפיין השקרי שלהם, זה נכון

קריאה: אל תזלזלי בבחירה של חצי מהעם

קריאה:  לא מתאים לכם

מיכל מרים וולדיגר: אני לא זלזלתי באף אחד

מיכאל ביטון: צריך לשאול למה היחידה מהקואליציה שנשארה הלילה היא מיכל וולדיגר?     

שלמה קרעי: כל דאלים גבר

שלמה קרעי:  השרה ברביבאי, חצי דקה

אברהם בצלאל: זה שאנחנו שקופים אנחנו יודעים, אבל עד כדי כך?      

אפרת רייטן: מיכל מייצגת את כל הנשים בקואליציה המסתמנת

מיכל שיר סגמן:  - - -      

שלמה קרעי: מיכל שיר, את בקריאה שנייה

אברהם בצלאל:  - - -      

שלמה קרעי: בצלאל, אתה בקריאה ראשונה

שלמה קרעי:  השרה ברביבאי, בבקשה, חבר הכנסת בן ברק וחברת הכנסת רייטן תאפשרו לשרה ברביבאי להשלים אחרת היא תרצה להתחיל מהתחלה

אורנה ברביבאי: נכון, ממש כך

אורנה ברביבאי:  לא קיבלתי תשובות לשאלות הראשונה והשנייה

שלמה קרעי: עוד לא נתת אפשרות להשיב

אורנה ברביבאי: השאלה השלישית היא מה מעמדו של יועץ משפטי

אורנה ברביבאי:  על היועצת המשפטית לממשלה שמעתי אותך היום במליאה

אורנה ברביבאי:  מה מעמדו של יועץ משפטי בכנסת שאומר, שכל מה שהגדרת, גם בהיבטים של דחיפות, גם בהיבטים של עבודה במקביל לא מקובלים

אורנה ברביבאי:  אז אני תוהה, מה מעמדו של יועץ משפטי כזה שמייעץ לך אחרת ואתה בוחר לפעול בדרכך

שלמה קרעי: זה בדיוק המעמד של יועץ משפטי

שלמה קרעי:  מייעץ ואומר לי, אני שוקל את חוות דעתו - - -      

אורנה ברביבאי: אני שואלת אותך אם במקרה הזה אתה בוחר להתעלם?     

שלמה קרעי: אני בוחר לפעול אחרת מהייעוץ, בפרט כשהיועצת המשפטית אמרה שאין מניעה משפטית

שלמה קרעי:  עמדתה היא כזו - - -      

קריאה: זה מה שהיא אמרה? זה מה שאמרת?     

שלמה קרעי: כן, זה מה שהיא אמרה

שלמה קרעי:  תכף היא תתייחס לדברים

אורנה ברביבאי: משפט אחרון, לדעתי, בשלושת השאלות ששאלתי, לא ענית לי באופן שמצדיק את זה

אורנה ברביבאי:  אני גם חושבת ששלושת הנימוקים האלה, שנתת או לא נתת, ישמשו נגדך באופן ישיר וברור

שלמה קרעי: תודה

שלמה קרעי:  תדרשי גם את הסרת חסינותי בוועדת הכנסת

אורנה ברביבאי: לא, מה פתאום

אורנה ברביבאי:  נעשה את זה במסגרת החסינות שלך

אפרת רייטן: אפשר רק להבהיר? לא שמעתי שהיועצת המשפטית אמרה שאין מניעה משפטית

אפרת רייטן:  אתם טענתם שכן

שלמה קרעי: תכף היא תאמר את הדברים בקולה הברור והבהיר

אפרת רייטן: תודה רבה

שלמה קרעי: היא תאמר את מה שהיא רוצה כמובן

אפרת רייטן: כי לרגע חשבתי שאולי לא שמענו את אותו שיח

שלמה קרעי: תודה

שלמה קרעי:  חברת הכנסת לזימי, רשות הדיבור שלך

שלמה קרעי:  הקראנו בשמך קודם, לא היית, אני מחזיר לך את רשות הדיבור

נעמה לזימי: תודה

נעמה לזימי:  אנחנו נמצאים פה עכשיו, בשעה המאוחרת הזו, כדי לדון בהסדרים של שבוע הבא, כשאני רוצה להגיד לכם משהו שלא כל כך ספרתם

נעמה לזימי:  עם כל הכבוד, חג החנוכה הוא לא רק שלכם

נעמה לזימי:  גם שלנו, גם של רונה אסתר והראל ציון שלי, הם גם רוצים אותי בחג הזה ואתם הופכים את החג הזה לחג בו אנחנו לא ראויים לחגוג כמוכם

נעמה לזימי:  אני רוצה להגיד לכם שזו בושה

נעמה לזימי:  אני גרה בחיפה

נעמה לזימי:  אתה מונע ממני להדליק נרות עם הילדים שלי

שלמה קרעי: ממש לא

נעמה לזימי: זה בדיוק מה שאתה עושה

שלמה קרעי: מהשעה 15:00 את משוחררת מכאן הביתה

שלמה קרעי:  אתם אפילו לא שחררתם אותנו ב-15:00

נעמה לזימי: אתה הופך את החג הזה - - -      

מיכאל ביטון: אתה נלחמת על חנוכה, כולכם נלחמתם על חנוכה

מיכל מרים וולדיגר: יש לך חנוכה

שלמה קרעי: אני גר בעוטף עזה, אנחנו משרתי ציבור, יש לנו ממשלה להקים וזו התשתית להקמת הממשלה

נעמה לזימי: עוד לא קמה ממשלה, חגי ישראל, אתם יודעים את זה כולכם ולא מתביישים

נעמה לזימי:  אין לזה היגיון

נעמה לזימי:  אם מדברים על כבוד לחגים שלנו ואמת שיש לכבד, הבסיס של הבסיס, ישבה פה חברת הכנסת עאידה סלימאן ודיברה על יום ראשון שלה, התחלת להמציא לה כל מיני דברים

נעמה לזימי:  אתם גולשים לפינות לא ראויות בשום צורה, ברמה הכי בסיסית

נעמה לזימי:  זה כבר לא קשור לסעיף 98 כן או לא, אני אומרת לכם ששבוע הבא זה חג, גם אני רוצה ללכת להדליק נרות יום יום עם המשפחות שלי - -      

שלמה קרעי: אני אשמור על זכותך לעשות את זה

נעמה לזימי:  - - ולמקומות שהבטחתי להם להגיע

שלמה קרעי: אני אשמור על זכותך לעשות את זה

שלמה קרעי:  תבואי אלי, יתנו לך לעשות את זה

נעמה לזימי: זו תשובה לא ראויה, אתם לא מתחשבים במי שגר רחוק יותר

מיכאל ביטון: אחרי שמאיר יצחק הלוי עזב ויעל רון עזבה, אני גר הכי רחוק פה, 180 ק"מ

נעמה לזימי: אין לכם דין ואין דיין

אברהם בצלאל: מי שקשה לו, יכול לעזוב את התפקיד שהוא נמצא בו

נעמה לזימי: אה, שלום

נעמה לזימי:  אתם לא ראויים - - -       

מיכל שיר סגמן: לא צריך אופוזיציה יותר

מיכל מרים וולדיגר: מי כמוך יודע שהגענו יפה מאוד לכנסת

מיכל שיר סגמן: הליכוד היו בבית

מיכל שיר סגמן:  הליכוד לא הגיעו לוועדות

מיכאל ביטון: הליכוד הלכו להדליק נרות בבית

נעמה לזימי: זה נשמע לך הגיוני?     

מיכאל ביטון: את צודקת, אני הכי רחוק מכולם, 180 ק"מ

מיכאל ביטון:  מאיר יצחק הלוי עזב, יעל רון, נשארתי הכי רחוק

נעמה לזימי: זה מה שאני אומרת, שלוש שעות כל כיוון

מיכאל ביטון: את צודקת

מיכאל ביטון:  אבל הליכוד הלך להדליק נרות היום, שיהיה לו זמן ביום ראשון

אפרת רייטן: אחר כך הם מטיפים לנו על הזהות היהודית

קריאה: אחרי זה תטיפו לנו שאנחנו לא יהודים מספיק

שלמה קרעי: לא שומעים אתכם חברים, אתם לא בשידור, כיביתי לכם את המיקרופונים כי יצאתם משליטה

אפרת רייטן: זו סתימת פיות

נעמה לזימי: אל תדברו אתנו על כל הדברים האלה כי אתם צבועים

אפרת רייטן: סתימת הפיות החלה

שלמה קרעי: לא שומעים אותך חברת הכנסת רייטן

קארין אלהרר: פשוט בושה וחרפה

אפרת רייטן: החלטתם להוריד עלינו את השלטר, לסגור מיקרופונים, לנו יש קול חזק גם ככה, לא צריך את המיקרופונים שלכם

מיכאל ביטון: אני רוצה להקריא לכם דף שמצאתי פה על השולחן, דף שכתוב עליו למעלה בס"ד, בסייעתא דשמייא

שלמה קרעי: אני רוצה לתת לחברת הכנסת לזימי להמשיך לדבר

אפרת רייטן:  - - - אנחנו לא נתפטר

אברהם בצלאל: לא ביקשתי ממכם להתפטר, אולי לא הבנת, אולי לא הקשבתם למה שאמרנו

אפרת רייטן: אולי בממשלה הבאה נעשה דיונים גם בשבת, אל תבוא, תתפטר

שלמה קרעי: חברת הכנסת לזימי את ברשות דיבור עוד 10 שניות

קארין אלהרר: מה עם המיקרופונים

שלמה קרעי: ישמעו אותך כשלא תדברי, כשלא תפריעי

יפעת שאשא ביטון: אני יכולה רק לומר לך שאתה צריך להתבייש על המהלך הכוחני הזה

שלמה קרעי: השרה שאשא ביטון את בקריאה ראשונה

יפעת שאשא ביטון: אתה הפכת את הכנסת למשהו שלא היה פה אף פעם

שלמה קרעי:  השרה שאשא ביטון את לא ברשות דיבור, את בקריאה שניה

יפעת שאשא ביטון: ירדתם מהפסים

שלמה קרעי: תודה

שלמה קרעי:  חברת הכנסת לזימי

נעמה לזימי: אני שמחה שחברת הכנסת עאידה נכנסה כי הזכרתי גם את סיפור יום ראשון שהיה באמת בושה

נעמה לזימי:  אני אומרת לך חבר הכנסת אברהם בצלאל, אני לא צריכה לגור בירושלים כדי להיות חברת כנסת

נעמה לזימי:  להגיד לנו להתפטר? אתם אולי רוצים כנסת  - -       

אברהם בצלאל: לא אמרתי לאף אחד להתפטר - - -      

שלמה קרעי: חבר הכנסת בצלאל אל תגיב לה בבקשה, תודה

נעמה לזימי:    - - רק מאזור מסוים, מה לעשות, הכנסת צריכה עוד מרחבים גאוגרפיים, את ירוחם, חיפה וכל מקום אחר, תתמודדו עם זה

נעמה לזימי:  המינימום זה להבין את הנקודות הכי רגישות ואנושיות

נעמה לזימי:  אל תטיפו לנו על דת ויהדות, כל היום אומרים כמה אנחנו פה ולא פה, זה אתם שלא מתביישים

נעמה לזימי:  לא מעאידה, לא ממני, לא ממיכאל, לא מאף אחד פה

שלמה קרעי: תודה רבה

שלמה קרעי:  כמו שאמרנו קודם, אנחנו מסיימים את הדיונים בשעה 15:00 זה מספיק זמן להגיע הביתה, גם לי לעוטף עזה, גם לחיפה, להדלקת נרות בשעה 18:00 או 18:30 בערב

שלמה קרעי:  הכול טוב

שלמה קרעי:  תהיו רגועים

שלמה קרעי:  גם אתם קיימתם דיוני מליאה בחנוכה ותפסתם אותנו כאן עד השעה - - -      

מיכאל ביטון: לחברי כנסת אין נהגים

מיכאל ביטון:  לצאת בחצות מהבית בלילה?     

שלמה קרעי: זה רק השר שרוצה - - -      

מיכאל ביטון: מילא השר יבוא, אבל חברי כנסת בלי נהגים, בחצות ייסעו בלילה?     

שלמה קרעי: לא אתה, רק השר

שלמה קרעי:  אתה שר?       

קריאה: אני לא מבין מה הבעיה? אז תסיים בשעה 13:00

שלמה קרעי: אנחנו משלמים 30 מיליון שקלים לערוץ הכנסת כדי שתוכלו לצפות בנאום של השר מהבית

קריאה: אז בואו גם נצביע מהבית

שלמה קרעי: חבר הכנסת קריב, רשות הדיבור שלך

קארין אלהרר: אפשר לדעת איפה היועצת המשפטית?     

שלמה קרעי: תכף תבוא

קארין אלהרר: אני מקווה שלא הרחקת אותה

אפרת רייטן: אולי הוא פיטר אותה כי זה מה שייעשה ליועמ"שים שלא מתאימים

בועז טופורובסקי: אפשר את עמדת ועד העובדים על זה שהכנסת תהיה פתוחה בלילות בחנוכה? אפשר לשמוע את עמדת ועד העובדים?      

שלמה קרעי: חבר הכנסת טופורובסקי אתה בקריאה ראשונה

נעמה לזימי: חבר הכנסת טופורובסקי זו נקודה מאוד חשובה, אנחנו לא תמיד רואים אותם וזה באמת חשוב, כל הכבוד לך

שלמה קרעי: חברת הכנסת לזימי את בקריאה ראשונה

שלמה קרעי:  חבר הכנסת קריב רשות הדיבור שלך, אני מקווה ששותפיך יאפשרו לך לדבר שלוש דקות בלי הפרעה

גלעד קריב: חשבתי שאדבר בשעה שחבר הכנסת קיש יושב בראש הישיבה ובשעה שהיועצת המשפטית נמצאת בחדר

שלמה קרעי: אתה יכול להמתין, אני אאפשר לך אחר כך

גלעד קריב: תן לי לסיים

שלמה קרעי: בבקשה

גלעד קריב: הכנתי טיעונים משפטיים שקשורים בתקנון הכנסת, אבל מכיוון שהבנתי שאני מדבר כשאתה יושב-ראש הישיבה אז עשיתי בדיקה מהירה של מה זה 98 בגימטרייה ויש לי שתי תוצאות טובות

גלעד קריב:  האחת זה "אאוץ'" והשני זה "גנב גדול", תודה

שלמה קרעי: תודה חבר הכנסת קריב

גלעד קריב: יש גם "אבניבי", אבל מכל האופציות זה "אאוץ'" ו"גנב גדול"

שלמה קרעי: כתוב "חץ שחוט לשונם", חץ זה 98

מיכאל ביטון: זה גם "צח" צח כשלג

שלמה קרעי: יש מי שמנסים והלשון שלהם יורה חיצים, יש מי שהלשון שלהם לא מפסיקה לטנף ולירות חיצים, ויש כאלה שהולכים להקים כאן ממשלה צחה כשלג

מירב בן ארי: למה אתה לא מסוגל לשמוע חברי כנסת ולהתקדם, מה יש לך להגיב לכל אחד

מירב בן ארי:  על כל אחד אתה נואם שלוש דקות

שלמה קרעי: צח כשלג, תודה

קריאה: שלג עם חול

שלמה קרעי: מי שלא מכיר את הביטוי שיחזור לתלמודו ויכיר אותו

קריאה: איפה היועצת המשפטית?     

שלמה קרעי: יצאה להפסקה, אני לא אחראי על היועצת המשפטית

שלמה קרעי:  אם היא יצאה זה סימן שאני יכול להמשיך לדבר

קארין אלהרר: אי אפשר לקיים את הדיון

שלמה קרעי: היועצת המשפטית אתנו, אז תכבדו את הגעתה ותהיו בשקט בבקשה

שלמה קרעי:  חברת הכנסת מיכל שיר, בבקשה

שלמה קרעי:  את מוותרת על זכות הדיבור שלך?     

מיכל שיר סגמן: לא

שלמה קרעי: רשות הדיבור שלך, בבקשה

מיכל שיר סגמן: דיברת קודם על מה בן אדם אומר ולא אומר, יש מספיק אנשים שמאוד דואגים למה הם מכניסים לפה אבל לא דואגים בכלל על מה שיוצא להם מהפה

מיכל שיר סגמן:  לא אני אמרתי, חכמים ממני אמרו

מיכל שיר סגמן:  אני רוצה לשאול שוב את היועצת המשפטית, זה קצת חוזר על עצמו אבל אין מה לעשות כי בעולם ההפוך שאנחנו נמצאים בו אנחנו חייבים לקבל תשובות

מיכל שיר סגמן:  אני רוצה לדעת האם כפי שכבר נאמר, שטרם יש ממשלה ועדיין אין שום הסכם קואליציוני וטוענים כאן שיש דחיפות להיפרדות של ארבעה חברי כנסת

מיכל שיר סגמן:  האם יש רשימה כזו? מאחר ואנחנו יודעים שראש הממשלה המיועד חלש, סחיט ובן ערובה בידי השותפים שלו שלא מאמינים לו ומבקשים ממנו חוזה מזומן כאן ועכשיו, אחרת אין לו ממשלה, האם זה חלק מהדחיפות ואם לא? למה זה עדיין טיעון

מיכל שיר סגמן:      דבר שני, האם יש רשימה של חברי ליכוד ממורמרים מאחר וכל התיקים פוזרו חולקו לסיעות אחרות - - -      

שלמה קרעי: אני בכלל שמעתי שמתגבשת סיעת מיכל שיר בתוך יש עתיד

קארין אלהרר: די עם זה קרעי, די

קריאה: מה זה רלוונטי?     

מירב בן ארי: למה אתה לא מסוגל לשמוע חבר כנסת מדבר ולא לנאום אחריו כל הזמן

שלמה קרעי: את בסיעה של מיכל שיר?     

מירב בן ארי: בוודאי, איזו שאלה

מירב בן ארי:  למה אחרי כל אחד יש לך מה להגיד?     

קריאה: אני אשאל אותך אם אתה בסיעה של דודי אמסלם

מיכל שיר סגמן: למה היועצת המשפטית יוצאת ונכנסת?     

שלמה קרעי: ככה

מיכל שיר סגמן: אז מי מעביר לה את השאלות?               

גלעד קריב: "ככה" זו תשובה לא מכבדת

שלמה קרעי: חברת הכנסת שיר בבקשה

מיכל שיר סגמן: אני רוצה לשאול את היועצת המשפטית

שלמה קרעי: יופי שאת רוצה

שלמה קרעי:  את רוצה לדבר, תדברי

שלמה קרעי:  את לא רוצה, תפסיקי

מיכל שיר סגמן: אני רוצה לשאול שאלה את היועצת המשפטית

שלמה קרעי: היא לא נמצאת פה כרגע

מיכל שיר סגמן: האם אני אקבל זכות דיבור כשהיא תחזור?      

שלמה קרעי: את לא שואלת

שלמה קרעי:  את מקשקשת

שלמה קרעי:  האם קיימת רשימה של חברי כנסת, או לא קיימת רשימה של חברי כנסת?     

מיכל שיר סגמן: למה מקשקשת?     

מירב בן ארי: מה זה הדבר הזה?      

שלמה קרעי: אלה שאלות קנטרניות

אפרת רייטן: צחה כשלג

אפרת רייטן:  זה מזכיר את הנאומים שלך בלילה

שלמה קרעי: אלה שאלות קנטרניות, אלה לא שאלות לייעוץ המשפטי

מיכל שיר סגמן: לא עברו שלוש דקות

מיכל שיר סגמן:  מאחר ובמפלגת הליכוד כל שני וחמישי מחתימים על הסכם נאמנות וטרם נחתם הסכם נאמנות בין סיעת הליכוד לבין יושב-ראש הליכוד ואנחנו יודעים שיש מרמור ואנחנו רואים את הדו שיח ואת הריבים בטוויטרים של חברי כנסת מהליכוד אחד עם השני, ברור שיש כאן מרמור

מיכל שיר סגמן:  האם יש ארבעה אנשים, חברי כנסת, שאתם חוששים שעלולים לעשות תרגיל ולהפיל לכם את הממשלה שלא תוכלו לשלם במזומן לשותפים שלכם ואז לא תוכלו להרכיב ממשלה?  האם זו הדחיפות? אם כן, האם יש רשימה כזו? יש לי שאלה ליועצת המשפטית ואני מבקשת שזה יעבור אליה

מיכל שיר סגמן:  אם לא, אני אחכה שהיא תבוא ואז אשאל אותה

שלמה קרעי: תודה חברת הכנסת שיר, אתנו השרה שאשא ביטון, רשות הדיבור שלך

יפעת שאשא ביטון: תראו, הצביעות פנים לה ואנחנו רואים אותה כאן

יפעת שאשא ביטון:  במשך שנה קשקשתם פה בקול גדול - - -      

שלמה קרעי: איך לא עשיתם קולות כשהיא אמרה עכשיו "קשקשתם"? כשאני אמרתי "קשקוש" - - - אתם חבורה של צבועים, זה מה שאתם

מיכאל ביטון: שרת הדיבור מדברת מודרנית

שלמה קרעי: לשרת החינוך מותר להגיד "קשקוש"?     

מיכל מרים וולדיגר: היא אמרה על כולנו "קשקשתם"

שלמה קרעי: לי אין בעיה עם המילה "קישקשתא" אני לא חושב שזו מילה גסה

מירב בן ארי: נעלבת?     

מיכל מרים וולדיגר: אני לא נעלבת בכלל

מירב בן ארי: אז מה את מתרגשת?     

מיכל מרים וולדיגר: כי אם מדברים על צביעות, היא פשוט פה

מירב בן ארי: אפשר להתקדם

יפעת שאשא ביטון: אני יושבת פה כבר זמן רב ואני מבינה שכנראה זו השפה שאתה מבין מתוך כל מה שאמרת, אז ניסיתי לדבר בשפתך

יפעת שאשא ביטון:  אני אומר בצורה אחרת

שלמה קרעי: תודה שעלית לרמה

יפעת שאשא ביטון: ישבתם כאן שנה וחצי ושיקרתם

יפעת שאשא ביטון:  אתה צודק, לא קשקשתם, זה להקל, פשוט שיקרתם במשך שנה וחצי

יפעת שאשא ביטון:  לקחו לכם את היהדות, הוציאו את התנ"ך, אנשים שכחו את הזהות היהודית שהם צריכים לייצג כאן

יפעת שאשא ביטון:   עכשיו אנחנו יושבים כולם בחדר ונלחמים על מה? על חנוכה

שלמה קרעי: אתם נלחמים על הפיליבסטר שאתם רוצים לעשות לא על חנוכה

נעמה לזימי: מה זה משנה? יש חג, על מה אתה מדבר?     

שלמה קרעי: משנה מאוד

שלמה קרעי:  אל תעשו פיליבסטר, תגיעו להסכמות ויהיה חנוכה

נעמה לזימי: למען הספק אל תתנהג ככה

שלמה קרעי: אתם משתמשים בחנוכה - - -      

רון כץ: חג האור

רון כץ:  לא יאומן

רון כץ:  ככהן אני מתבייש

שלמה קרעי: איזה מזל שהציבור ראה את הצביעות ושלח אתכם לאופוזיציה

שלמה קרעי:  איזה מזל

אפרת רייטן: הלוואי שזה יהיה הפגם היחידי שלכם, הצביעות

אפרת רייטן:  אם רק צביעות, יאללה, סבבה

שלמה קרעי: שנונה

אפרת רייטן: יהיו לכם כל כך הרבה בעיות, ממשלת דיכוי וממשלת קלון, זה מה שאתם הולכים להיות

מיכאל ביטון: אל יתייאש אדם מן הרחמים, שבוע הבא נס פח השמן

קריאה: אתה אמור להיות יושב-ראש הוועדה, לא לנהל עכשיו דו שיח

מירב בן ארי: תפתח מחלקה מיוחדת - - -      

שלמה קרעי: מירב בן ארי, את מפריעה לשרה שאשא ביטון

שלמה קרעי:  תכף את מדברת

מיכאל ביטון: אנחנו המגנים של חנוכה נגד קרעי

מיכאל ביטון:   אנחנו נגן על חנוכה

מיכאל ביטון:  אנחנו נטהר את בית המקדש

שלמה קרעי: שלא תגידו שאני לא מכניס אתכם לתפקיד ולדמות של חברי אופוזיציה

שלמה קרעי:  מאוד מהר נכנסים אצלי

יבגני סובה: אנחנו חומת מגן של יהדות

שלמה קרעי: אשריך

שלמה קרעי:  אני מוסיף לך דקה וחצי, בבקשה

יפעת שאשא ביטון: אתה לא מוסיף לי כלום

יפעת שאשא ביטון:  יש לי שלוש דקות לדבר ואני אדבר את שלוש הדקות האלה

יפעת שאשא ביטון:  אנחנו יושבים כולנו ונלחמים על חנוכה שחשוב לכולם

יפעת שאשא ביטון:  אני אומרת לכם שפגיעה של חנוכה והבאה של העובדים בחג היא על הראש שלכם ולא שלנו ואני אסביר למה, אין ממשלה אבל אף אחד לא מונע מכם להקים ממשלה

יפעת שאשא ביטון:  הרי יש לכם 64 ואתם יכולים לעשות את זה מחר בבוקר

קריאה: 63, דני דנון ברח

יפעת שאשא ביטון: אנחנו נמצאים כאן לא בגלל שאתם רוצים לקדם משהו חשבו אלא בגלל שלא מאמינים לכם

יפעת שאשא ביטון:  חייתם כולכם בתרבות של שקר כל כך הרבה זמן

יפעת שאשא ביטון:  כולכם שמעתם אחד את השני משקרים ומשקרים עד כדי שאתם מבינים שאי אפשר להאמין לשום דבר שיוצא לא לכם מהפה ולא להם מהפה ואתם הופכים לא רק את בני ישראל לבני ערובה, גם אותנו לבני ערובה, גם את עובדי הכנסת לבני ערובה, כדי לנסות ולהוכיח שאתם מתכוונים לעמוד במה שאתם כביכול מתחייבים, אני מתכוונת לכל מילה שאני אומרת כאן, כלפי השותפים שלכם

יפעת שאשא ביטון:  עדיין, אגב, לא מאמינים לכם

יפעת שאשא ביטון:       אני שומעת את הראיונות של כולם בכלי התקשורת והם אומרים שלא מאמינים להם, יושבים בחדרי חדרים אומרים משהו ובחוץ אומרים משהו אחר

יפעת שאשא ביטון:  מי ישלם את המחיר? אנחנו, שצריכים לבוא לפה בחנוכה כי פתאום היהדות זה לא חשוב

יפעת שאשא ביטון:  הילדים שלנו שלא נהיה אתם בבית

יפעת שאשא ביטון:  עובדי הכנסת המסכנים שצריכים להיות כאן

יפעת שאשא ביטון:  למה? הכול בגלל הגחמות שלכם

יפעת שאשא ביטון:       אני רוצה לסיים באמירה לגבי ההתנהלות פה

יפעת שאשא ביטון:  חטא היוהרה

יפעת שאשא ביטון:  אני מציעה לכולכם להנמיך טוס מהגובה שתפסתם

יפעת שאשא ביטון:  אתם מביישים את הכנסת בהתנהגות ובהתנהלות שלכם

יפעת שאשא ביטון:  קחו את זה לתשומת לבכם

בועז טופורובסקי: זו שרת החינוך שלי

בועז טופורובסקי:  זה לא על חוק של השותפים, זה ביבי רוצה כדי שהם לא ייפרדו

שלמה קרעי: טופורובסקי אתה בקריאה שנייה

שלמה קרעי:  חבר הכנסת רון כץ

בועז טופורובסקי: אני יכול לבקש טובה?     

שלמה קרעי: כן אתה יכול

בועז טופורובסקי: יש לי חלום, אני יכול לנהל את הישיבה ולהוציא את שרת החינוך, זה יסגור לי מעגל מאז שאני ילד

שלמה קרעי: היא בקריאה שנייה, אוטוטו

שלמה קרעי:  חבר הכנסת רון כץ בבקשה

רון כץ: חבל שהיועצת המשפטית לא נמצאת בחדר

מיכאל ביטון: אולי נעשה הפסקה עד שהיא תבוא?     

שלמה קרעי: חבר הכנסת ביטון

מיכאל ביטון: ישיבה בלי יועץ משפטי על חוק? אין דבר כזה

שלמה קרעי: אתה היועץ המשפטי

יוליה מלינובסקי: לדעתי הישיבה לוקה בחסר

אפרת רייטן: זה לא משנה אם יש או אין כי גם כך לא מתייחסים למה שהיא אומרת

מיכאל ביטון: אין ישיבת חקיקה בלי יועץ משפטי

יוליה מלינובסקי:  - - -  כל כך הרבה זמן שאין ייעוץ משפטי, לדעתי הישיבה הזאת - - -      

שלמה קרעי: חברת הכנסת מלינובסקי את בקריאה שניה

יוליה מלינובסקי: תבדוק בתקנון

שלמה קרעי: חבר הכנסת רון כץ, רשות הדיבור שלך

קארין אלהרר:  רגע, רון, במחילה - - -      

שלמה קרעי: אין מחילה, אני נותן רשות דיבור, לא רון

שלמה קרעי:  חבר הכנסת כץ אתה ברשות דיבור, אתה מוותר עליו?     

רון כץ: לא

מיכאל ביטון: אני מציע שנשתוק עד שתבוא היועצת המשפטית

מיכאל ביטון:  או הפסקה או לשתוק

שלמה קרעי: אם אתה לא מוותר על רשות הדיבור, דבר בבקשה

מיכאל ביטון: רון, עד שתבוא היועצת המשפטית אל תדבר

שלמה קרעי: רון, אתה מדבר או לא? מוותר על רשות הדיבור?     

יוליה מלינובסקי: הישיבה הזאת לא כשרה בלי נוכחות של ייעוץ משפטי

רון כץ: נגיד את זה לפרוטוקול

שלמה קרעי: דבריך נרשמו בפרוטוקול, שמענו את כולכם

שלמה קרעי:  חבר הכנסת רון כץ בבקשה

רון כץ: תודה רבה אדוני

רון כץ:  קודם כל לפרוטוקול אני רוצה לציין שהיועצת המשפטית לא נמצאת בחלק הארי של הדיון

רון כץ:  נשאלו פה שאלות ענייניות ליועצת המשפטית

קריאה: הנה היא מגיעה

שלמה קרעי: או שאתה לא יודע מה זה חלק הארי או שאתה משקר

רון כץ: אני אסביר בדיוק על מה אני מדבר כי כנראה אתם חיים על פלנטה שאנחנו עוד לא מכירים אותה אבל אני אחבר אותך עכשיו לכדור הארץ ואחרי זה נעשה חיבור למציאות ולעתירה נחבר את הפרוטוקול הנהדר הזה ונראה מה יצא

רון כץ:        ארבל היועצת המשפטית אני פונה גם אליך בנושא הזה, אנחנו דנים פה בקונסטלציה של לא לאשר פילוג לארבעה מורדים מהליכוד שכולם יודעים מיהם אבל לא רוצים לנקוב בשמם

רון כץ:  נשאיר את זה ככה

רון כץ:  זו העתירה הקריטית והדחופה

רון כץ:  לעתירה הזו רוצים להפעיל סעיף 98 על בסיס טענה שמשתמשים בה לראשונה בכנסת, זכות דיבור של שר

רון כץ:  מעולם לא נעשה שימוש בדבר הזה ואתם אלו שמכשירים את זה

רון כץ:  בסופו של דבר הייעוץ המשפטי של הכנסת וחברי הכנסת שפה צריכים להבין מה הם עושים

ארבל אסטרחן: אנחנו לא מכשירים את זה

רון כץ: מה זה לא מכשירים את זה?     

ארבל אסטרחן: נאמרו דברים ברורים על ידי היועצת המשפטית

רון כץ: אתם נגד הדבר הזה?      

שלמה קרעי: היא אמרה שהיא לא חושבת שזה דחוף אבל אין מניעה משפטית לעשות את זה

אפרת רייטן: היא לא אמרה את זה

מיכל מרים וולדיגר: היא אמרה את זה

אפרת רייטן: שאלתי אותה, היא לא אמרה את זה, אתם סתם אומרים דברים

אפרת רייטן:  אולי רציתם לשמוע שהיא אומרת את זה אבל היא לא אמרה את זה

קריאה: אפשר לבקש מארבל שתבהיר את זה?     

רון כץ: אני אבקש הבהרה

רון כץ:  בהמשך לדברים שלי אני אבקש הבהרה

שלמה קרעי: בינתיים שתדעו למה היועצת המשפטית לא אתנו, היא בשיחה עם אלקין וקיש בחוץ, מנסים להגיע להסכמות ולכן היא לא כאן

שלמה קרעי:  ארבל אסטרחן אתנו, בבקשה

רון כץ: בהמשך לדברים שלי אני אבקש הבהרה כי מסתבר שחצי מהשולחן חושב שיש מניעה וחצי שולחן חושב שאין מניעה, אני אבקש הבהרה לנושא הזה

רון כץ:  במידה ואתם חושבים שאין מניעה אני רוצה להבין למה

רון כץ:  במידה ואתם חושבים שיש מניעה אני מה אתם עושים בנושא? לא יכול להיות שסופרים זמן דיבור של שר שאף אחד לא יכול להעריך כמה זה יהיה כי כל שר יכול לדבר כמה שהוא יכול לדבר ואין לזה תקדים והוא שר מסכם

רון כץ:           בנוסף לזה, מה שמבקשים פה זה לפתוח את המליאה ולהביא את כל עובדי הכנסת בזמן חג החנוכה

רון כץ:  אני לא מדבר על ועד עובדי הכנסת, אני לא מדבר על אחי החרדים שצריכים להוציא עובדים דתיים מהטיש, כל החרדים שנמצאים פה ושומעים אותנו, אני מקבל גם הודעות מחרדים שלא מאמינים שאנשים דתיים מבקשים מיהודים לבוא ולעבוד בחג החנוכה ובשביל מה? בשביל מה שלמה? בשביל להכשיר את - - -      

שלמה קרעי: לפי הלכה, בחצי השעה של הדלקת הנרות, זה לא זמן לעשות מלאכה, רק לנשים

רון כץ: אז האישה לא צריכה לעשות מלאכה

רון כץ:  אני יודע מה אתה רוצה להגיד

רון כץ:  אתה יודע מאיפה באתי והנה אני אומר לך

מיכל מרים וולדיגר: זה לא אסור, זה מנהג

רון כץ: אז תסתכלי בעיניים לכל עובדי הכנסת המסכנים שרוצים להיות עם הילדים שלהם בחג ותביאי אותם לפה

מיכל מרים וולדיגר: אנחנו נותנים להם להיות עם הילדים בחג, אתה כזה פופוליסטי, פשוט פופוליסטי

רון כץ: הכול כדי למנוע מארבעה חברי כנסת מהליכוד להתפלג, זה לא פופוליסטי? תדחו בשבוע

רון כץ:  מה הבעיה לדחות בשבוע? מה הבעיה לדחות בשבוע? אני אשמח לשמוע את ארבל שתבהיר

שלמה קרעי: תודה

שלמה קרעי:  חברת הכנסת מירב בן ארי, רשות הדיבור שלך

שלמה קרעי:  יש לך יכולת להתגבר על הפרעות, אני נותן לך לדבר חופשי בלי שאני מעיר לאף אחד

מירב בן ארי: ארבל היועצת המשפטית, אני רוצה לדעת מתי פעם אחרונה קרה שסגרו בחנוכה ב-16:00 ופתחו ב-24:00? אני רוצה לדעת מתי פעם אחרונה התנהלו שלוש ועדות במקביל למליאה? אני רוצה האם היה מקרה כזה, תקדים בעבר, בו חוק יסוד, שזה מה שמנסים לעשות כאן, ההסתייגויות שלו וההצבעות עליו נוהלו במקביל למליאה?     אני לא מאיימת, אבל אני אומרת שמהדיון הזה, השבוע המטורלל הזה שבא להכשיר חוקים שבסך הכול היה להם אמון עם ראש הממשלה המיועד לא היינו יושבים כאן היום

מירב בן ארי:  אם היה את האמון הזה ביניהם לא היינו יושבים כאן היום

מירב בן ארי:  אבל ברגע שהבנו מה קרה פה כל חברי הכנסת מהאופוזיציה צריכים להתאחד ולהגיש עתירה פעם אחת ולתמיד, לפחות עד שתחסלו את בג"ץ , להבין אם קרה דבר כזה

מירב בן ארי:      כולם דברו על חנוכה ולא אחזור על זה, הגעתי לכאן עם חברת כנסת עם עגלה, אתה יכול להגיד לי שאני לא חייבת לבוא אבל עצם העובדה שאתה פותח מליאה אתה מביא לכאן עובדי כנסת ב-24:00 בלילה

שלמה קרעי: אבל זה אתם דורשים את זה לא אנחנו

אפרת רייטן: אנחנו לא דורשים מכם לבוא ב-24:00 בלילה

שלמה קרעי: גם עכשיו ב-24:00 בלילה - - -      

אברהם בצלאל: מי השר שנואם כבר ארבע שעות למטה?     

עאידה תומא סלימאן: שר חייב לסכם

שלמה קרעי: גדעון סער מקשקש את עצמו לדעת ומחזיק פה עשרות עובדי כנסת בגללכם

מיכל מרים וולדיגר: אז הוא מבלבל לכולם את הראש, אל תגיד לי לא חשוב

בועז טופורובסקי: יושב-ראש הכנסת לדעתי אמר שלא יהיו דיונים אחרי חצות

שלמה קרעי: זה בגללכם, כי אתם מנסים לעשות פיליבסטר על חשבון גבם של העובדים

בועז טופורובסקי: אתה מביא חוק להצבעה בחנוכה ומאשים אותנו?      

אפרת רייטן: אנחנו נלחמים בשביל העובדים עכשיו

שלמה קרעי: שמענו עליכם, אתם העליתם את גיל הפרישה לנשים בלי לתת מענה לנשים במקצועות שוחקים

שלמה קרעי:  אתם

שלמה קרעי:  יש הצבעה במליאה

מירב בן ארי: עוד לא סיימתי לדבר, מה זה הדבר הזה? אני באמצע זכות דיבור

מיכל מרים וולדיגר: הפסקה, מה לעשות

מירב בן ארי: אין בעיה אנחנו לא חוזרים לפה

שלמה קרעי: אני פותח את המשך ישיבת הוועדה בנושא סעיף 98

מיכאל ביטון: תן לאנשים זמן לחזור כי קראת להם להצביע

מיכאל ביטון:  יש אנשים עם זכות דיבור שעוד לא יודעים שהוועדה התחדשה

מיכאל ביטון:  אולי תיתן למי שפה לדבר

שלמה קרעי: רשות הדיבור שלך, חבר הכנסת ביטון

מיכאל ביטון: אולי חברת הכנסת רייטן רוצה לומר משהו?     

אפרת רייטן: חבר הכנסת קרעי הוא האמרגן והיוזם של להקת "הי פייב"

מיכאל ביטון: מדובר בכוכבת נוער, בוגרת משפטים ואחר כך כנסת ואחד שבידיו שני שירים שיצאו

שלמה קרעי: תקריא לנו את אחד מהם

מיכאל ביטון: "תמה בשובך רקדי כאיילות/כעדרי המדבר/כנקודים עלי עשב/כהמיית הצאן בשובו מן המרעה/ ואני אצא לקראתך/כמשקה העדרים/כעוקר אבני השוקת/כמציץ מן הפתחים על בת חסד"     

שלמה קרעי: שיר יפה

שלמה קרעי:  השראה לקוחה משיר השירים אני מתאר לעצמי

מיכאל ביטון: אלה הבארות, "עוקר אבני השוקת"

שלמה קרעי: מעניין

שלמה קרעי:  אתה ברשות דיבור

שלמה קרעי:  אין לך מה להגיד גם ככה

אפרת רייטן: למה? יש לו שירה

מיכאל ביטון: יש לי הרבה

אפרת רייטן: אולי תקריא את הפתק שמצאת

מיכאל ביטון: מצאתי פתק על השולחן, של אנשים שמתחילים את המכתב שלהם בס"ד, בסייעתא דשמייא

מיכאל ביטון:  עכשיו תבדקו מי באולם יש סיכוי שיתחיל פתק בסייעתא דשמייא והוא מתכתב עם עוד מישהו בכיר בקואליציה בסוגיית האסטרטגיה איך לנצח את הקואליציה בפיליבסטר הנוכחי

מיכאל ביטון:  משום ההגונות, שבכל זאת נשארה בקרבנו, החזרתי לו את הפתק

אפרת רייטן: ובלי לשתף את חבריך במה שכתוב שם

נעמה לזימי: אם כבר ברוח החג, אני אספר לכם שאני שרה לבן שלי אראל ציון לפני השינה עכשיו את "נר לי, נר לי" בואו נשיר את זה

נעמה לזימי:  שבוע לא ראיתי אותו, אני מתה מגעגועים

מיכאל ביטון: תתכונני לשירה, אני אגיד בינתיים כמה דברים

מיכאל ביטון:  היום כתבתי משהו מאוד קצר: תקימו ממשלה כבר

מיכאל ביטון:  ניצחתם

מיכאל ביטון:  אנחנו מקבלים את דין הבוחר

מיכאל ביטון:  הרי כבר סיכמתם על חלוקת התפקידים

מיכאל ביטון:  מדוע לקיים תהליך חקיקה מבזה כזה עכשיו? כל העם רואה, גם המצביעים שלכם

שלמה קרעי: וכל העם רואים את הקולות ואת הלפידים

מיכאל ביטון: כל שר מבקש חוק אישי כי הוא לא מאמין לשותפים שלו בקואליציה

מיכאל ביטון:  ראש הממשלה המיועד הבטיח תוך שבוע לטפל ביוקר המחיה

מיכאל ביטון:  שבוע הוא מוריד את המע"מ, מקפיא את המים ואת החשמל ואת הארנונה ואת המשכנתאות ואנחנו סוחבים שבועות פה על שטויות

אפרת רייטן: חיכיתי שידפוק לי בדלת ויגיד שהורידו לי את המשכנתא

מיכאל ביטון: במקום זאת מבזבזים זמן רב על חוקים שמפרקים את הביטחון שלנו לגורמים

מיכאל ביטון:  עכשיו, אתם יודעים, הסטטיסטיקה לא משקרת ולממשלה הזאת יש תכונה אחת, מאפיינים סטטיסטיים

מיכאל ביטון:  הממשלה הזאת היא הממשלה שומרת המסורת והדת הגדולה ביותר שהייתה במדינה

שלמה קרעי: תודה לאל

מיכאל ביטון: כמות הדתיים ושומרי המצוות, נשים וגברים כאחד, הגדולה ביותר שהייתה אי פעם, אבל הורידה את כמות הנשים בכנסת הקואליציה הזאת

מיכאל ביטון:  חברו אחד ועוד אחד, מגיע חג חנוכה ואתה אומר, הממשלה הדתית ביותר שהייתה אי פעם תביא אור לעם ישראל ותגיד לו, עם ישראל לך אכול את לחמך בשמחה בחג - - -     

שלמה קרעי: ושתה בלב טוב ימיך

מיכאל ביטון: לך אכול ספינג' או סופגנייה או משהו

מיכאל ביטון:  לך אכול בשמחה ושבוע לא תשמע מאתנו

מיכאל ביטון:  מה ישמע מאתנו עם ישראל בשבוע הבא?     

שלמה קרעי: עלה בידי

מיכאל ביטון: גידופים וגידופים

שלמה קרעי: "עלה בידי" הוא ישמע בשבוע הבא

מיכאל ביטון: תדע לך, אני מצוי בקבוצות ווטסאפ של הליכוד וגם בעיתונות הימנית, יש למצביעים שלכם ביקורת קשה על הקמת ממשלה לא אלגנטית

מיכאל ביטון:  כאלה שאמרו שתוך שבוע, שבועיים הממשלה עומדת, אנחנו מתואמים, מלא מלא ואיזה מלא ואיזה מלא, ריק על ריק אמון

מיכאל ביטון:  אפס אמון

מיכאל ביטון:  כל אחד אומר תן לי חוק כזה, תארגן לי חוק כזה, כל ההתניות האלה וזה לא יגמר

מיכאל ביטון:  אל תתפלא אם לא תהיה לך ממשלה שבוע הבא

שלמה קרעי: אתה זוכר שאת הג'וב שלך היו צריכים לסדר לפני הקמת הממשלה בחוק היסוד?     

מיכאל ביטון: זו הצעת מחליטים

שלמה קרעי: זה היה בתוך חוק היסוד כשתיקנו את החוק הפריטטי

שלמה קרעי:  הפרק של ממשלת החילופין, דאגו להחליף את החוק

מיכאל ביטון: אז תיקח את החוק הזה ותתקדם

שלמה קרעי: זה מה שעשינו

שלמה קרעי:  לקחנו אותו מפרק החילופין והכנסנו כהוראת קבע

מיכאל ביטון: לא עשיתם את זה

מיכאל ביטון:  כתבת הסכם קואליציוני - - -      

אפרת רייטן: אבל אנחנו לא דנים על החוק הזה עכשיו

אפרת רייטן:  אנחנו מדברים על חוק הפיצול

מיכאל ביטון: אם הוא רוצה, נדבר אתו על זה

שלמה קרעי: שזה היה חוק ביטון זה היה בסדר, כשר

שלמה קרעי:  כשזה חוק סמוטריץ', אז לא?      

מיכאל ביטון: כשאתה אומר לשר הביטחון שהשר במשרד הביטחון כפוף אליו זה נשמע טוב

מיכאל ביטון:  אבל אתה קורא בהסכם הקואליציוני שראש הממשלה אומר , הוא כפוף אלי, על פי המדיניות שלי

שלמה קרעי: זה לא סותר חביבי

שלמה קרעי:  אם יש שני גורמים שצריכים לתת אישור - - -      

מיכאל ביטון: אחרי זה אתה אומר לו, אבל האלופים שלך לא כפופים לצה"ל, הם כפופים אלי

מיכאל ביטון:  אלוף מתפ"ש, אלוף בצה"ל יהיה כפוף לשר אחר

מיכאל ביטון:  איך יהיה כפוף אליו אם הוא שר אוצר? ראית פעם שר אוצר שכפוף למישהו? שר אוצר זה הדבר הכי חזק בממשלה, ברצותו ייתן וברצותו לא ייתן

מיכאל ביטון:  כל שנת תקציב יש מאבק של צה"ל על התקציב שלו מול האוצר

שלמה קרעי: להפך, תאר לך שר כזה יפעל בביטחון

מיכאל ביטון: עכשיו השר בביטחון הולך לשר שכפוף אליו ואומר לו, אדוני אל תעשה שטויות

מיכאל ביטון:  הוא עונה לו, אל תדבר אתי, לא תקבל כלום

שלמה קרעי:   לא מתאים לך להסתכל על חצי הכוס הריקה

מיכאל ביטון: פנינו ליועץ המשפטי לממשלה, שבוע הבא נקבל תשובה

שלמה קרעי: חבר הכנסת ביטון, אתם מתבכיינים כל הזמן לכל היועצים המשפטיים

מיכאל ביטון: אפשר להוסיף שר במשרד הביטחון, אבל לא שר אוצר

שלמה קרעי: חבר הכנסת ביטון, תסתכל על חצי הכוס המלאה

יוראי להב-הרצנו: ביבי אמר היום ב - - -  שהוא לא יעביר סמכויות לאף אחד באיו"ש

יוראי להב-הרצנו:  אז יכול להיות שאין דברים בגו?       

אפרת רייטן: אבל הוא אמר את זה רק בתקשורת הזרה

יוראי להב-הרצנו: ובאנגלית, אז יכול להיות שאני לא כל כך מבין

יוראי להב-הרצנו:  אני הרי לא יודע כלום

שלמה קרעי: תסתכל על חצי הכוס המלאה

שלמה קרעי:  תאר לך מה זה שר אוצר שבקי היטב בצרכים של הביטחון של מדינת ישראל

שלמה קרעי:  לפני ולפנים - - -     

אפרת רייטן: אוי ואבוי אם הוא לא בקי, מה הוא צריך להיות שר?  אני רק חושבת איך מדינת ישראל הסתדרה עד היום

שלמה קרעי:  - - - תקציבים, תאר לך

שלמה קרעי:  שהוא גם שר במשרד הביטחון, הוא מצליח מאוד, הוא יהיה בהערכות מצב, הוא יכיר את הכול מבפנים והתקציב שלו יהיה מותאם לצורכי הביטחון של מדינת ישראל

מיכאל ביטון: אל תגיד דבר שאתה לא מאמין בו

שלמה קרעי: כמו שאתה אמרת עד עכשיו דברים שאתה לא מאמין בהם

מיכאל ביטון: למה לא? שימו שר במשרד הביטחון

מיכאל ביטון:  שישימו אותך, שים מישהו אחר, למה שר אוצר?     

שלמה קרעי: תודה רבה, אני מעדיף כלכלי חברתי, ביטחון אני משאיר לגנרלים

מיכאל ביטון: אם אתה מעדיף כלכלי, למה לא הבאת חוק קרעי לשליטה בבנקים? היית מביא חוק שכל מה שאתה קובע לבנקים, אתה קובע

שלמה קרעי: הבאתי, עזרת לי להעביר אותו? היית יושב-ראש ועדת הכלכלה שנה וחצי, מה עשית עם החוקים שלי?      

מיכאל ביטון: היית מביא פה חוק שהמפקח על הבנקים כפוף להוראות שלך

שלמה קרעי: מה עשית עם החוקים שלי שנה וחצי?     

מיכאל ביטון:    לך תנהל את המשרד

מיכאל ביטון:  אין לך סמכויות

מיכאל ביטון:  למה רק לבן גביר סמכויות?     

שלמה קרעי: רק חתמת לי על הקרח

מיכאל ביטון: היית מביא חוק שהמפקח על הבנקים כפוף אליך וכל מה שאתה אומר יעשו

אפרת רייטן: אני מבקשת להגיב, אני מסכימה אתך כשהתייחסת לממשלת החילופין ולחוק היסוד

אפרת רייטן:  לא הייתי בכנסת אז, הייתי עורכת דין פרטית ופרסמתי אז טור בהקשר הזה

אפרת רייטן:  אני חושבת שלשנות חוקי יסוד בגלל תסבוכות פרלמנטריות, בגלל חברי כנסת שלא יודעים להסתדר אחד עם השני ולבנות כאן ממשלה, לדעתי זה החטא הקדמון

מיכאל ביטון: ממש

מיכאל ביטון:  נגיד אתם רוצים לעשות עבירות, למה בחנוכה? זה זמן קדוש

מיכאל ביטון:  לא עושים עבירות בקודש, חכו שבוע

מיכאל ביטון:  אתה אומר לאנשים לכו הביתה תדליקו חנוכייה עם הילדים והאישה ובן הזוג ותעזבו אותם בחצות הלילה?       

שלמה קרעי: שלא לדבר על הנדל והאוזר שדאגו להם ערב כינון הממשלה למימון לסיעה מיוחדת

אפרת רייטן: יש לי הרבה ביקורת ואני לא מסתירה את הביקורת שלי, לא הייתי כאן, הייתי אזרחית מהשורה שראתה מהבית את ערוץ 99, כמו שאנחנו יושבים עכשיו והזדעזעה באותה מידה

שלמה קרעי: אני מבין את החשיבות שבשביל להקים ממשלה, גם אם זה לא מוצא חן בעיני כל ההסדרים, צריך להקים ממשלה וזה מה שהשותפים - - -      

מיכאל ביטון: תקים, זה לא מונע

מיכאל ביטון:  תביא אלף חוקים

מיכאל ביטון:  למה לבלבל את המוח חודש על חוקים אישיים של שרים? תביא איזה חוק שאתה רוצה, משיהו אמר לך לא להביא חוקים? מחכים לחוקים ליוקר המחיה, מפעלים נסגרים, חברות מעלות מחיר, תקימו ממשלה ותטפלו בדבר

שלמה קרעי: יבואו החוקים

שלמה קרעי:  אתם העליתם מחירים, אתם

שלמה קרעי:  אורנה ברביבאי שרת הכלכלה, במקום לטפל בכלכלה שזועקת לשמים, עושה כאן פיליבסטר לקואליציה, בחייכם

אפרת רייטן: נו, באמת

מיכאל ביטון: לסיכום, אני חושב שאדם דתי, שמוציא מאות אנשים מהבית בחצות, עובדי כנסת, בכל הממשלה הזאת יש המון אנשים דתיים, מוציאים מהבית בחנוכה, בחצות - -     

שלמה קרעי: אתם מוציאים

מיכאל ביטון:  - - מאות עובדים ושמים אותם בסיכון בכבישים, זאת עבירה, זו לא יהדות

שלמה קרעי: תודה

שלמה קרעי:  אני רוצה להגיב לזה

שלמה קרעי:  אנחנו, גם היינו רוצים לעשות הרבה דברים בשבוע הקרוב, היינו רוצים לעשות חקיקה יותר אינטנסיבית אבל ויתרנו על זה ואמרנו שעד שלא - - -     

מיכל שיר סגמן: חשבתי למען הציבור ולא למען - - -      

אפרת רייטן: 	ככה היה גם בנוהג לפני כן, זו לא המצאה     

שלמה קרעי: אבל אתם לא מוכנים לוותר על הפיליבסטר

מיכאל ביטון: אם אני יוצא ב-15:00 אני לא מגיע ב-17:00 הביתה, יש פקקים

שלמה קרעי: תצא ב-14:30, עלי

נעמה לזימי: זה לא לעניין

נעמה לזימי:  יש לנו חג, נחגוג איך שבא לנו, אתם מכתיבים לנו איך לחגוג, זו הזיה

מיכאל ביטון: מילא אנחנו עם ילדים גדולים, מה עם אלה עם הילדים הקטנים? מה יהיה עם אראל החמוד, מי ישיר לו נר לי דקיק כל לילה? מסכן

מיכאל ביטון:  איפה הרחמים שלכם?     

שלמה קרעי: אמא שלו תגיע אליו בצאת הכוכבים ותראה את גדעון סער או זאב אלקין מקשקשים לנו כאן כל הלילה דרך ערוץ 99

שלמה קרעי:  חברת הכנסת תומא סלימאן בבקשה, אל תתנו לי לדלג על מישהו, כבר אמרו עלי היום שאני גזען

עאידה תומא סלימאן: היום?     

שלמה קרעי: ולדימיר בליאק, שהוצאתי אותו בשלוש קריאות, בגלל שאני עם כיפה ומדבר עם חי"ת ועי"ן, אז כל דבר שאני אומר הוא מתגזען עליי ואומר שאני הגזען

מיכאל ביטון: אני דווקא אוהב שאתה מדבר בחי"ת ועי"ן

אפרת רייטן: אני חייבת להגיד שלא שמתי לב לזה עד לרגע זה

שלמה קרעי: חברת הכנסת תומא סלימאן בבקשה

עאידה תומא סלימאן: קודם כל, אני לא יודעת מה מתחולל בחדר הזה, כי הדיון האמיתי מתקיים מחוץ לחדר הזה ואני חושבת שהיה כדאי לשתף אותנו מה רוצים לסכם, במיוחד שלא קיבלנו תשובות בעניין הוועדות

עאידה תומא סלימאן:  אני מתפלאת עליכם, איפה קרה בהיסטוריה שהאופוזיציה מתחננת אליכם שתרכיבו ממשלה

עאידה תומא סלימאן:  תעבירו את הממשלה, רוצים להצביע

שלמה קרעי: עובדים על זה

שלמה קרעי:  היא לא מתחננת, היא 8 ימים לא נתנה לנו להחליף יושב-ראש כנסת, איזה מתחננת

מיכאל ביטון: אתה יכול להרכיב ממשלה בלי יושב-ראש כנסת, מה הבעיה

וליד טאהא: האמת היא שסמוטריץ מנע מכם לא האופוזיציה

עאידה תומא סלימאן: אני רק מבקשת ממך באופן אישי, אל תביאו את השבעת הממשלה ביום ראשון בכריסמס     

שלמה קרעי: יום שני

שלמה קרעי:  אני המלצתי לעשות את ההשבעה ביום שני, 8 של חנוכה, זה יום סגולי מאוד

עאידה תומא סלימאן: הממשלה תהיה נס חנוכה

שלמה קרעי: זאת חנוכת המזבח, חנוכת הממשלה

עאידה תומא סלימאן: נעזוב את הצחוק בנושא, אני באמת שואלת את עצמי שאלה פשוטה, הרי אנחנו יודעים מה יקרה כאשר השר יגיע בחצות לדבר

עאידה תומא סלימאן:  המליאה תהיה כמעט ריקה, מה שבטוח, שאתם לא תגיעו

עאידה תומא סלימאן:  כל המיועדים להיות קואליציה לא יגיעו לשמוע את השר כי הם יודעים שהצבעה רק בבוקר

עאידה תומא סלימאן:  אז בעצם אתם יכולים לדחות את השר לבוקר

עאידה תומא סלימאן:  אז כן תוכלו להקשיב אבל גם לא תכריחו את העובדים והעובדות במשכן הזה להגיע אחרי הדלקת נר חנוכה, לכנסת, כדי להפעיל את הבניין, לשרת את האנשים שנמצאים פה, זה חבל

עאידה תומא סלימאן:  אני צריכה להטיף לכם מה זה חנוכה, נו באמת

שלמה קרעי: כבוד השר יכול להגיד, אני מוותר על הטרלול ועל הפיליבסטר ואסכם את דברי בחצי שעה שנתתם

מיכל שיר סגמן: למה הוא צריך לוותר על זכות פרלמנטרית?     

שלמה קרעי: זו לא זכות פרלמנטרית, זו לקונה פרלמנטרית, שכאשר יש ממשלת מעבר שהיא לעומתית לממשלה בהקמה - - -      

מיכל שיר סגמן: אתם דואגים לשנות חוקים אבל את החוק הזה אי אפשר לשנות

שלמה קרעי: "עם נבר תִּתָבָר ועם עקש תתַּפָּל", ככה כתוב

עאידה תומא סלימאן: לפני שעה ישבת והיית גאה בעבודה שהיית הנואם עם הכי הרבה שעות, עשית את השיא, כלומר לא ויתרת

שלמה קרעי: לא בחנוכה

מיכל שיר סגמן: לשנות את החוק הזה שאתה מתרעם עליו, זה כן דחיפות לעומת הפיצול של ארבעה חברי כנסת

עאידה תומא סלימאן: מהתשובות שלך נראה לי שאתה רוצה לבנות מציאות חדשה שבה כולנו מוותרים על זכות הדיבור - -      

שלמה קרעי: חס ושלום

עאידה תומא סלימאן:  - - ואנחנו לא משתמשים בשום תרגיל פרלמנטארי, דבר שאתה בעצמך התעקשת לעשות

שלמה קרעי: חלילה, סעיף 98 לא לגביכם, אנחנו לא חוסמים לכם את זכות הדיבור על ההסתייגויות, תדברו את כל הזמן שלכם במלואו

מיכאל ביטון: היום הורידנו לכם הסתייגויות בזמן נאומים, כעסתם עלינו

שלמה קרעי: אנחנו מדברים על ניצול לרעה של לקונה בתקנון בעינינו, בה יש ממשלת מעבר והשר פועל באופן לעומתי נגד ממשלה שקיבלה מנדט מהעם

עאידה תומא סלימאן: אז בוא נעשה משהו כזה, תביאו שינוי תקנון בדחיפות - - -     

שלמה קרעי: אי אפשר, צריך לחכות שבועיים עד תחולה

עאידה תומא סלימאן:  למה?      

שלמה קרעי: מרגע שעושים את התיקון, 14 יום צריך להניח על שולחן הכנסת

שלמה קרעי:  זה בחוק

עאידה תומא סלימאן: ניתן לכם פטור מחובת הנחה

שלמה קרעי: אין פטור מחובת הנחה

עאידה תומא סלימאן: כופפתם את הכול, סובבתם את הכול, מה נשאר? עניין התקנון של הכנסת? נו, באמת

עאידה תומא סלימאן:  חוקי יסוד אתם משנים ככה במסלול מהיר, אז גם התקנון על הדרך, מה קרה לכם?     

שלמה קרעי: תודה חברת הכנסת תומא סלימאן

עאידה תומא סלימאן: תודה שלא חשבת על זה לפני שאמרתי

שלמה קרעי: דווקא חשבתי, אבל אני יודע שזה לוקח זמן

קריאה: אני לא מאמינה שאתה מאמין לעצמך

שלמה קרעי: תודה

שלמה קרעי:  חבר הכנסת בליאק בבקשה

ולדימיר בליאק: ראשית לא אלך סחור סחור ואומר שנודה על האמת, עילת הדחיפות לא קיימת כאן

ולדימיר בליאק:  אתה יודע את זה, היועצת המשפטית יודעת את זה, כל אחד שיושב פה יודע ששאלת הדחיפות לא קיימת

ולדימיר בליאק:  בנוסף לכך הייתי כאן בשנתיים האחרונות, היו מקרים שהמליאה נפתחה בזמן פעילות ועדות הכנסת לשעה, שעה וחצי, חצי שעה

ולדימיר בליאק:  מעולם לא היה מצב ששלוש ועדות עבדו במקביל למליאה

ולדימיר בליאק:       אתה אומר בגלוי שאתה פותח את המליאה רק לשר, אתה לא פותח אדוני את המליאה רק לשר, אתה פותח את המליאה ל-120 חברי כנסת

ולדימיר בליאק:  עצם העובדה שאתה מתייחס לזה בזלזול שאתה פותח רק לשר או רק למישהו אחר, זה מוזיל את מעמד המליאה ומוזיל את מעמד הכנסת

ולדימיר בליאק:       דבר אחרון שאני רוצה לומר, מכיוון ששמעתי בשנה האחרונה לא מעט מהנואמים השקריים שלכם והצבועים, מה הייתם עושים לנו אם היינו פותחים מליאה בלילה של החנוכה

ולדימיר בליאק:  אתה היית עולה על הדוכן והיית צועק שאנחנו ממשלה אנטי יהודית, אנטישמית, אנטי ציונית

ולדימיר בליאק:  אני מסתכל עליך ולא מאמין שאתה מאמין לעצמך

שלמה קרעי: יש לך דמיון פורה

וליד טאהא: הוא לא אמר לך שהוא מאמין לעצמו

ולדימיר בליאק: פשוט לא ייאמן

ולדימיר בליאק:  אני חושב שעוד לא מאוחר להתעשת

שלמה קרעי: תודה חבר הכנסת בליאק

ולדימיר בליאק: אני מדבר פחות משתי דקות

שלמה קרעי: ההצבעה התחילה במליאה

יוראי להב-הרצנו: איך זה יכול להיות?      

שלמה קרעי: סיים את דבריך

ולדימיר בליאק: אני רק מקווה שתתעשתו

ולדימיר בליאק:  תנסו להחזיר את הכנסת למסלול

שלמה קרעי: תודה

שלמה קרעי:  אנחנו יוצאים להפסקה, חוזרים חמש דקות לאחר סיום המליאה